**РАЗДЕЛ І.**

**ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ**

**1. Резултати и тенденции в противодействието на престъпността. Фактори с актуално и дългосрочно значение за ефективността на органите на досъдебното производство и другите правоприлагащи органи, ангажирани с противодействието на престъпността.**

Дейността на Апелативна прокуратура-Бургас и разследващите органи през 2020 г. бе изцяло съобразена с Конституцията и Законите на Република България, съответните подзаконови нормативни актове, заповедите и указанията на Главния прокурор на Р. България, указанията на ВКП и ВАП по отделните надзори, плана на Апелативна прокуратура – Бургас за 2020 г., наказателната политика на държавата и международните актове, свързани с ангажиментите на страната ни към Европейския съюз.

В системата на АП-Бургас са включени три окръжни прокуратури - ОП-Бургас, ОП-Ямбол и ОП-Сливен, както и към края на отчетната година съответните общо 5 районни прокуратури - РП-Айтос, РП-Карнобат, РП-Бургас /с ТО-Несебър, ТО-Поморие, ТО-Средец, ТО-Царево, ТО-Малко Търново от началото на 2020г./, РП-Ямбол /с ТО-Тополовград от началото на 2019г. и ТО-Елхово от началото на 2020г./, РП-Сливен /с ТО-Нова Загора и ТО-Котел от началото на 2020г./. От началото на 2021г. РП-Карнобат и РП-Айтос станаха също териториални отделения към Районна прокуратура-Бургас, с което на практика реформата на районните прокуратури в апелативния регион приключи.

Във всеки окръжен район има специфична престъпност, като например за ОП-Ямбол характерни са престъпленията срещу собствеността и личността, общоопасни престъпления, престъпления против стопанството, престъпления свързани с културни ценности, престъпления, свързани с финансови средства на Европейския съюз, контрабандата и по чл.279-281 от НК, поради наличието на МП-Лесово и външна граница, а за ОП-Сливен са характерни престъпленията против собствеността, против стопанството, против личността, документни престъпления, общоопасни престъпления, данъчни престъпления, трафикът на хора, както и твърде характерните за региона престъпления, свързани с наркотични вещества. Особено значима е престъпността в региона на гр.Бургас - четвъртият по големина град в страната, като тук са ситуирани летище, пристанище, най-голямата в страната ТД „Южна морска“ към Агенция „Митници“, МП-Малко Търново, множество търговски фирми и промишлени предприятия, включително и „ЛУК-ОЙЛ“, които са предпоставка за извършване на престъпления против собствеността, контрабанда, престъпления против стопанството, наркотици, престъпления по чл.279-281 от НК, данъчни и корупционни престъпления, общоопасни престъпления, престъпления срещу личността и множество други. Специфично за региона е и значимо активизирането на криминогенната обстановка през летните месеци, като в региона се намира най-големия туристически комплекс на Балканския полуостров КК „Слънчев бряг“ /с над 500 000 туристи през лятото/, с насочване на множество извършители на престъпления в морските курорти, населението в които се увеличава многократно, с пострадали и извършители чужди граждани, водещо и до значителна натовареност на прокуратурата и разследващите органи през този период, както и до необходимостта от кратки срокове за провеждане на разследванията. Същевременно изминалата 2020г. бе характерна с тежката епидемиологична обстановка в страната и света, свързана с пандемията от КОВИД-19, която доведе до много сериозни противоепидемични мерки на правителството, включително и на ограничаване на придвижването на населението и ограничаване на посещението в страната на туристи от целия свят. Всичко това доведе до значителен спад на регистрираната престъпност и в трите окръжни региона и особено в този на ОП-Бургас.

**По окръжни региони за 2020 г. броят на регистрираните престъпления и разкриваемостта е както следва:**

ОП-Ямбол, съответно ОД на МВР-Ямбол – 1 328 регистрирани престъпления, срещу 1 415 регистрирани престъпления през 2019г. и 1 552 регистрирани престъпления през 2018г. През отчетната година се отчита намаление на регистрираните престъпления с 87 броя или с 6,15%, в сравнение с предходната година, на фона на намаление на регистрираните престъпления през 2019г. със 137 броя или със 8,83%, в сравнение с 2018г. От регистрираните престъпления 1 056 са криминални /1134 за 2019г. и 1264 през 2018г./ и 272 са икономически /281 за 2019г. и 288 през 2018г./. Разкрити са 951 престъпления /961 за 2019г. и 1 060 за 2018г./, като процента на разкриваемост е 71,61%, срещу 67,92% за 2019г. и 68,30% за 2018г., т.е. процента на разкриваемост през 2020г. е увеличен с 3,69%, в сравнение с предходната година. През отчетната година са разкрити и 159 престъпления от минал период /110 за 2019г. и 93 за 2018г./, от които 144 криминални и 15 икономически престъпления.

ОП-Сливен, съответно ОД на МВР-Сливен – 1967 регистрирани престъпления, срещу 2 086 регистрирани престъпления през 2019г. и 2 368 регистрирани престъпления през 2018г. През отчетната година се отчита намаление на регистрираните престъпления с 119 броя или с 5,70%, в сравнение с предходната година, когато е отчетено намаление с 368 броя или с 11,91%, в сравнение с 2018г. От регистрираните престъпления 1 726 са криминални /1 895 за 2019г. и 2 108 за 2018г./ и 241 са икономически /191 за 2019г. и 260 за 2018г./. Разкрити са 1 292 престъпления /1 252 за 2019г. и 1 492 за 2018г./, като процента на разкриваемост е 65,68%, срещу 60,02% за 2019г. и 63,01% за 2018г., т.е. процента на разкриваемост е увеличен с 5,66%, в сравнение с предходната година. През отчетната година са разкрити и 230 престъпления от предходни години /305 за 2019г. и 298 за 2018г./, от които 205 криминални и 25 икономически престъпления.

ОП-Бургас, съответно ОД на МВР-Бургас – 5 246 регистрирани престъпления, срещу 6 404 регистрирани престъпления през 2019г. и 6 879 регистрирани престъпления през 2018г. През отчетната година се констатира значително намаление на регистрираните престъпления с 1 158 броя или с 18,08%, срещу също намаление на регистрираните престъпления през 2019г. с 475 броя или с 6,91%, в сравнение с предходната година. От регистрираните престъпления 4 712 са криминални /5 860 за 2019г. и 6 228 за 2018г./ и 534 са икономически /544 за 2019г. и 651 за 2018г./. Разкрити са 2 532 престъпления /2 552 за 2019г. и 2 670 за 2018г./, като процента на разкриваемост е 48,27%, срещу 39,85% за 2019г. и 38,81% за 2018г., т.е. процента на разкриваемост е увеличен съществено с 8,42%, в сравнение с предходната година. През отчетната година са разкрити и 677 престъпления от предходни години /688 за 2019г. и 681 за 2018г./, от които 580 криминални и 97 икономически престъпления.

**Структурата на престъпността в апелативния район по новообразуваните ДП и глави от НК** за 2020г. се представя със следната диаграма:

Видно е, че през 2020 г. в апелативния район най-много са престъпленията срещу собствеността – 3 324 новообразувани ДП /4 458 за 2019г.; 5 095 за 2018г./, следвани от общоопасните престъпления – 3 186 ДП /3 172 за 2019г.; 3 489 за 2018г./, престъпленията против личността – 987 ДП /1 212 за 2019г.; 1 174 за 2018г./, престъпленията против стопанството – 471 ДП /585 за 2019г.; 598 за 2018г./, престъпления против брака, семейството и младежта – 311 ДП /357 за 2019г.; 381 за 2018г./, документни престъпления – 220 новообразувани ДП /246 за 2019г.; 298 за 2018г./, престъпления против дейността на държавни органи, обществени организации и лица, изпълняващи публични функции – 213 ДП /298 за 2019г.; 320 за 2018г./, престъпления против реда и общественото спокойствие – 177 новообразувани ДП /232 за 2019г.; 200 за 2018г. / и др. Видно е, че през отчетната година има спад при новообразуваните ДП за престъпления по всички глави от НК, с изключение на общоопасните престъпления, където има лек ръст. Този ръст при общоопасните престъпления е напълно обясним с множеството досъдебни производства за престъпления по чл.355 от НК, касаещи нарушения на противоепидемичните мерки срещу разпространението на КОВИД-19. Констатираният спад на новообразуваните ДП за почти всички видове престъпления по глави от НК е обясним с отчитания съществен спад на регистрираните престъпления в апелативния район вече пет години поред, включително и през отчетната 2020г. и в трите окръжни региона и особено в района на ОП-Бургас. А същественият спад на регистрираните престъпления през отчетната година, както бе посочено по-горе, се дължи основно на пандемията от КОВИД-19 и взетите рестриктивни мерки от правителството за ограничаване на разпространението и. Освен това се дължи и на превантивната дейност на органите на МВР, на все повечето искания на прокурорите и определяне от съда на мерки за неотклонение „Задържане под стража“ и „Домашен арест“ спрямо честите извършители на престъпления, на спада по отношение т.н. „бежански дела“, както и на законодателни промени, касаещи промяна в подсъдността на някои категории дела, а и на отмяната на незабавните производства.

През 2020 г. прокурорите от региона на Апелативна прокуратура-Бургас са **наблюдавали общо 22 441 досъдебни производства**, съответно през 2019г. - 24 581 ДП; през 2018 г. – 25 000ДП. През отчетната година са наблюдавани с 2 140 по-малко ДП или спад със 8,71 %, в сравнение с предходната година /за 2019 г. спрямо 2018 г. е имало спад с 1,68 %, за 2018 г. спрямо 2017 г. е имало спад с 5,71 %/. Видна е тенденцията през последните три години да намалява броя на наблюдаваните досъдебни производства в апелативния район, което очевидно се дължи на намалението на регистрираната престъпност в региона, а и на много повечето приключени в сравнение с новообразуваните досъдебни производства. Всъщност ръст на наблюдаваните досъдебни производства и то съществен има единствено при делата по чл.355 от НК, които са свързани с неспазване на мерките срещу пандемията от КОВИД-19.

По окръжни прокуратури данните са следните: в района на ОП- Бургас са разследвани общо 14 955 ДП, срещу 16 034 ДП за 2019 г.; срещу 15 899 ДП за 2018 г., т.е. намаление с 1 079 ДП или с 6,73 % в сравнение с предходната година; ОП-Ямбол – общо 3 214 ДП, срещу 4 156 ДП за 2019 г.; срещу 4 556 ДП за 2018 г., т.е. намаление с 942 ДП или с 22,67 %, в сравнение с предходната година и ОП-Сливен – общо 4 272 ДП, срещу 4 391 ДП за 2019 г.; срещу 4 545 ДП за 2018 г., т.е. намаление със 119 ДП или с 2,71 %, в сравнение с предходната година. Видно е намалението на броя на наблюдаваните досъдебни производства през 2020г. и в трите окръжни региона.

Наблюдавани в прокуратурите от апелативния район **през 2020 г. са 1 848 бързи производства,** съответно за 2019 г. - 2 410 бързи производства; 2018 г. – 2 656бързи производства. Видим е спадът и при бързите производства, дължащ се на съществения спад на регистрираните престъпления, като през 2020г. има спад с 562 броя или с 23,32 %, в сравнение с предходната 2019 година /през 2019г. има спад с 246 броя или с 9,26 %, в сравнение с предходната 2018 година/.

От наблюдаваните производства, **новообразувани през отчетния период са общо 9 021 ДП**, срещу общо 10 714новообразувани ДП за 2019 г.; срещу общо 11 696новообразувани ДП за 2018 г. Констатира се спад на новообразуваните ДП през 2020 г. с 1 693 броя или с 15,80 % спрямо предходната година, което отново е обяснимо с намалението на регистрираната престъпност /спад с 8,40 % за 2019 г. спрямо 2018г.; спад с 11,60% за 2018г. спрямо 2017г./.

По окръжни прокуратури: ОП-Бургас са новообразувани общо 5 355 ДП, срещу 6 976 ДП за 2019 г., срещу 7 519 ДП за 2018 г., т.е. намаление с 1 621 ДП или с 23,24 %, в сравнение с предходната година /за 2019 г. намалението е било 7,22 % в сравнение с 2018 г.; за 2018г. намалението е било с 17,15% в сравнение с 2017г./; ОП-Ямбол – общо 1 361 новообразувани ДП, срещу 1 317 за 2019г.; срещу 1 509 ДП за 2018 г., т.е. увеличение с 44 ДП или с 3,34 % в сравнение с предходната година /за 2019г. намалението е било с 12,72 % спрямо 2018г.; за 2018г. намалението е било с 6,27% спрямо 2017г./; ОП-Сливен – общо 2 305 новообразувани ДП, срещу 2 421 за 2019г.; срещу 2 668 за 2018 г., т.е. намаление с 116 ДП или с 4,79 %, в сравнение с предходната година /за 2019 г. е имало намаление с 9,26 % в сравнение с 2018 г.; за 2018г. е имало увеличение с 4,79% в сравнение с 2017г./. Спад на новообразуваните ДП през 2020г. отчитат в регионите на ОП-Бургас и то значителен, както и в ОП-Сливен, докато в региона на ОП-Ямбол има леко увеличение.

**Приключени са общо 11 020 производства през 2020г.**, срещу 12 435 приключени производства за 2019г.**;** срещу 13 571приключени производства за 2018 г. Констатира се спад на приключените досъдебни производства с 1 415 или 11,38 %, в сравнение с предходната година /спадът през 2019 г., в сравнение с 2018 г. е бил 8,37 %; спадът през 2018г., в сравнение с 2017г. е бил с 8,59%/. Броят на приключените разследвания през отчетната година е намалял в сравнение с предходните две години, което сочи на известни проблеми при разследващите органи, най-вече поради непълен щат и напуснали разследващи полицаи, но се дължи и на обективни причини, свързани преди всичко с по-малкото образувани досъдебни производства. Все пак като цяло спадът не е значителен и което е по-важно - броят на приключените през отчетната година ДП е значително по-голям от броя на новообразуваните ДП /9 021/, с 1 999 ДП повече, което означава, че през 2020г. са приключени и много ДП от минали години и това несъмнено е радващ резултат.

В съда през **2020 г. са били внесени 3 725 прокурорски акта**, срещу внесени 3 617 прокурорски акта през 2019г.; срещу внесени 3 980 прокурорски акта през 2018 г. Увеличение на внесените прокурорски актове през 2020 г. в сравнение с внесените през 2019 г. е със 108 акта или с 2,99 %. С това се прекъсна тенденцията от предходните две години на спад на внесените прокурорски актове в съда, т.к. през 2019 година, в сравнение с 2018г. имаше намаление с 363 внесени акта или с 9,12 %, а през 2018г. се отчете намаление на внесените в съда прокурорски актове със 140 или с 3,40% в сравнение с 2017г. Така, че въпреки спада на регистрираната престъпност и на новообразуваните дела през отчетната година, има ръст на резултатните дела, тези които са внесени в съда, което несъмнено е радващ резултат.

По окръжни райони: ОП-Бургас – общо 2 037 внесени акта, срещу 1 949 внесени акта за 2019г.; срещу 2 107 внесени акта за 2018 г., като се констатира увеличение със 88 внесени акта или с 4,52 % спрямо 2019 г. /за 2019г. е констатирано намаление с 7,50 % спрямо 2018г.; за 2018г. намалението е било с 5,30% спрямо 2017г./; ОП-Ямбол – общо 726 внесени акта, срещу 639 внесени акта за 2019г.; срещу 733 внесени акта за 2018 г. и , като се констатира увеличение с 87 внесени акта или с 13,62 % спрямо 2019 г. /за 2019 г. е имало намаление с 12,82 % спрямо 2018г.; за 2018г. е имало намаление с 2,53% спрямо 2017г./; ОП-Сливен – общо 1 070 внесени акта, срещу 1 029 внесени акта за 2019г.; срещу 1 140 внесени акта за 2018г., като се констатира увеличение със 41 внесени акта или с 3,98 % спрямо 2019г. /за 2019г. е имало намаление с 9,74% спрямо 2018г.; за 2018г. е имало намаление с 0,26% спрямо 2017г./ Констатира се увеличение на внесените прокурорски актове в районите и на трите окръжни прокуратури от апелативния район през отчетната година, макар и не значително, с което е прекъсната негативната тенденция на намаление от предходните две години и е изцяло положителен резултат.

**Върнати за допълнително разследване през настоящия отчетен период са 96 ДП**, срещу 97 върнати ДП за 2019 г., срещу 116 върнати ДП за 2018 г., срещу 147 върнати през 2017 г., или спрямо 2019 г. броя на върнатите ДП е намалял с 1,03 %, а спрямо 2018 г. се отчита спад в броя на върнати дела със 17,24 % (през 2019 г. намалението е било с 16,38 % спрямо 2018 г.; през 2018 г. намалението е било с 21,09 % спрямо 2017 г. /. Радващо е намалението на общия брой върнати дела през отчетната година, а това е и положителна тенденция за последните три години. Така, че този много важен показател за прокурорската дейност през последните три години е значително подобрен.

По прокуратури: ОП-Бургас – общо 42 върнати дела, срещу 54 върнати дела за 2019 г., срещу 67 върнати дела за 2018 г., като се констатира спад с 12 върнати дела или с 22,22 % спрямо 2019 г. и намаление със 25 върнати дела или с 37,31 % спрямо 2018 г.; ОП-Ямбол – общо 28 върнати дела, срещу 20 върнати дела за 2019 г., срещу 21 върнати дела за 2018 г., като се констатира увеличение с 8 върнати дела или с 40,00 % спрямо 2019 г. и със 7 върнати дела или с 33,33 % спрямо 2018 г.; ОП-Сливен – общо 26 върнати дела, срещу 23 върнати дела за 2019 г., срещу 28 върнати дела за 2018 г., като се констатира увеличение с 3 върнати дела или с 13,04 % спрямо 2019 г. и спад с 2 върнати дела или със 7,14 % спрямо 2018 г. Съществено е намалението на броя и процента на върнатите дела в района на ОП-Бургас, което е много добър резултат, а слабо е повишението на броя на върнатите дела в районите на ОП-Ямбол и ОП-Сливен през 2020 г., в сравнение с предходната година.

**Осъдените и санкционираните лица с влязъл в сила съдебен акт** през 2020 г. **са общо 3 610** лица за района на Апелативна прокуратура – Бургас, срещу 3 880 за 2019 г. срещу 4 242 за 2018 г., или спад с 270 осъдени лица или с 6,96 % спрямо 2019 г. и спад с 632 осъдени лица или с 14,90 % спрямо 2018 г. Видимо е намалението на този показател през отчетната и предходната година, но той е проекция по-скоро на темпа на разглеждане и приключване на делата в съдебната им фаза, т.к. има ръст на внесените прокурорски актове в съдилищата, а и около 3 месеца не се разглеждаха наказателни дела, поради пандемията от КОВИД-19.

Друг важен показател за качеството на работата е броя **на влезлите в сила оправдателните присъди по лица, които през 2020 г. са общо 50**, срещу 43 влезли в сила оправдателни присъди по лица през 2019 г.; срещу 60 влезли в сила оправдателни присъди по лица през 2018 г. и 78 влезли в сила оправдателни присъди по лица за 2017 г., като се констатира увеличение със 7 оправдателни присъди или с 16,28 % спрямо 2019 г. и намаление с 10 оправдателни присъди или с 16,67 % спрямо 2018 г. Показателят е малко по-слаб в сравнение с предходната година, но съществено по-добър от 2018г. и 2017г.

По окръжни райони: ОП-Бургас – общо 24 влезли в сила оправдателни присъди по лица през 2020 г., срещу 8 за 2019 г.; срещу 26 за 2018 г. и 49 оправдателни присъди за 2017 г., като се констатира увеличение с 16 оправдателни присъди или с 200,00 % спрямо 2019 г. и намаление с 2 оправдателни присъди или с 7,69 % спрямо 2018 г.; ОП-Ямбол – общо 9 влезли в сила оправдателни присъди през 2020 г., срещу 11 през 2019г., срещу 19 през 2018 г. и 12 оправдателни присъди през 2017 г., като се констатира намаление с 2 оправдателни присъди или с 18,18 % спрямо 2019 г. и намаление с 10 оправдателни присъди или с 52,63% спрямо 2018 г.; ОП-Сливен – общо 17 влезли в сила оправдателни присъди през 2020 г., срещу 24 за 2019г., срещу 15 за 2018 г. и 17 оправдателни присъди за 2017 г., като се констатира намаление с 7 оправдателни присъди или с 29,17 % спрямо 2019 г. и увеличение с 2 оправдателни присъди или с 13,33 % спрямо 2018 г. Видно е, че ОП-Сливен и ОП-Ямбол, отчитат намаление на оправдателни присъди по лица през 2020г., което е отличен резултат, докато при ОП-Бургас този важен показател е чувствително влошен, в сравнение с предходната година, но е по-добър от 2018г. и 2017г.

**Относителен дял на внесените в съда ДП /3 687 бр./ спрямо наблюдаваните ДП /22 441 бр./ в апелативния район е 16,43 % през 2020 г**. Съответно този процент е бил14,56 % през 2019 г.; 15,82 % през 2018 г. и 15,43 % за 2017 г. Видно е, че този показател е сравнително сходен през последните три години, но все пак е най-добър през отчетната година. По окръжни райони този показател е: за ОП-Бургас – 12,67 % през 2020 г.; 11,95 % през 2019 г., срещу 13,14 % за 2018 г. и 12,66 % за 2017 г.; ОП-Ямбол – 22,59 % през 2020 г.;15,38 % през 2019 г., срещу 16,09 % за 2018 г. и 15,18 % през 2017 г.; и ОП-Сливен – 24,95 % през 2020 г.; 23,30 % през 2019 г., срещу 25 % за 2018 г. и 27,26 % през 2017 г. Констатира се ръст и при трите окръжни региона през отчетната година, в сравнение с предходната, като при ОП-Сливен и отчасти при ОП-Ямбол този важен показател за ефективността на прокурорската работа е сравнително по-висок.

Относителен дял на внесените в съда **ДП /3 687 бр./ спрямо решените от прокурор ДП /17 860 бр./ е 20,64 % през 2020 г.** Съответно този процент е бил 18,30 % през 2019 г.; 20,23 % през 2018 г. и 20,08 % за 2017 г. Тук показателят бележи известно увеличение. По окръжни райони този показател е: за ОП-Бургас – 16,19 % през 2020 г., 15,56 % през 2019 г., срещу 17,58 % за 2018 г.; ОП-Ямбол – 28,17 % през 2020 г., 18,17 % през 2019 г., срещу 18,97 % за 2018 г.; ОП-Сливен – 29,81 % през 2020 г., 27,51 % през 2019 г., срещу 29,80 % за 2018 г. Увеличение има и в трите окръжни региона, но все пак при ОП-Сливен сравнително високият ръст на показателя е вече тенденция през последните три години и е отличен атестат за работата на прокурорите в този окръжен район, а през отчетната година е висок и резултата на ОП-Ямбол.

**Относителен дял на оправданите лица, с влезли в сила оправдателни присъди през 2020 г. /50 лица/ спрямо всички лица с постановен окончателен съдебен акт /3 660 лица/ е 1,37 %**, срещу 1,1 % за 2019 г.; срещу 1,39 % за 2018 г. и 1,78 % за 2017 г. Радващо е, че този показател трайно е под 2% през последните три години, действително има известно влошаване през отчетната година с 0,28%, в сравнение с предходната година, но показателят е по-добър от 2018г. и 2017г.

**Относителен дял на върнатите за доразследване дела /96 бр./ спрямо внесените в съда прокурорски актове /3 725/ през 2020 г. е 2,58 %,** срещу 2,68 % за 2019 г.; срещу 2,91 % за 2018 г. Радващо е, че този важен за дейността на прокуратурата показател е намалял с 0,10 % през отчетната година, в сравнение с предходната и е намалял с 0,33 % в сравнение с 2018 г. Т.е. може да се говори за положителна тенденция в тази насока през последните два отчетни периоди, т.к. преди това винаги е бил над 3-4%.

От отчетния доклад за изминалата година могат да се изведат следните тенденции /включително и от данните по другите раздели/:

**Положителни:**

* Отлична е **срочността на прокурорите от апелативния район при произнасянията по преписките**. През 2020 г. са постановени общо 25 301прокурорски акта, от които в срок до 1 месец са постановени общо 25 279 бр. акта, което съставлява 99,91 % от общия брой актове, в срок над 1 месец са постановени само 22 бр. акта или 0,09 % от общия брой актове. През 2019 г. са постановени общо 26 851прокурорски акта, от които в срок до 1 месец са постановени общо 26 840 бр. акта, което съставлява 99,96 % от общия брой актове, в срок над 1 месец са постановени само 11 бр. акта или 0,04 % от общия брой актове. Съответно за 2018г. в срок до 1 месец са постановени общо 27 137 бр. акта, което съставлява 98,83 % от общия брой актове по преписки. Все пак прави впечатление високото ниво на показателя през отчетната година и предходните две години, като вече почти не се допускат просрочени произнасяния по преписките в апелативния район.
* Много висок през последните години е процента на съотношението на **общо решените към наблюдаваните преписки**, съответно за 2017 г. – 96,51 %, 2018г. – 95,16%, за 2019г. – 96,05 и за 2020г. – 95,96%. Този показател също е много висок и е израз на активна и отговорна работа на прокурорите по решаване на постъпилите преписки. Доколкото има 4,04% нерешени преписки, това е обективен показател, т.к. касае получените в края на годината преписки, при които не е изтекъл срока на произнасяне на прокурорите. Прави много добро впечатление, че през отчетната година са решени от прокурорите 25 301 преписки, при 23 836 новообразувани преписки или с близо 1 500 повече, което означава, че през 2020г. са решени и много преписки от предходни години.
* Изключителна е **срочността** и в друга насока – в законовия срок са приключени всички 11 020 бр. производства или 100% от всички приключени производства, като няма производства, които да са приключени без удължен срок от административния ръководител или оправомощен от него прокурор, като прокурорите стриктно спазват разпоредбите на чл.324 от НПК /за 2019г. – 99,82%, а за 2018г. – 99,97%/.Констатира се и тенденция на спад на неприключените разследвания – 4 963 бр. за 2020г., срещу 5 567бр. за 2019г., срещу 5 803 бр. за 2018г., 6 569 бр. за 2017г., която тенденция несъмнено е положителна. Само за отчетната година спадът е съществен – с 604 неприключени разследвания по-малко, в сравнение с предходната година и с 1 606 по-малко от 2018г.
* Отлична е **срочността при решаване на досъдебните производства** от прокурорите, като се забелязва и силно изразена положителна тенденция в тази насока през последните две години. През отчетния период в прокуратурите от апелативния район, броят на просрочените произнасяния е само 13 бр. и съставлява едва0,07 %от всички решени 17 860 бр. дела, като за сравнение през 2019г. просрочените произнасяния са били 0,02 % от всички решени дела, а през 2018г. те са били 0,36 % от всички решени дела.
* Ръст има и при **относителния дял на внесените в съда ДП /3 687 бр./ спрямо наблюдаваните ДП** /22 441 бр./ в апелативния район - 16,43 % през 2020 г. Съответно този процент е бил14,56 % през 2019 г.; 15,82 % през 2018 г. и 15,43 % за 2017 г. Видно е, че този показател е сравнително сходен през последните три години, но все пак е най-добър през отчетната година. Същото важи и за **относителен дял на внесените в съда ДП /3 687 бр./ спрямо решените от прокурор ДП** /17 860 бр./ - 20,64 % през 2020 г**.** Съответно този процент е бил 18,30 % през 2019 г.; 20,23 % през 2018 г. и 20,08 % за 2017 г. И тук показателят бележи известно увеличение.
* В съда **през 2020 г. са били внесени 3 725 прокурорски акта**, срещу внесени 3 617 прокурорски акта през 2019г.; срещу внесени 3 980 прокурорски акта през 2018 г. Увеличение на внесените прокурорски актове през 2020 г. в сравнение с внесените през 2019 г. е със 108 акта или с 2,99 %. С това се прекъсна тенденцията от предходните две години на спад на внесените прокурорски актове в съда, т.к. през 2019 година, в сравнение с 2018г. имаше намаление с 363 внесени акта или с 9,12 %, а през 2018г. се отчете намаление на внесените в съда прокурорски актове със 140 или с 3,40% в сравнение с 2017г. Така, че въпреки спада на регистрираната престъпност и на новообразуваните дела през отчетната година, има ръст на резултатните дела, тези които са внесени в съда, което несъмнено е радващ резултат. При това се констатира увеличение на внесените прокурорски актове в районите и на трите окръжни прокуратури от апелативния район. Ръстът на обвинителните актове с 97бр. или 4,79%, при предложенията по чл.78 а от НК има ръст с 66бр. или с 15,42%, докато при споразуменията има известен спад с 55бр. или с 4,73%.
* Положителни са и резултатите при върнатите за допълнително разследване дела. **Върнати за допълнително разследване през настоящия отчетен период са 96 ДП**, срещу 97 върнати ДП за 2019 г., срещу 116 върнати ДП за 2018 г., срещу 147 върнати през 2017 г., или спрямо 2019 г. броя на върнатите ДП е намалял с 1,03 %, а спрямо 2018 г. се отчита спад в броя на върнати дела със 17,24 % (през 2019 г. намалението е било с 16,38 % спрямо 2018 г.; през 2018 г. намалението е било с 21,09 % спрямо 2017 г. /. Радващо е намалението на общия брой върнати дела през отчетната година, а това е и положителна тенденция за последните три години. Така, че този много важен показател за прокурорската дейност през последните две години е значително подобрен. Особено съществено е намалението на броя и процента на върнатите дела в района на ОП-Бургас. Подобрение се отчита и при успеваемостта на подадените протести срещу съдебни актове за връщане на делата на прокурора през последните две години. През 2020г. са подадени 32 протеста срещу съдебни актове за връщане на делата, разгледани от съда са 24 протеста, от които са уважени 9 протеста или 37,5%, а през 2019г. са подадени 39 протеста, разгледани от съда са 35 протеста, от които уважени 12 или 34,29 %.
* Постигнахме много нисък о**тносителен дял на върнатите за доразследване дела /96 бр./ спрямо внесените в съда прокурорски актове /3 725/ през 2020 г. - 2,58 %,** срещу 2,68 % за 2019 г.; срещу 2,91 % за 2018 г. Радващо е, че този важен за дейността на прокуратурата показател е намалял с 0,10 % през отчетната година, в сравнение с предходната и е намалял с 0,33 % в сравнение с 2018 г. Т.е. може да се говори за положителна тенденция в тази насока през последните два отчетни периоди, защото с изключение на последните три години, никога процентът на върнатите дела в апелативния район не е бил под 3%, а в предходни години и много повече.
* През 2020 г. съдът **не е** **прекратил наказателното производство** (чл.250, ал.1 т.2 от НПК) по нито едно дело, за разлика от предходната година, когато съдът е прекратил производството по 9 от делата, внесени с обвинителен акт, а през 2018 г. техният брой е бил 15, което е показателно за по-доброто качество на работа на прокурорите от апелативния район. Няма случаи и на прекратени съдебни производства поради неотстраняване на очевидна фактическа грешка или неспазване на 7-дневния срок за отстраняването й.

- През последните две години се подобрява и друг важен показател за качеството на работата и това е броя **на влезлите в сила оправдателните присъди по лица, които през 2020 г. са общо 50**, срещу 43 влезли в сила оправдателни присъди по лица през 2019 г.; срещу 60 влезли в сила оправдателни присъди по лица през 2018 г. и 78 влезли в сила оправдателни присъди по лица за 2017 г., като се констатира увеличение със 7 оправдателни присъди или с 16,28 % спрямо 2019 г. и намаление с 10 оправдателни присъди или с 16,67 % спрямо 2018 г. Показателят е малко по-слаб в сравнение с предходната година, но съществено по-добър от 2018г. и 2017г. ОП-Сливен и ОП-Ямбол, отчитат намаление на оправдателни присъди по лица през 2020г., което е отличен резултат, докато при ОП-Бургас този важен показател е влошен, в сравнение с предходната година, което намира своето обяснение с приключването на дела от предходни години, представляващи фактическа и правна сложност, от една страна и от друга - с противоречивата съдебна практика по прилагане разпоредбата на чл. 9, ал. 2 от НК, а и показателят е по-добър от 2018г. и 2017г.

- Вече три години поред се отчита много нисък процент и в относителния дял на оправданите лица, с влезли в сила оправдателни присъди спрямо всички лица с постановен окончателен съдебен акт. П**рез 2020 г. това са 50 лица, а спрямо всички лица с постановен окончателен съдебен акт - 3 660 лица делът е 1,37 %**, срещу 1,1 % за 2019 г.; срещу 1,39 % за 2018 г. и 1,78 % за 2017 г. Радващо е, че този показател трайно е под 2% през последните три години, като е вярно, че има незначително влошаване през отчетната година с 0,28%, в сравнение с предходната година, но показателят е по-добър от 2018г. и 2017г. Малко над 1% оправдани лица с влязъл в сила съдебен акт, несъмнено е отличен показател за една демократична правна система, представящ нагледно успешния труд на прокурорите от апелативния район.

* Положителни са резултатите през последните три години и по отношение **ръста на исканията на прокурорите по реда на чл. 64 от НПК** за взимане на мерки за неотклонение „Задържане под стража“ и „Домашен арест“ и високия процент уважени искания. През отчетната 2020г. прокурорите от апелативния район са внесли в съдилищата общо 387 искания по реда на чл.64 от НПК – рекордно висок брой искания, от които уважени 340 или 87,86%. Съответно 308 искания през 2019 г., от които уважени 275 или 89,29%, срещу уважени 88,39 % от исканията за 2018г. Т.е. през 2020г. има сериозен ръст на исканията със 79бр., в сравнение с предходната година. Това е отличен резултат, показателен за качеството и обосноваността на прокурорските искания, а и за по-честото им прилагане. Впрочем именно по-честото прилагане на законовите способи за определяне на МНО „Задържане под стража“ и „Домашен арест“ спрямо честите извършителите на престъпления, в условията на повторност, опасен рецидив, множество престъпления и срещу лица с две и повече дела на производство, е и една от съществените причини за констатираното намаление на регистрираната престъпност в апелативния район през отчетния период, а и през последните 4-5 години.Факт е и, че в **45** от случаите на невзета МНО „Задържане под стража“, съдът е определил МНО „Домашен арест“. В 7 случая са протестирани изменени МНО „Задържане под стража“ от съдилищата и 4 от протестите са уважени, което несъмнено е добър резултат.

Изключителен ръст през отчетната година има при **делата на специален надзор**. През 2020г. на специален надзор /СН/ от прокуратурите в района на Апелативна прокуратура гр. Бургас са наблюдавани общо 524 бр. ДП (38 бр. за 2019г.; 32 бр. за 2018г.). От общо наблюдаваните 524 бр. ДП, новообразуваните дела за 2020г. са 486 бр., като през 2019г. са 7 бр.; за 2018 г. са 2 бр. Тук е мястото да се посочи, че на основание Заповед №РД-09-22/13.03.2020г. на Главния прокурор на Република България и във връзка с разпространението на COVID-19 на територията на страната и взетите от правителството противоепидемични мерки, от Адм. ръководител на АП-Бургас на СН са взети всички започнали/образувани досъдебни производства за престъпления по чл.355 ал.2, във вр. с ал.1 от НК – общо 483бр. От всички наблюдавани дела, взети на СН, към 31.12.2020г. са приключени от разследващ орган досъдебните производства пообщо 430 дела, /2019г. - 7 бр.; за 2018г. - 8 бр./. Подобрени са и другите показатели: решени ДП, спрямо наблюдаваните – 73,66% /18,43% за 2019г./; внесени в съда ДП /175бр./, спрямо решените – 45,34 /71,42 за 2019г. и 12,5 % за 2018г./; осъдени лица, с влязъл в сила съдебен акт /155бр./, спрямо лицата по внесените в съд ДП /175бр./ – 85,71% /60% за 2019г. и 50% за 2018г./. При това само 1 лице е оправдано с влязъл в сила съдебен акт по дело на СН.

- През последните три години, съществено са подобрени показателите по **делата за престъпления, свързани с наркотични вещества и прекурсори**. Наблюдаваните ДП през 2020г. са 1 123 / през 2019 г. – 1 266 и през 2018 г. – 1 169/; с приключено разследване – 723 ДП /840 за 2019г. и 807 за 2018г./; внесени в съда дела - 473 /496 за 2019 г. и 450 за 2018 г./; внесени в съда дела спрямо решените дела – 60,64% /за 2019г. – 53,33%, за 2018г. - 51,78%/; осъдени лица с влязла в сила присъда – 444 /473 за 2019 г. и 456 за 2018 г./; много нисък процент на върнати от съда дела /само 5 дела/ – 1,05% /1,8 % за 2019 г. и 1,78 % за 2018 г./; много нисък процент на оправдани лица /само 5 лица/ – 1,11% /0,63 % за 2019 г. и 2,36 % за 2018 г./. За тези много добри показатели очевидно са допринесли ред инициативи през последните години на Кмета на община Бургас, ОД на МВР-Бургас и прокуратурите в Бургас, относно престъпленията свързани с наркотични вещества, включващи полицейски патрули около училищата, поставяне в тях и около тях на камери, на кутии за сигнали, изнасяне на лекции от прокурори във всички училища, изготвяне на бланки на декларации за съгласието на родители и ученици, последните да бъдат проверявани за употребата на наркотици, както и разпоредените през годината от главния прокурор специализирани полицейски операции срещу разпространението на наркотични вещества и др.

* Съществено е подобрена през последните години дейността по **протестите**, вследствие и на издадено през 2015г. подробно указание на Адм. ръководител на АП-Бургас в няколко насоки, което се спазва и понастоящем, като вече не се допускат бланкетни протести или ако такива обективно е следвало да се изготвят, поради забавяне на мотивите на съдебните актове, то своевременно са подавани допълнителни мотивирани изложения по първоначалните протести. Така например през 2020г. са подадени от прокурорите от апелативния район общо 84 въззивни и касационни протеста, като от разгледаните през годината от съдилищата 79 протеста са уважени 33 протеста или 41,78 ( през 2019г. – 47,73%, през 2017г. и 2018г. – 38%, през 2016г. - 31%). Най-добър е показателя за последните две години, като например преди 2015г. уважените протести бяха около и под 20%.
* - Добри са резултатите и в областта на **изпълнение на наказанията**. От получените за изпълнение през 2020г. общо 2 114 бр. съдебни акта, са изпратени за изпълнение или са приключени с мотивирани резолюции за непривеждане в изпълнение общо 2 068 бр. или 97.8%, изключително висок процент.За сравнениепрез 2019г. са били изпратени за изпълнение 98,8%, **а** през 2018г. са били изпратени за изпълнение общо 99% от съдебните актове**,** т.е в процентно отношение се запазва големият относителен дял на съдебните актове, които своевременно са изпратени за изпълнение от органите на прокуратурата. От неприведените в изпълнение получени 46 съдебни акта, 30 съдебни акта обективно чакат групиране на наказанията. Останалите общо 16 бр. съдебни актове не са изпратени за изпълнение поради: изготвяне на предложения до ГП на РБ за възобновяване на наказателното производство поради допуснати нарушения на материалния закон (9 бр.), поради необходимост получените в края на годината съдебни актове да бъдат комплектовани с документи, необходими за преценката подлежат ли същите на изпълнение (3 бр.), поради изготвено предложение за тълкуване по чл. 414 от НПК (3 бр.) и поради отлагане на изпълнение на наложеното наказание (1 бр.). Няма присъди и споразумения, които неоснователно да не са изпратени за изпълнение на компетентните органи към 31.12.2020 г. През 2020г. не е допуснато неоснователно задържане на осъдени лица над определения с присъдата срок. За сравнение през 2019г. също не е имало такива случаи, през 2018г. две лица са били задържани над срока на наложеното им наказание „ЛОС“, а през 2017г. над срока е задържано едно осъдено лице.

- Традиционно на високо ниво през последните години е и дейността на прокуратурата по делата по чл. 306 от НПК. През 2020г. пред съдилищата в Бургаски апелативен район са образувани общо (по предложение на прокурора, по сигнал от затвора и по молба на осъдени лица**) 454 бр.** **частни наказателни производства с правно основание чл. 306 от НПК.** За сравнение – през 2019г. са били образувани общо 489 бр. наказателни производства, а през 2018г. общо 498 бр. ЧНД. От горепосочените общо 454 бр. частни наказателни дела, общо 411 бр. са образувани въз основа на предложения, изготвени от прокурорите с правно основание чл. 306 ал. 1 от НПК. Тази цифра съставлява 90.5% от общият брой на делата, образувани пред съдилищата по реда на чл. 306 от НПК, т.е. преобладаващата част от посочената категория дела са образувани по инициатива на прокуратурата. От общо внесените в съдилищата 411 бр. предложения са разгледани 324 бр., от които: 324 бр. или 100.0 % от разгледаните предложения са уважени, като няма предложения, които са оставени без уважение от съдилищата /две не са уважени през 2019г. и 1 не уважено за 2018г./. Очевидно въпреки кратките срокове, в които се изготвят предложенията по чл. 306 от НПК, а и често значителната им сложност, тази дейност се осъществява на изключително професионално ниво от прокурорите от апелативния район.

- Подобрени и поначало много високи са и показателите в областта на **международното сътрудничество** през отчетната година, а и през предходната година. През 2020г. прокурорите от апелативния район са изготвили общо 978 акта във връзка с международното сътрудничество по наказателни дела (1 035 за 2019г., 754 за 2018г., 622 през 2017г.). Най-много актове са изготвили прокурорите от РП-Бургас – 467, ОП-Бургас – 266 и ОП-Ямбол – 101 акта. През отчетния период прокурорите от окръжните прокуратури в апелативния район са изготвили 24 ЕЗА, като за 2019г. техният брой е бил 21 ЕЗА. През 2020г. прокурорите от района на Апелативна прокуратура – Бургас са изготвили 125 ЕЗР, а през предходната година – 134 ЕЗР, т.е. налице е активно използване от страна на прокурорите за района на АП-Бургас на този очаквано ефективен процесуален инструмент за разследване през последните две години. По окръжни прокуратури, гореизложените данни се разпределят, както следва: за района на Окръжна прокуратура-Бургас – 109 ЕЗР, за района на Окръжна прокуратура-Ямбол – 3 ЕЗР и за района на Окръжна прокуратура-Сливен – 13 ЕЗР. Очевидно, че прокурорите от апелативния район вече предпочитат по-често да използват института на ЕЗР, вместо молбите за правна помощ, т.к. при тях значителен спад - 96 молби за международна правна помощ през 2020г. (при 159 за 2019г. и 320 молби за 2018г.). Общо участията в съдебни заседания по международно правно сътрудничество (по НПК и ЗЕЕЗА) са 252 съдебни заседания /182 съдебни заседания за 2019г.; 160 съдебни заседания за 2018г/. Видно от гореизложените данни, налице е значителен ръст на участията в с.з. през 2020г. в сравнение с предходната 2019г. с над 27%.

- През отчетната година прокурорите от апелативния район са участвали в **144 съдебни заседания по екстрадиции и във връзка с международното правно сътрудничество** по наказателни дела (102 за 2019г.), съответно по прокуратури: Апелативна прокуратура-Бургас – 21 съдебни заседания (12 за 2019г.), Окръжна прокуратура-Бургас – 35 съдебни заседания (26 за 2019г.), Районна прокуратура-Бургас – 18 съдебни заседания (17 за 2019г.), Окръжна прокуратура-Ямбол – 21 съдебни заседания (11 за 2019г.) и Окръжна прокуратура-Сливен – 49 съдебни заседания (35 за 2019г.). Налице е следователно значителен ръст от над 29% на участията на прокурори в съдебни заседания по екстрадиции и във връзка с международното правно сътрудничество по наказателни дела през 2020г. в сравнение с 2019г.

- Ръст има и при производствата по **признаване и изпълнение на присъди на чуждестранен съд**. През отчетния период е имало 68 съдебни производства по признаване и изпълнение на присъда на чужд съд: 4 на АП-Бургас, 56 на ОП-Бургас, 7 за ОП-Ямбол и 1 за ОП-Сливен. За 2019г. е имало 59 такива производства, а през 2018г. е имало общо 5 съдебни производства по признаване и изпълнение на присъда на чужд съд. Налице е следователно ръст с 17,7% на участията на прокурор в процедурата по признаване и изпълнение на присъди на чужд съд през отчетната година. Ръст от над 11 пъти има и през 2019г., в сравнение с 2018г. Прокурорите от апелативния район са участвали в 108 съдебни заседания по искания за признаване и изпълнение на присъди на чужд съд /80 за 2019г.; 5 през 2018г.), като тук също има ръст на показателя с 25,93%.

- Много добри са и показателите в дейността по **Административно-съдебния надзор и Надзора за законност**. Броят на участия на прокурорите в първоинстанционните административни дела през отчетния период обективно намаля, но е радостно, че е увеличено участието на прокурорите по административни дела по лична преценка – 28 дела за 2020г., всички на ОП-Бургас, при 24 дела за 2019г. Расте и броят на подадените от прокурорите протести срещу незаконосъобразни административни актове до съда и предложения за възобновяване по ЗАНН – 17 протеста, срещу 10 за 2019г., като при това са уважени 16 от протестите. Следва да се отчете значителния ръст на образуваните преписки по Административно-съдебния надзор - 1578, които за 2019 г. са 971, а за 2018 г. - 732. Решени по същество са 1433 или 90.81% - много висок процент.През отчетния период са получени и образувани общо 1 700 преписки по Надзора за законност, срещу 1 422 преписки за 2019 г. и срещу 1 291 за 2018 г. Решени са 1647 преписки, срещу 1365 за 2019г. От общия брой 1700 преписки 1236 са по инициатива на прокурора, а 464 – по искане на граждани и организации - съществена активност на прокурорите по надзора. Общият брой проверени актове е 10599, срещу 9058 за 2019г. и 8203 за 2018 г. – тенденция за трайно увеличение, което увеличение на проверените актове е резултат от изключително задълбочената дейност на надзорните прокурори. Общият брой подадени предложения по надзора е 267, срещу 292 за 2019г., 79 за 2018 г. и 62 за 2017 г. Има лек спад в предложенията, но са в пъти повече от предходните години. При това е важно, че от разгледаните 229 предложения, са уважени 227, а само две предложения не са уважени – отличен резултат. Подадените протести през 2020 г. са 75, срещу 149 за 2019 г. и 154 за 2018 г. Тук също има спад, но е важно, че от разгледаните протести за целия апелативен район 60, са уважени 59, а само един протест не е уважен – също отличен резултат.

- Добри са резултатите и по **гражданско-съдебния надзор**, През отчетния период прокурорите са предявили общо 103 иска, срещу 111 за 2019 г. и 82 за 2018 год. Разпределението им по прокуратури е, както следва: 80 за ОП–Бургас; 10 за ОП–Ямбол и 13 за ОП–Сливен. Важното е, че са уважени 100 граждански иска, при 95 за 2019г., а неуважените през годината искове са само 4 на брой.

- Като цяло е подобрена и **дейността по ЗОДОВ по делата срещу Прокуратурата**. През отчетната 2020 година прокуратурите от Бургаския апелативен район отчитат общо 20, при 25 за 2019г., при 44 за 2018 г., граждански дела, приключили с влязли в сила осъдителни решения срещу Прокуратурата на Република България по ЗОДОВ. Отчита се тенденция за намаление през последните две години, като същото е с 5 дела в сравнение с 2019г. и с 24 дела в сравнение с 2018 г. Лицата, осъдили Прокуратурата на Република България по ЗОДОВ, са общо 20, при 25 за 2019г., при 44 за 2018 г., като през 2017 г. са били 32, а през 2016 г. – 33. Тенденцията е броя на ищците също да намалява.Размерът на присъдените обезщетенияпо влезлите в сила през 2019 г. съдебни решения по водените срещу Прокуратурата на Република България граждански дела по ЗОДОВ (25 на брой) възлиза общо на 183 105.15лв., при 162 458.2 лв. за 2019г., при 186 730 лв. за 2018 г. Въпреки известния ръст на обезщетенията, през последните години се очертава тенденция, с осъдителните решения срещу Прокуратурата на РБ, съдилищата по-стриктно да прилагат чл. 52 ЗЗД и да присъждат по-справедливи по размер обезщетения.

- Ръст има в броя на делата по **чл.83 а-е от ЗАНН**. През отчетната 2020 г. общо за района на апелативната прокуратура са внесени 34 мотивирани предложения срещу 34 юридически лица по чл. 83б от ЗАНН /25 за 2019г./, от които от районни прокуратури 29 и от окръжни прокуратури 5 предложения, с констатирана облага в общ размер от 2 255 541.37 лева /1 209 312.59лв. за 2019г./*.* През 2020 г. са постановени 31 първоинстанционни решения /21 през 2019г. и 10 през 2018г./, с които 23 предложения са уважени и 8 неуважени.През 2020 г. са влезли в сила 29 решения на съда срещу 29 юридически лица /13 за 2019г. и 9 за 2018г./ с размер на облагата от 1 695 196 лева и размер на постановената санкция –904 243 лева /358 958.66лв./ – видно е, че има значително повечето внесени предложения, повече постановени и влезли в сила съдебни решения, над два пъти по-висок е и размера на постановените санкции, което несъмнено е радващ резултат и е показателно за активната работа на прокурорите от апелативния район по тези дела.

* Ръст се отчита и в друго отношение. През 2020 г. са били изпратени общо **515 уведомления по реда на ЗПКОНПИ**, при отчетени 386 за 2019г., 297 за 2018 г. и 171 за 2017 г., т.е. налице е увеличаване броя на същите със 129. Разпределението им по прокуратури е, както следва: 410 за района на ОП–Бургас (срещу 329 за 2019 г. – увеличение с 81 уведомления); 66 за района на ОП–Ямбол (при 21 за 2019 г.); 39 за района на ОП–Сливен (при отчетени 36 за 2019 г.). По този показател се открояват прокурорите от региона на ОП-Бургас.

Съществено е подобрена дейността по **медийната политика** на АП-Бургас през последните години, включително и през отчетната 2020г. От 2016 г. до сега са изготвяни средно по 400-500 прессъобщения и са организирани по 15-20 брифинга годишно, като за сравнение през предходната 2019 г. са изготвени 461 прессъобщения и организирани 20 брифинга /14 брифинга в Бургас и по 3 брифинга в Сливен и Ямбол/, а през отчетната 2020г. пресцентърът на Апелативна прокуратура – Бургас е изготвил и разпространил до медиите общо 373 прессъобщения. Доколкото има известен спад на прессъобщенията, това се дължи основно на намаление на регистрираната престъпност в апелативния район и по специално на делата за тежки престъпления. Проведените през отчетната година брифинги са общо 19, което е много добър резултат въпреки противоепидемичните мерки, свързани с разпространението на КОВИД-19. Преките включвания за участие в сутрешни блокове на национални телевизии са 2, а с предварително записани репортажи те стават над 10. Има и множество предварително записани видеоматериали и звукови репортажи, използвани в новинарските емисии на националните телевизии и радиостанции. Целта на тази медийна активност беше да бъде уведомена обществеността за добрата работа на Прокуратурата по обществено важни дела и като цяло да бъде подобрен имиджа на Държавното обвинение пред гражданите.

Основните теми на предадената информация включват – привличане на обвиняеми лица, задържането на обвиняеми лица за срок до 72 часа, внасяне на искания за вземане на мерки за неотклонение „задържане под стража“, резултати от заседания по разглеждания на искания за вземане на мерки за неотклонение „задържане под стража“, присъди, по внесени обвинителни актове на отделните прокуратури от апелативния район, започване на определено досъдебно производство, разпореждане на проверка по преписка или по Надзора за законност на прокуратурата, резултати от такива проверки, участие на прокурорите в различни инициативи, популяризиране на наградени прокурори, такива встъпващи в системата на прокуратурата и на пенсионирани магистрати.

Видовете престъпления, по които са изпращани прессъобщения през годината са за: – убийства, грабежи, кражби, ПТП с настъпила след тях смърт или съществени материални щети, документни престъпления, причинени телесни повреди, хулигански действия, унищожаване и повреждане на имущество, палежи, противозаконно лишаване от свобода, отвличане, противозаконно отнемане на превозни средства, измами, държане и държане с цел разпространение на наркотични вещества, унищожаване и повреждане на защитени територии – плажове, шофиране след употреба на наркотични вещества или алкохол, нарушаване на съдебна ограничителна заповед за домашно насилие, подкупи и опит за подкупи на длъжностни лица, контрабандно пренасяне наркотични вещества или стокова контрабанда, нарушаване на противоепидемичните мерки и др.

Пресцентърът на Апелативна прокуратура – Бургас е отговорил на всички постъпили писмени въпроси от стана на журналисти. Акцентът за в бъдеще по отношение медийната политика, следва да е по-често към прояви на районните и окръжните прокуратури, включително и участие в брифинги и други медийни изяви, и то не само на административните ръководители, а най-вече на наблюдаващите прокурори, което всъщност се налага като практика от миналата година в апелативния район.

През 2020 година прокурори, следователи и служители от Апелативен район – Бургас организираха кампании за дарения на парични средства на болнични заведения за закупуване на медикаменти и различни апарати за лечение на КОВИД 19. През годината бяха дарени над 35 000 лева, като в тази сума не са включени множество еднолични дарения, направени от прокурори, следователи и служители като частни лица. През годината множество прокурори се включиха в инициативата и дариха кръв на болничните заведения.

Добрите резултати в работата с медиите на територията на Апелативен район Бургас през изминалата година, са и в резултат от активната работа на експерта-връзки с обществеността г-н Драганов, административните ръководители и говорителите при съответните апелативна, районни и окръжни прокуратури в апелативния район.

**Отрицателни:**

* Наблюдавани в прокуратурите от апелативния район **през 2020г. са 1 848 бързи производства,** съответно за 2019 г. - 2 410 бързи производства; 2018 г. – 2 656бързи производства, а и предходните две години броят на бързите производства бе над 2 600. Видим е спадът при бързите производства, като през 2020г. има спад с 562 броя или с 23,32 %, в сравнение с предходната 2019 година /през 2019г. има спад с 246 броя или с 9,26 %, в сравнение с 2018 година/. Същевременно считам, че този спад е и обективно обусловен, като проекция на съществения спад на регистрираните престъпления в апелативния район. Още повече, че бързите производства не са малко и като процент – те са **8,23**% от всички наблюдавани ДП и 20,49% от новообразуваните ДП иса много сериозен ресурс за ускоряване и поевтиняване на наказателния процес, а и гражданите са впечатлени и удовлетворени именно от бързото правосъдие. Така, че трябва да се работи в посока на подобряване на този показател.
* **Приключени са общо 11 020 производства през 2020г.**, срещу 12 435 приключени производства за 2019г.**;** срещу 13 571приключени производства за 2018 г. Видим е спадът на приключените досъдебни производства с 1 415 или 11,38 %, в сравнение с предходната година /спадът през 2019 г., в сравнение с 2018 г. е бил 8,37 %; спадът през 2018г., в сравнение с 2017г. е бил с 8,59%/. Броят на приключените разследвания намаля вече три години, което сочи на известни проблеми при разследващите органи, най-вече поради непълен щат и напуснали разследващи полицаи, но се дължи и на обективни причини, свързани преди всичко с по-малкото образувани досъдебни производства. Все пак като цяло спадът не е значителен и което е по-важно - броят на приключените през отчетната година ДП е значително по-голям от броя на новообразуваните ДП /9 021/, с 1 999 ДП повече, което означава, че през 2020г. са приключени много ДП от минали години и това несъмнено е радващ резултат. С по-близо 2 000 повече бяха приключените от новообразуваните досъдебни производства и през предходните две години.

- Има спад и на решените досъдебни производства от прокурор, които през отчетната година са 17 860, докато през 2019г. са били 19 547 , но това е проекция на по-малкото наблюдавани и приключени досъдебни производства.

* Тенденция на спад се констатира и в броя на осъдените и санкционирани лица.Осъдените и санкционираните лица с влязъл в сила съдебен акт през 2020 г. са общо 3 610 лица за района на Апелативна прокуратура – Бургас, срещу 3 880 за 2019 г. срещу 4 242 за 2018 г., или спад с 270 осъдени лица или с 6,96 % спрямо 2019 г. и спад с 632 осъдени лица или с 14,90 % спрямо 2018 г. Видимо е намалението на този показател през отчетната и предходната година, но той е проекция по-скоро на темпа на разглеждане и приключване на делата в съдебната им фаза, т.к. има ръст на внесените прокурорски актове в съдилищата. А и следва да се има предвид, че в продължение на около 3 месеца, не се разглеждаха дела по същество в съдилищата, вследствие обявеното извънредно положение в страната и въведените ограничителни мерки заради разпространението на КОВИД-19 в страната. Така, че констатирания спад е напълно обясним.
* Спад има по делата за корупционни престъпления през отчетната година. Наблюдаванитедела през 2020г. са били 228 бр. ДП /293 ДП за 2019г. и 343 бр. за 2018 г./. Разследването е приключило по 93 ДП /147 ДП за 2019г. и 163 бр. ДП за 2018 г. Внесени в съд са 31 ДП /52 броя ДП за 2019г. и 56 бр. ДП за 2018г./. Осъдените и санкционирани лица с влязъл в законна сила съдебен акт са били общо 34 бр. /при 47 бр. за 2019г. и 56 лица за 2018г./, а оправданите лица с влязъл в законна сила съдебен акт – 4 лица /1 лице за 2019г. и 3 лица за 2018г./. Две ДП са били върнати от съда на съответния прокурор /3 ДП за 2019г. и 3 ДП за 2018 г./. Този спад обаче се дължи, както на законодателните промени и компетентността само на Специализираната прокуратура по част от делата за корупционни престъпления, така и на значителния спад на регистрираната престъпност /например има спад на т.н. „катаджийски подкупи“, поради ограниченото придвижване на МПС-та, наложено от противоепидемичните мерки/. Впрочем значителният спад на регистрираната престъпност, дължащ се до голяма степен на ограничителните противоепидемични мерки, е причина за спада на показателите по почти всички дела от особен обществен интерес, но този спад не е значителен.

От данните може да се заключи, че преобладават и то съществено, положителните резултати в дейността на прокуратурите в апелативния район през 2020 г., а отрицателните не са твърде съществени, а и в много отношения обективно обусловени, вследствие основно на спада на регистрираната престъпност, и като цяло е налице подобряване на работата на прокуратурите в Апелативния район, което е заслуга, както на административните ръководители, така и на колегите – прокурори, а в не малка степен е заслуга и на разследващите органи и съдилищата.

**2. Необходими мерки и законодателни промени.**

Анализът на данните в годишния доклад установява, че през 2020г. са постигнати много добри резултати по основните показатели на работата, като в тази насока е продължена тенденцията за подобряване на дейността на прокуратурите от района на Апелативна прокуратура-Бургас от предходните две години.

Констатираните проблеми обаче налагат извод за необходимост от законодателни инициативи за промени, които да доведат до ускоряване на наказателния процес и премахване на формализма при провеждане на разследването, както и за необходимост от набелязване на мерки за утвърждаване и надграждане на постигнатите резултати в апелативния регион.

**Необходими законодателни промени:**

Своевременното приключване на разследването се затруднява и в случаите, при които неоправдано дълго продължават процесуалните действия по предявяване на разследването поради шиканиране на процеса от страна на обвиняемите и техните защитници, което увеличава продължителността на досъдебните производства, а в някои случаи води и до опасност да изтече срока на по-тежките мерки за неотклонение на обвиняемите. В тази насока предложенията на прокурорите са за отпадане на тези действия, като предявяването на разследването и запознаването с доказателствата по делото следва да съвпадне с предявяване на прокурорския акт във фазата на разпоредителното заседание.

Следва ясно да се диференцират и разграничат същинските престъпления от по-леките такива - т. н. „простъпки”. По отношение на последните, в нормативната уредба следва да се установи облекчен ред за разследване, както и да се предвиди възможност да отпадне наказателната репресия за тях, а извършителите да се санкционират по административно наказателен ред. Това ще даде възможност, както на органите на прокуратурата, така и на разследващите органи, да съсредоточат своите усилия към наказателно преследване и санкциониране на тежката престъпност, която е очевидно с висока обществена опасност и значимост.

Необходимо е да се предвиди възможност за прилагане на разпоредбата на чл. 55 от НК и при други предпоставки - например по отношение подсъдими, които не само са допринесли съществено за разкриване и доказване на престъпленията, за които са им повдигнати обвинения по конкретното дело, но са допринесли за разкриване и доказване на тежки престъпления по други дела. В тази насока може да се предвиди и възможност за предоставяне на имунитет на лица, допринесли за разкриване на тежки престъпления.

В законодателството следва ясно да се дефинират квалифициращите обстоятелства като: „големи размери”, „особено големи размери”, „значителни щети”, „значителни вреди” и др. подобни, например по начин, както това е сторено при данъчните престъпления (чл. 93 т. 14 НК).

Следва да бъде премахнато изискването за наличие на специална цел като елемент от субективната страна на престъплението по чл. 281 от НК.Това е изключително трудно доказуемо ипо част от делата подсъдимите са оправдавани именно поради факта, че не може да бъде презумирана тази облага, когато не са събрани преки доказателства в тази насока.

Сериозен проблем пред разследващите органи продължава да е ограничаването на възможността да получават достъп до необходимата им за провеждане на обективно, своевременно и пълно разследване информация, от предприятията, предоставящи обществени електронни съобщителни мрежи и/или услуги, както и краткия срок, в който се съхраняват такива данни. Това води до невъзможност да бъдат разкрити телефонни измами и други тежки криминални престъпления, в извършването на които има достатъчно данни да се предполага, че са участвали няколко лица, компютърни престъпления, свързани основно с осъществени неправомерни достъпи до банкови сметки на граждани и други. Добре е да се предоставивъзможност на прокурора за събиране на доказателства, чрез изготвяне на искане до съда, по реда на чл.159а от НПК, освен за разкриване на тежки умишлени престъпления и за престъпления по чл. 319а-чл. 319е от НК.

Затруднения създава и процедурата по изготвяне на искания за одобряване или разрешаване на процесуалните действия за обиск, претърсване, изземване, използване на СРС и т.н. от страна на наблюдаващия прокурор. Същата предполага окомплектоване и описване на делото от страна на разследващия орган, изпращане на същото със съответното придружително писмо на прокурора, внасянето му в съответния съд с искане или предложение, произнасяне от страна на съда, връщане на прокурора и т.н. Процедурата е формализирана и усложнена, като всяка от тези стъпки подлежи на деловодно оформяне и описване в съответните дневници и регистри, което предполага време за това, а често вида и характера на разследването изисква незабавни действия. Предложението в тази насока е посочените действия да се извършват от разследващия орган, съответно необходимите искания и предложения да се изготвят от него до съда.

Прокурорите продължават да считат, че леките наказания, които се налагат на подсъдимите лица в диференцираната процедура по глава ХХVІІ от НПК, нарушават принципите за справедливост и индивидуализацията на наказанието, съобразно тежестта на престъплението и степента на обществена опасност на дееца, като не водят до налагането на справедливи наказания. Такава привилегия подсъдимите лица получават дори и в случаите, в които по време на цялото досъдебно производство не само не признават вината си и с нищо не допринасят за по-бързото приключване на предварителното разследване, но на практика с действията си и го затрудняват. Пред вид гореизложеното за пореден път изразяваме становище, че института на съкратеното съдебно следствие трябва да се прилага въз основа на преценка на съда във всеки конкретен случай, съобразно поведението и приноса на подсъдимия за своевременното и обективно приключване на разследването. Добре е, че отпадна прилагането на този институт при умишлените убийства, но при другите престъпления, процесуална възможност за налагане на справедливо наказание може да се постигне чрез изменение на разпоредбата на чл.58 а ал.1 от НК, при което законовата редукция да не е конкретно определена за всички случай /винаги с 1/3/, а да бъде определена в определени параметри /..от …до, например от 1/3 до 1/6/ което дава възможност за преценка при определяне на подлежащото на изпълнение наказание във всеки конкретен случай.

В тази насока имаме и друго предложение, свързано с условното предсрочно освобождаване на осъдените лица, като ред съдебни произнасяния с постановени УПО с остатък от 6-7 години за изтърпяване на наказанието на съответни осъдени за тежки умишлени престъпления, силно възмутиха обществото. Действително като си представим, че например при едно обвиняемо лице, с изключение на умишлените убийства, първо се прилага съкратено съдебно следствие с намаление на наказанието с 1/3, второ работи в затвора и 2 дена се броят за 3 дена като изтърпяно наказание и накрая е предсрочно условно освободен с остатък от 6-7 години, или трикратно се прилагат институти, които облекчават значително положението на лишените от свобода, като на практика това осъдено лице ще изтърпи реално твърде ниско по размер наказание, несъответстващо нито на специалната, нито на генералната превенция. В този аспект освен промяна в института на съкратеното съдебно следствие, предлагаме и промяна на чл.70 от НК, като остатъка за изтърпяване, от което осъдения е условно предсрочно освободен, да не надвишава 3 години, каквато редакция е имало в ал.2 на чл.70 от НК, въведена с ДВ. бр.92/2002г., отменена с ДВ бр.13/2017г. Една такава промяна би била по-справедлива и в много по-голяма степен би защитавала обществения интерес. Има проблем и в друг аспект – когато са условно предсрочно освободени граждани на други държави, особено на страни, които не са членки на ЕС, няма установен механизъм как ще се контролира поведението на условно предсрочно освободения в съответната друга държава. Отбелязваме това, т.к. в тези случаи на практика освобождаването на лицето става безусловно, а не условно, както е по смисъла на НК. Затова и много внимателно следва да се прилага института на УПО по отношение гражданите на други държави.

До издаването на Заповед №РД-02-28/22.11.2017г. на главния прокурор, с която е допълнено и актуализирано Указанието за осъществяване на инстанционен и служебен контрол в Прокуратурата, както и понастоящем с утвърденото със Заповед №РД-02-04/5.01.2021г. на главния прокурор ново Указание за осъществяване на инстанционен и служебен контрол в Прокуратурата, липсваше конкретна регламентация как да се процедира с преписки, по които са приети самоотводи или очевидно ще си направят самоотводи всички прокурори от една прокуратура, например поради това, че преписката е заведена по жалба на прокурор или служител от същата прокуратура, или жалбата е насочена срещу прокурор или служител от същата прокуратура, или касае бивши прокурори, полицейски ръководители и т.н. Към настоящия момент съгласно разпоредбата на т. 21, раздел „Отводи и самоотводи“ от Указанието за осъществяване на инстанционен и служебен контрол в Прокуратурата „Когато във връзка с наблюдението по преписка са приети отводите или самоотводите на всички прокурори от компетентната прокуратура, преписката незабавно се изпраща на Главния прокурор с мотивирано предложение за възлагането и на друга, еднаква по степен прокуратура“. Посочената регламентация не създава съществени проблеми при малките прокуратури от 2-3 прокурори, макар че и там ще се получи известно забавяне на проверките по преписките. В големите прокуратури (районни и окръжни) обаче продължава да създава проблеми. За да се изчакат всички десетки прокурори (например в РП-Бургас са около 40 прокурори) да си направят мотивиран самоотвод и той да бъде приет с мотивирани постановления на прокурорите от по-горестоящите прокуратури, заедно с деловодното оформяне и прочита на преписките от прокурорите, е необходим дълъг период от време, може и да е година, през който не се работи по преписките и няма произнасяне по същество. Това забавяне предизвиква обяснимото недоволство на гражданите, които са подали съответните молби или жалби, особено когато проверките по преписките трябва да са спешни. Поради тези аргументи считаме, че и при проверките по преписките следва да се възприеме по аналогия хипотезата на чл.195 ал.5 от НПК, след като тя е налична за досъдебните производства. В тази насока предлагаме да се добави ново изречение на т.21 или се добави нова т.21 „а“ в раздел „Отводи и самоотводи“ от Указанието за осъществяване на инстанционен и служебен контрол в Прокуратурата, със следното съдържание: „Извън случаите на т.21 от указанието, с разрешение на главния прокурор, проверката по преписката и решаването и по същество, може да се извърши и от друга равна по степен прокуратура, с цел по-голяма пълнота и ускоряване на проверката и решаването и.“. Тук под „ускоряване“, ще се имат предвид именно случаите на очевиден предстоящ самоотвод на всички прокурори от една прокуратура, без да е необходимо това изрично да се изписва в редакцията на нормата и да я утежнява и усложнява. С предлагания нов текст на т.21 „а“ или изр. второ на т.21 от Указанието за осъществяване на инстанционен и служебен контрол в Прокуратурата и горепосочената му редакция, ще се постигне и пълно съответствие между указанието, относно проверките по преписките и НПК, относно досъдебните производства – съответно т.21 и т.21 „а“ от указанието и чл.195 ал.4 и ал.5 от НПК.

Изцяло подкрепяме предложението в доклада на ОП-Бургас за промяна на чл.255 а от НК, с посочените от колегите аргументи, т.к. все повече стават случаите, в които се установява, че собственици на фирми продават дяловете на дружествата на лица с нисък социален статус, без постоянен и настоящ адрес с оглед избягване на конкретни финансови задължения, както и избягване и на наказателна отговорност. Действително би било добре да се създаде законова уредба, която да регламентира преди продажбата на съответно дружество или ЕТ да се извърши ревизия от НАП и само след санкция на последните да бъде възможна сделката.

Поради неговата обществена значимост, за поредна година подкрепяме и друго предложение на ОП-Бургас. При изчерпателното изброяване в разпоредбата на чл. 131, ал.2 от НК на категорията лица – обект на защита от посегателство срещу телесната им неприкосновеност и интегритет, в посочената норма да бъдат включени и служителите на ГД „ИН“, както и пробационните служители,които ежедневно са в контакт с осъдени или задържани лица, и са в риск от нападения и телесни увреждания. Същото важи и за разпоредбата на чл.116 ал.2 от НК. В този ред на мисли, удачен законодателен подход би бил включването в споменатата по - горе групаи на социалните работници, предвид честитепосегателства върху тях, осъществявани при или по повод изпълнение на службата или функцията им. В тази насока може да се търси и промяна в разпоредбата на чл. 144, ал.2 от НК, изразяваща се в разширяване кръга на лицата – адресати на заканата с престъпление, с включването в него на медицински лица, т.к.лекарите, извън тези, упражняващи административно – управленски функции, не са длъжностни лица по смисъла на чл. 93,т.1, б. „а“ и „б“ от НК.

В контекста на гореизложеното и практиката по конкретни дела, считаме за правилно от приложното поле на чл.78 а от НК да се изключат всички деяния, с които са причинени телесни увреждания, а не само при тежките телесни повреди и настъпила смърт, в която насока предлагаме да се измени разпоредбата на чл.78 а ал.7 от НК. В региона ни бяха констатирани случаи, като например нападението на шведски турист срещу камериерка в КК „Слънчев бряг“, нападение над слепи хора в гр.Несебър, нападения над лекари и медицински сестри и др., при които бяха причинени леки телесни повреди, които дори и по хулигански подбуди, предвиждаха наказание до 3 години лишаване от свобода и вместо наказателна, бе реализирана адм. наказателна отговорност по чл.78 а от НК с налагане на глоби. Тези случаи предизвикаха възмущение в обществото, поради неоправдано ниските и то административни санкции, наложени на извършителите. Чрез налагането на подобни санкции се губи и превантивния ефект на наказанията, както и поправителния им ефект. Обществено е неоправдано, за престъпления против телесната неприкосновеност на гражданите, да се налагат глоби – човешкия живот и здраве не могат да се съизмерят с пари. Адекватна за такива престъпления санкция, би следвало да е именно наказание лишаване от свобода, дори и с отлагане на изпълнението на наказанието за подходящ изпитателен срок, когато са налице законовите изисквания за това. Единствено такова наказание би изпълнило целите и на специалната, и на генералната превенция.

Считаме, че се налага и съществено увеличение на санкциите за престъпления по чл.278 в от НК – противозаконно унищожаване или повреждане на защитена територия или местообитание. Сега предвидените в тази разпоредба наказания – „лишаване от свобода“ за срок до три години или „пробация“, както и „глоба“, не могат да изпълнят целите нито на специалната, нито на генералната превенция, най-вече предвид съществения вредоносен и непоправим резултат от тези престъпления. Разследването по ДП на Окръжна прокуратура-Бургас за престъпление по чл.278 в от НК, касаещо унищожени дюни, предизвика много голям медиен интерес и по мнение на магистрати, граждани и журналисти, неприятно впечатление остави неоправдано ниския размер на предвиденото в закона наказание за този вид престъпления, чрез които се унищожават или повреждат дюни или друг вид защитени територии в страната. Особено като се има предвид, че например при престъпления против собствеността се предвиждат наказания до и над 10г. лишаване от свобода, като отнетите вещи могат да се върнат или заплатят и не да не остане никаква реална вреда от престъплението, а при деянията по чл.278 в от НК по правило вредите са невъзстановими или са необходими стотици или хиляди години природата да ги възстанови. С тези престъпления се засягат правата и интересите на цялото общество, като понастоящем предвидените ниски по вид и размер наказания не могат да изиграят и своя превантивен ефект.

И на последно място затруднения възникват и при класиране на преписките по действащата Номенклатура на делата в ПРБ, (в сила от 01.01.2003, утвърдена през 2006 г.), което създава проблем при изготвяне на Актовете за унищожаване на архивните единици. Същата съдържа индекси на делата по отменени институти и указания, напр. СО, НДП-09 (Преписки по възражения на следователи срещу прокурорски актове), както и по несъществуващи наказания “задължително заселване“, а в същото време липсват индекси за класиране на преписките решени в Апелативна прокуратура – Бургас, например – изпратени преписки по компетентност, получени материали по Указанието за специален надзор, които не се вземат на СН в АП-Бургас, произнасяне по спор за подследственост, произнасяне по жалба, като процесуално недопустима, произнасяния по жалби, без конкретни искания и такива, които не са от компетентността на прокуратурата, инстанционен контрол на преписки по изпълнение на наказанията, проверки по сигнали възложени на Инспекторското звено, преписки образувани във връзка с атестации на прокурори, преписки по ЗДОИ и др. В тази връзка предлагаме да бъдат предприети действия за утвърждаване на Номенклатура на делата в ПРБ, съобразена с актуалната дейност на прокуратурите, включително и на апелативните прокуратури, както и с действащото законодателство.

**Необходими мерки в апелативния район:**

Факт е, че на апелативните прокуратури се възлагат все повече функции, свързани с дейността по специалния надзор, работата по делата срещу лица с две и повече досъдебни производства, с дейността по контрол за спазване на сроковете на проверките по преписките по чл.145 ал.2 от ЗСВ, с проверките в местата за лишаване от свобода, с дейността на помощните атестационни комисии при апелативните прокуратури, по извършване на проверки на правилно и срочно провеждане на реформите в районните прокуратури, при създаването на ТО и др., с оглед по-пълно използване на капацитета и опита на прокурорите от апелативната инстанция, като задължително трябва да съумеем да организираме изпълнението на всички задачи и цялостната дейност в тази насока.

За подобряване на качеството на прокурорската дейност е необходимо прокурорите от Апелативна прокуратура-Бургас да завишат своята активност по оказване на методическа помощ на прокурорите от долустоящите прокуратури и особено на прокурорите от окръжните прокуратури, по делата от предходни години, по делата с по-голяма фактическа и правна сложност, по делата с висок обществен интерес и значимост, и особено по делата за корупционни престъпления. В тази насока следва да продължи и утвърдената през периода от 2014г. до 2020г. практика по всяко досъдебно производство, по което мотивирано е поискана от страна на наблюдаващите прокурори методическа помощ, да бъде определян подпомагащ прокурор от АП-Бургас, който съвместно с тях да обсъжда и подпомага разрешаването на възникналите в хода на разследването процесуални и материално-правни проблеми. Задълбочено да се преценява от страна на Адм. ръководител на АП-Бургас необходимостта от взимане на специален надзор на всяко конкретно дело с по-голяма фактическа и правна сложност, с висок обществен интерес или с предмет на разследване, свързан с корупционно престъпление, както и такива, по указание на главния прокурор. Съответно такава методическа помощ следва да се оказва и от АП-Бургас и от окръжните прокуратури на прокурорите от районните прокуратури по техни дела с по-голяма фактическа и правна сложност.

Следва да продължи и положителната практика за организиране на апелативно ниво на работни съвещания и обучителни семинари, на които се изнасят лекции и се провеждат дискусии по различни проблеми с цел подобряване на професионалната квалификация и правна подготовка на прокурорите и разследващите органи. Полезна е и практиката на изготвяне на писмени указания до окръжните и районни прокуратури при важни законодателни промени, (например относно измененията на НПК и НК), при констатирани системни проблеми по приложението на закона, както и при констатиране на противоречива съдебна и прокурорска практика. По този начин следва да се утвърждават и положителните практики в работата на прокурорите от апелативния район, като се споделят опита и различните подходи за решаване на възникналите проблеми.

Необходимо е да продължи и установената практика за ежемесечно провеждане на съвещания в Апелативна прокуратура-Бургас с участието на административните ръководители на АП-Бургас, ОП-Бургас, РП-Бургас и ръководството на ОД на МВР-Бургас, за обсъждане на работата по делата от предходни години и причините, поради които разследването не е приключило своевременно, както и на други текущи проблеми, възникнали в дейността на прокуратурите и органите на МВР в региона. Да се предприемат конкретни организационни мерки за подобряване на съвместната работа на Прокуратурата, МВР и разследващите органи в региона, като се взимат прагматични и резултатни решения в тази насока. Да се утвърждава принципът на екипност в работата на всички органи, работещи по превенцията и разследването на престъпленията, както и ефективното и оперативно взаимодействие между тях. Анализа на резултатите от тези съвещания показва, че същите спомагат за значително намаление на делата от предходни години и за уеднаквяване на прокурорската практика в региона.

За подобряване на срочността на разследване по досъдебните производства е необходимо отново да се извършат тематични проверки в окръжните следствени отдели и при полицейските разследващи органи, целящи подобряване на организацията на дейността по разследването на конкретни неприключени досъдебни производства от предходни години, включително на делата от преди 2018г., т.е. по които разследването е продължило три и повече години. Специално внимание следва да се обърне на делата с предстоящо изтичане на давностните срокове за наказателно преследване и на спрените дела срещу известен извършител. Да се провеждат служебни съвещания със следователите и разследващите полицаи за предприемане на действия по приключване на разследването по тези дела. Досегашната практика в тази насока дава много добри резултати и следва да продължи. Следва да продължат и регулярните проверки на срочността на извършване на предварителните проверки и на срочността на решаване на преписките и делата от прокурорите.

Чрез извършване на тематични проверки и ревизии да се упражнява ефикасен контрол над дейността на наблюдаващите прокурори при изпълнението на функцията им по ръководство и надзор над досъдебната фаза на разследването, като се завишат изискванията към тяхната дейност по изготвяне на задълбочен анализ и оценка на доказателствената съвкупност, изясняване на предмета на разследване по възложените им дела, даване на ясни, пълни и конкретни указания за провеждане на разследването още в неговата първоначална фаза, поставяне на конкретни срокове за изпълнение на тези указания. От наблюдаващите прокурори следва да се изисква да осигуряват ритмичност на извършваните действия, като контролират работата на разследващите органи и не допускат периоди на необосновано дълго бездействие по възложените им дела. Също така е необходима и по-активна помощ от страна на наблюдаващите делата прокурори, които не само да изискват от разследващите органи, а и да дават своя принос за по-бързото приключване на разследванията по досъдебните производства, включително помощ по съставяне на диспозитивите на обвинения, на правните квалификации, на линията на доказване и на събиране на необходимите по делата доказателства за разкриване на обективната истина.

Необходимо е да продължи да се анализира натовареността на следователите в окръжните следствени отдели и организацията на тяхната дейност, с оглед оптимално използване на потенциала им като опитни разследващи органи.Въпреки положителните тенденции през последните четири години, следва да бъде завишена активността на наблюдаващите прокурори и административните ръководители по прилагането на разпоредбата на чл.194 ал.1 т.4 от НПК, като своевременно се извършва задълбочена преценка за фактическата и правна сложност на провежданото разследване, което обосновава промяна на компетентността на разследващите органи. Приложението на посочената разпоредба на чл.194 ал.1 т.4 от НПК ще бъде предмет и на проверка при извършване на ревизии на дейността на окръжните прокуратури. Подходяща мярка, водеща до ускоряване на разследването, е своевременното сформиране на екипи от следователи по дела с голяма фактическа и правна сложност, с международен елемент и/или с особено значим обществен интерес.

Високата натовареност на разследващите полицаи в региона, текучество на кадри и незапълнения щат е една от причини за бавното приключване на част от делата. Преразпределението на делата и промяната на разследващия орган е една от основните причини за забавянето в разследването на делата. Факт е и спада на приключените досъдебни производства през последните три години. В тази насока е необходимо да се полагат непрестанни усилия от ръководствата на МВР в региона за обезпечаването на достатъчен щат разследващи полицаи и подобряването на материалната им база, което би дало възможност за реализиране на бързо правосъдие и за решаване на досъдебните производства, особено тези, чието разследване е продължило прекалено дълго. Положително обстоятелство в тази насока са периодичните конкурси за назначаване на разследващи полицаи и макар, че те често се бавят, това несъмнено ще облекчи натовареността и ще подобри резултатите на разследващите полицаи в региона. Следва да се организират по-често мероприятия за повишаване на професионалната квалификация на разследващите полицаи, включително провеждане на съвещания и изнасяне на лекции от прокурори, като в тази насока трябва да се приложи примера на РП-Бургас.

И през 2020 г. продължава да не е решен практическият проблем с изготвяне на съдебно-медицински експертизи в регионите на ОП-Сливен и особено на ОП-Ямбол. Същите се изготвят само от едно вещо лице – съдебен лекар, като неговата прекомерна натовареност е причина за неизготвяне на експертните заключения през един изключително дълъг период от време, което обективно води и до забавяне разследването по делата. По тази причина не само с месеци, но и с години се бави приключването на разследването по дела за причинени телесни повреди, смърт, престъпления по транспорта и др., по които всички необходими действия по разследване са извършени, но се налага изчакване единствено на съдебно-медицинските експертизи. В тази насока се обсъжда прилагането на различни мерки – например: назначеният експерт изрично да бъде уведомен за разпоредбите на чл.149 ал.1, 2 3 и 5 от НПК и ако продължава да не извършва експертизата да се приложат на практика тези текстове от закона, съответно да се назначи експерт от друг съдебен район. Проблемът обаче е, че в случаи на смърт, единственият експерт в тези два региона извършва аутопсия на трупа и си води записки, което изключва възможността друг експерт да изготви съответната съдебно-медицинската експертиза. В стремежа към максимални финансови икономии, трябва да се посочат резервите, които имаме по отношение експертизите, които са назначават по досъдебните производства, като трябва прецизно да се поставят задачи на експертите, за да се избегнат допълнителни и повторни експертизи и увеличение на разходите, а и на експертите да се заплаща действително положения труд. В това отношение вече се взеха резултатни мерки от ОП-Бургас и РП-Бургас.

Все повече нараства необходимостта от създаване на лаборатории за изследване на всички видове наркотични вещества в апелативните региони. Сегашният начин на работа с назначаване на експертизи само в НИК – София затруднява работата, тъй като е свързан с продължително време за изготвяне на експертното заключение и разходи за транспорт, което води често до забавяне на разследването по делата, а съществува и риск от изтичане на сроковете за задържане по чл. 63, ал. 4 от НПК. Поради същата причина е добре да се създадат и лаборатории за ДНК анализ във всички ОД на МВР, т.к. в апелативния ни район такава има само в ОД на МВР-Бургас, която обслужва цяла източна България. Липсата на такъв експертен капацитет забавя разследването на едни от най-сложните за доказване престъпления – убийства, телесни повреди, престъпления против половата неприкосновеност и др.

Усилията на прокуратурите в апелативния район трябва да бъдат насочени към приоритетно приключване на делата, взети на специален надзор и повишаване на резултатността в борбата с престъпленията с особена важност и значим обществен интерес, като организираната престъпност, корупцията, прането на пари, злоупотреби с евро-фондове, данъчни и финансови престъпления, трафик на хора, трафик на наркотици и др.

Необходимо е да продължи активната работа по досъдебните производства срещу лица с две и повече наказателни производства, както като необходим акцент в борбата с битовата престъпност, така и защото дава много добри резултати. Това включва периодични проверки от прокурорите от АП-Бургас на тези дела в апелативния район, изготвяне на доклади, оказване на методическа помощ на наблюдаващите делата прокурори и набелязване на мерки за срочното и законосъобразно приключване на разследването, включително и искане на адекватни мерки за неотклонение на извършителите на престъпленията.

Следва да се активизира и дейността по надзора за законност в защита на обществения интерес и правата на гражданите, чрез извършване на проверки за законосъобразност на актовете на местните органи на власт и по-специално тези, свързани с разпореждане с недвижимо общинско и държавно имущество, както и на дейността по управление на отпадъците, замърсяване на почви и водни басейни, правомерност на усвоените средства от еврофондове, състоянието на язовири и пътища, незаконното строителство и др.

Следва да продължи утвърждаването на електронния обмен на документи между прокуратурите в апелативния район, особено по отношение на заповеди, справки, анализи, доклади и материалите по СН, както и активното използване от всички прокурори и служители на възможностите на УИС-3 и на въведените електронни регистри. В тази насока следва стриктно да се спазват Правилата на електронен документооборот и предоставяне на електронните услуги в ПРБ, издадени на основание Заповед № РД-02-11/29.06.2020г. на главния прокурор.

Предпоставка за постигане на по добри резултати е качественото и в срок изпълнение на всички задачи, залегнали в плана на АП-Бургас за дейността през 2021г., като се анализират и обобщават данните, установени при извършените проверки и се набележат мерки за подобряване на дейността по отделните видове надзори.

**РАЗДЕЛ ІІ**

**ДЕЙНОСТ НА ТЕРИТОРИАЛНИТЕ ПРОКУРАТУРИ**

**І. Досъдебна фаза**

Организация на дейността по преписки и по разследване на досъдебни производства.

В Апелативен район Бургас след постъпване на сигнал, който не е придружен с достатъчно данни за извършено престъпление се извършва предварителна проверка. В тази връзка всеки един прокурор използва двете законови възможности, а именно, позовава се на чл.145 от ЗСВ и сам извършва проверката или възлага на съответния орган да извърши такава.

Когато прокурорът сам извършва проверката изисква документи, сведения, обяснения, експертни мнения и всякакви други материали свързани с проверката, призовава граждани, лично извършва проверка на място (чл. 145, ал. 1, т. 1, т. 2, т. 4 от ЗСВ).

Прокурорите от Апелативен район Бургас по-често се възползват от втората законова възможност, предвидена в чл. 145, ал. 1, т. 3 от ЗСВ и възлагат на други съответни органи да извършват проверка в определения от прокурора срок, като му представят своето заключение, а при поискване - и всички материали. На кои органи се възлага проверката е в зависимост от естеството на извършеното престъпление. При криминално деяние, проверката се възлага на органите на МВР, при данни за финансови престъпления - на Агенцията за държавна финансова инспекция, при данъчни и осигурителни престъпление - на Националната агенция за приходите и т.н. Тези органи извършват проверката, упражнявайки правомощията си, предоставени им от съответния закон.

Така събраната и проверена информация се изпраща на прокурора и ако той реши, че са събрани достатъчно данни за извършено престъпление, образува досъдебно производство. Когато обаче прецени, че макар и да е направено всичко възможно, не са и не могат да се съберат достатъчно данни за извършено престъпление, всеки един прокурор изготвя постановление за отказ да се образува досъдебно производство.

Преписките в Апелативен район Бургас се решават от прокурорите в установения срок. Към всяка от преписките се прилага протокол за избор на наблюдаващ прокурор. В постановленията за отказ да се образува досъдебно производство се указва възможността за обжалването им пред по-горестоящата прокуратура. В случаите на обжалвания на постановленията за отказ да се образува досъдебно производство, преписките ведно с постъпилите жалби се администрират своевременно и изпращат на непосредствено по-горестоящата прокуратура по компетентност.

Във всяка една от прокуратурите в Апелативен район Бургас са въведени дневници за възлагане на предварителни проверки, в който се отразява цялото им движение и се следи за срока им. Информацията е въведена и в компютърен файл – таблица на Excel, като се следят сроковете и данните от възлагането на първоначалните и евентуално на допълнителните проверки, до решаването на преписките от прокурорите по същество. Информацията се проверява от прокурорите и в деловодството на съответната прокуратура, като се докладва на прокурорите преди да изтече срока на проверката. Възлагането на предварителни проверки винаги се е извършвало с мотивирани постановления, в които се дават подробни указания какво да се извърши при проверките и срока за това. Няма случаи на възлагане на проверки, без да се посочат конкретни указания и без срок за извършване на проверките. В тази насока може да се обобщи, че възлагането на предварителни проверки от прокурорите е било качествено и законосъобразно.

Във връзка с предварителната проверка преди образуване на досъдебното производство, продължават да са налице **проблеми**. За съжаление, в действащия НПК не се възприе правилото на отменения закон, според което при полицейското производство не се извършва предварителна проверка. По този начин продължи практиката да се снемат обяснения от граждани, да се изискват експертни мнения и документи, да се правят ревизии, проверки на място и т.н. След това, да се образува досъдебно производство, при което събраната информация, за да послужи като доказателствен материал, трябва отново да се събере и провери чрез способите за доказване, предвидени в НПК. При внесен обвинителен акт, първа инстанция отново събира и проверява всички доказателства, т.е. отново извършва всички действия, независимо, че са извършени от компетентен орган, по правилата на НПК, без съществени процесуални нарушения. Възможно е въззивната инстанция да повтори някой или дори всички следствени действия, извършени от първата. Така една и съща дейност може да се повтори три-четири пъти - за разпилените сили и средства, за дублираните дейности и т.н. можем да забравим, ако цената за това е защита правата на гражданите. Вярно е, че след образуване на досъдебното производство, НПК предписва всички гаранции за неоснователно накърняване на основните права и свободи и установява пълен съдебен контрол над извършената дейност. Но преди това, по време на проверката, нито има гаранции за правата на гражданите, нито съдебен контрол. Тази проверка може да продължи дни, а понякога месеци и години, независимо, че има указване на срокове, които по своето естество са само дисциплиниращи. За това време лицето, срещу което е подаден сигнал, търпи редица негативни последици, без да са му предоставени съответните средства за защита. Не може да се посочи поне една причина, която да налага при сигнал например за присвояване, за изпиране на пари или друго, да се прави проверка с изискване на документи, на експертни мнения, назначаване на ревизии, снемане на обяснения от десетки граждани и т.н., вместо започване на разследване с разпит на свидетели, назначаване на счетоводни експертизи и т.н., при което след като се съберат достатъчно доказателства, се привлича обвиняем, а в противен случай се прекратява производството. Само по този начин ще се гарантират правата на гражданите, чрез средствата и съдебния контрол за това, предвидени в НПК, ще се гарантира разкриването на истината, ще се ускори наказването на извършителя и ще се спестят на държавата време, сили и средства. Важно е и това, че с така установените сравнително кратки срокове за разследването, е логично прокурорът да забавя образуването на досъдебното производство, докато не се „докаже” извършеното престъпление. По този начин се измества и замества досъдебното производство с извън процесуалната проверка. В тази връзка следва да се направи сравнение, че броя на постановленията за отказ да се образува досъдебно производство нарастват всяка година, както е и през настоящия отчетен период, а броя на постановленията за прекратяване на наказателното производство намаляват.

Организационната дейност при досъдебните производства също е на нужното ниво. Образуваните досъдебни производства се оформят като наблюдателни такива, в съответни папки по прокурори, в които се съдържат преписи от постановленията за образуването им и копия от всички прокурорски актове /постановления, писма, указания/ и част от актовете на разследващите органи и на съда по тях. Пропуски в тази насока през отчетния период не са констатирани. Във всяка една прокуратура в Апелативен район Бургас има компютърна програма, в която са въведени всички досъдебни производства и движението по тях. Чрез програмата всички прокурори следят сроковете на разследване по делата, включително и с оглед необходимостта от изготвяне на искане за удължаване на сроковете на разследване и на самото разследване в удължените срокове. Така не само се следи срочността на разследване, но и се подобрява ръководството и надзора на досъдебното производство от страна на наблюдаващите делата прокурори.

Постановленията за образуване на досъдебни производства се оформят процесуално правилно. Обикновено в постановленията си за образуване на досъдебни производства прокурорите са давали указания какви действия да се извършат при разследването. Прокурорската активност при разследването по делата и даването на указания на разследващите органи е добра. При по-голямата част от досъдебните производства прокурорите активно са осъществявали своята функция на ръководител на разследването, давали са подробни и мотивирани указания по реда на чл. 196 ал. 1 т. 2 от НПК. Има случаи, при които прокурорите са напомняли на разследващия орган, че срокът за разследване изтича, изисквали са справка за проведените процесуални действия по разследването. Има и дела, по които прокурорите не са давали писмени указания по разследването, но са обсъждали устно делата с разследващите, а и има дела, като например такива за настъпила смърт чрез самообесване, удавяне, болестни процеси и др. подобни, при които е ясно в какво се изразява разследването и не е необходимо непременно да се дават писмени указания по разследването, още повече, че вече и разследващите органи в региона са натрупали сравнително добър професионален опит.

Прокурорската активност при разследванията на досъдебните производства се е изразявала и в изготвяне на искания за одобряване на претърсване и изземване, разпит на свидетели и обвиняеми пред съдия, искания за разкриване на данъчна, осигурителна и банкова информация, за преместване на лица от арест в затвор и обратното, искания по мерки за процесуална принуда, налагане на забрана за напускане пределите на страната, по връщане на веществени доказателства, по искания за събиране на доказателства по разследването, молби за правна помощ, ЕЗР, изискване на справки, изготвяне на справки по СН, уведомителни писма до КПКОНПИ, т.е. всичко, което е необходимо при разследването по делата.

И през настоящия отчетен период фигурата на наблюдаващия прокурор продължи да се утвърждава все повече при провеждане на разследването в хода на досъдебното производство. Това е резултат от дейността на прокурорите, които ежедневно осъществяват постоянен контрол над провежданите разследвания, изискват от разследващите органи да спазват процесуалния закон и следят за събиране на годни доказателства в процеса. По дела с фактическа и правна сложност, периодично се осъществяват срещи между наблюдаващият прокурор и разследващите органи, в хода, на които не само съвместно се планира дейността по разследването, но се дават и конкретни указания за събиране на доказателства в подкрепа на обвинението.

В прокуратурите от Апелативен район гр.Бургас е създадена добра организация за незабавно разпределение на новообразуваните досъдебни производства между прокурорите и за определяне на наблюдаващ прокурор по всяко едно от тях. За това веднага се уведомява разследващия орган, с оглед съгласуване на процесуално-следствените действия, които следва да се извършат. Разследващите органи от своя страна също незабавно уведомяват съответната прокуратура за започването на досъдебно производство по реда на чл. 212, ал. 3 от НПК.

Констатирани са слабости, свързани с дейността на полицейските структури по спрените досъдебни производства, издирване на извършители и получаване на определени данни за тяхното местонахождение, включително и за установяване на същото извън страната.

В прокуратурите от Апелативен район Бургас е създадена организация за своевременно прилагане на екипният принцип на работа още от момента на уведомяване на дежурния прокурор за образуваното досъдебно производство по реда на чл. 212, ал. 2 от НПК, като по този начин се дава възможност за изготвяне на необходимите първоначални указания и съгласуване на действията по провеждане на разследването. Наблюдаващият прокурор и разследващият орган своевременно изясняват доказателствата, които следва да бъдат събрани с оглед установяване на релевантните за предмета на доказване факти и обстоятелства по всяко дело, както и начина на събирането на тези доказателства, за да бъдат годно доказателствено средство в процеса. Периодично и по искане на наблюдаващите прокурори, разследващите органи им докладват делата в хода на провежданото разследване, съобразно чл.203, ал.4 от НПК, както и преди или след привличането на лицата в качеството на обвиняеми на основание чл.219, ал.1 или ал.2 от НПК, при обсъждането на правилната квалификация на извършеното деяние и др. Всички тези задължения, залегнали в разпоредбите на НПК, налагат екипния принцип на провеждане на разследването. При необходимост наблюдаващият прокурор участва и в извършването на отделни действия по разследването.

И през настоящият отчетен период се констатира добро взаимодействие между наблюдаващите прокурори и разследващите органи, както и с другите органи, ангажирани в противодействието на престъпността. Спазва се изискването на закона за своевременно докладване на наблюдаващият прокурор за извършване на конкретни процесуално – следствени действия при привличане на обвиняем, преди предявяване на материалите по разследването, както и в хода на самото разследване. Все повече са случаите, при които прокурорът посещава на място разследващия орган за проверка състоянието на делото и даване на указания.

В Бургаски окръжен район продължава трайно установената практика периодично да се провеждат срещи със Завеждащ Окръжен следствен отдел при БОП и следователите от отдела, с ръководството на сектор „Разследване” и главните разследващи полицаи при ОД на МВР – Бургас и със старшите разследващи полицаи в съответните РУ на МВР на територията на Районните прокуратури, на които се обсъждат възникналите проблеми в хода на съвместната дейност по разкриване и разследване на престъпленията, набелязват се необходимите мерки за разрешаването на тези проблеми. Същото се отнася и по отношение на Ямболски окръжен район и Сливенски окръжен район.Ежемесечно в АП-Бургас се провеждат служебни съвещания с участието на Апелативния прокурор, ръководството на ОД на МВР-Бургас и Административните ръководители на Окръжната и Районните прокуратури в Бургас.

През отчетния период качеството на проведените разследвания продължава да бъде добро, в резултат на своевременно упражняване на функциите по ръководство и надзор от страна на наблюдаващите прокурори, и изготвянето на конкретни указания по реда на чл. 196 или чл. 226 от НПК.

В тази насока следва да се изисква повишаване на активността на разследващите органи, т.к. в някои случаи се забелязва тенденция същите да предоставят изцяло на прокурора разрешаването на всички въпроси, свързани с материално правните и процесуални аспекти на разследването, което в повечето случаи води до формализъм при изпълнение на дадените им указания.

В изпълнение на задачите от Плана на Апелативна прокуратура Бургас за 2020г. по „Надзор на досъдебното производство”, в Апелативна прокуратура Бургас, своевременно се изпращаха изисканите справки - анализи от Окръжните прокуратури в апелативния район, а именно: за допуснати грешки и пропуски в отменените от горестоящите прокуратури постановления за отказ да се образуват досъдебни производства и отменените от горестоящите прокуратури и съда постановления за прекратяване на досъдебните производства; за срочността на решаване на постъпилите в прокуратурите приключени дела съобразно разпоредбата на чл.242, ал.3 от НПК, като се анализират конкретните случаи при констатирано забавяне при решаването; проверка на спрените на основание чл.244, ал.1, т.3 от НПК досъдебни производства и при изтичане на срока по чл.244, ал.8 от НПК да се разпореди възобновяване и приключване на производството, проверката е обхванала и спрените дела срещу известен извършител, като е направен анализ и относно причините са спирането и активността на наблюдаващите прокурори по издирването на неизвестните извършители; проверка и анализ на причините за върнатите от прокурора на разследващите органи досъдебни производства за допуснати съществени нарушения на процесуалните правила, като анализите са обсъждани на съвместни съвещания с ръководството на разследващите органи и са набелязвани мерки за подобряване на работата.

По посочения план на Апелативна прокуратура по „Надзор на досъдебното производство” за 2020г. от страна на отговарящия по този надзор единствено не е извършена предвидената ежегодна ревизия на трите Окръжни прокуратури, поради сложната епидимична обстановка в страната, свързана с разпространението на COVID-19 и рестриктивните противоепидемични мерки на правителството.

**1. Преписки. Проверки по чл.145 ЗСВ - срочност, резултати, мерки.**

През 2020 г. прокурорите от съдебния район на Апелативна прокуратура– Бургас са наблюдавали и работили по общо **26 366** **бр.** преписки, от които новообразуваните са **23 836 бр.** преписки.

В табличен вид съпоставката по години на преписките е следната:

|  |  |  |  |
| --- | --- | --- | --- |
| **Показател за района на АП** | **2018 г.** | **2019 г.** | **2020 г.** |
| Наблюдавани преписки | **28 854** | **27 956** | **26 366** |
| Новообразувани преписки | **26 347** | **25 690** | **23 836** |
| Решени преписки | **27 457** | **26 851** | **25 301** |
| Решени инстанционни преписки | **2 545** | **2 026** | **1 683** |
| Съотношение на общо решените към наблюдаваните преписки | **95.16%** | **96.05%** | **95.96%** |

Прави впечатление, че през последните три периода е налице трайна тенденция за намаляването на броя на наблюдаваните преписки, за разлика от периодите преди това, когато в Бургаския апелативен съдебен район се наблюдаваше трайна тенденция за увеличаването им.

Гореизложените цифрови данни от таблицата, установяват трайна тенденция на висок процент на решените преписки спрямо общо наблюдаваните такива. Следва да се изтъкне, че както и през предходните четири периода, този показател е изключително висок. Едновременно с това се констатира и лек спад на общия брой на решените преписки, в сравнение с предходната година.

В края на 2020 г. са останали нерешени общо 1 065 бр. преписки или 4.04%от всички наблюдавани преписки.

За сравнение в края на 2019 г. са останали нерешени общо 1 105 бр. преписки или 3.95%от всички наблюдавани преписки, докато през 2018 г. са останали нерешени общо 1 397 бр. преписки или 4.84%от всички наблюдавани през годината преписки.

По решените през 2020 г. преписки са постановени общо 25 301 прокурорски акта. Срочността на произнасяне при посочените прокурорски актове е следната:

- в срок до 1 месец са постановени общо 25 279 бр. акта, което съставлява 99.91 % от общия брой актове;

- в срок над 1 месец са постановени общо 22 бр. акта или 0.09 % от общия брой актове.

С постановление за отказ да се образува досъдебно производство през 2020 г. са решени 15 879 бр. преписки, което съставлява 60.23 % от общия брой на преписките (26 366) и 62.76 % спрямо общия брой на решените преписки (25 301).

През настоящият отчетен период броя на преписките, които приключват с постановление за отказ да се образува досъдебно производство са намалели с 1 303 бр., докато през предходния период налице е било налице увеличение с 22 бр. преписки.

За сравнение с постановление за отказ да се образува досъдебно производство през 2019 г. са били решени 17 182 бр. преписки, което съставлява 61.46 % от общия брой на преписките (27 956) и 63.99 % спрямо общия брой на решените преписки (26 851); през 2018 г. са били решени 17 160 бр. преписки, което съставлява 59.47 % от общия брой на преписките (28 854) и 62.49 % спрямо общия брой на решените преписки (27 457).

През 2020 г. прокурорите в апелативния район са образували общо 3777 бр. досъдебни производства,което съставлява 14.33 %от общия брой на преписките (26 366) и 14.93% от общия брой на решените преписки (25301).

За сравнение през 2019 г. прокурорите в апелативния район са образували общо 4 275 бр. досъдебни производства,което съставлява 15.29%от общия брой на преписките (27 956) и 15.92% от общия брой на решените преписки (26 851). През 2018 г. в апелативния район са били образувани общо 4 548 бр. досъдебни производства или 15.76 %от общия брой на преписките (28854) и 16.56% от общия брой на решените преписки (27 457).

От гореизложените данни е видно, че в процентно отношение делът на преписките, приключили с постановление за образуване на досъдебно производство, е намалял, в сравнение с данните за предходния отчетен период.

Констатира се все по-голяма прецизност при възлагането и извършването на предварителните проверки, като наблюдаващите прокурори дават ясни и конкретни указания за провеждането им, с което се избягва немотивираното образуване на досъдебни производства и излишно натоварване на разследващите органи с дела, по които от самото начало не са налице достатъчно данни за извършено престъпление от общ характер по см. на НПК.

В края на отчетния период са останали нерешени общо 1 065 бр. преписки (съставляващи 4.04 %от общия брой преписки, постъпили в прокуратурите).

Основните причини, водещи до неспазването на определения от наблюдаващия прокурор срок за извършване на възложените проверки, все още продължават да бъдат, коментираните и през предходните години проблеми, като несвоевременното получаване на изисканите документи и/или справки от институциите в страната, съответно от служба в рамките на МВР (СКИАД, НСГП, КАТ и др.), както и от мобилните оператори; невъзможност да се установи местонахождението на лица, от които следва да се снемат сведения или обяснения; натовареността на полицейските служители; отдалечеността на населени места и липсата на техническа обезпеченост (като автомобили и горива); също така отсъствие на лица от посочените адреси (по различни причините - трудова ангажираност в други населени места, заминали извън пределите на страната и т.н.). При проверките, свързани с разкриване на данъчни и стопански престъпления проблеми възникват при необходимост да се получат документи и/или справки от ТД на НАП – Бургас, от съответната община, органи на местната или държавната власт, както и при установяването на фирми-фантоми.

По решените инстанционни преписки (1 683 бр.) са постановени общо 1 708 бр. прокурорски акта.

От тях са потвърдени общо 1441 бр. първоинстанционни прокурорски актове, които съставляват 85.62 % от всички решени инстанционни преписки.

За сравнение през 2019 г. са били потвърдени общо 1 775 бр.или 86% от всички решени инстанционни преписки, а през 2018 г. са били потвърдени общо 2 313 бр. или 90.88 % от всички решени инстанционни преписки.

Видно, през този отчетен период, е налице спад в процента на потвърдените прокурорски актове, съобразно показателите на предходните такива.

Отменени са изцяло общо 267 бр. първоинстанционни прокурорски акта, които съставляват 15.86 % от всички решени инстанционни преписки.

За сравнение през 2019 г. са били отменени 289 бр. първоинстанционни прокурорски акта или в проценти 14 % от всички решени инстанционни преписки, а 2018 г. са били отменени 240 бр. или в проценти 9.43 %.

Пред отчетния период са били отменени изцяло 108 бр. /при 131 бр. за 2019 г. и при 136 бр. за 2018 г./ постановления за отказ да се образува досъдебно производство, а 583 бр. / при 1 701 бр. за 2019 г. и 1 033 бр. за 2018 г./ постановления за отказ са били потвърдени.

От гореизложеното е видно, че е налице спад на изцяло отменените по реда на инстанционния контрол прокурорски актове с общо 23 бр. спрямо предходния отчетен период. Тази тенденция намира изражение и в процентното съотношение спрямо всички решени инстанционни преписки, а именно: 1.31 %, като за сравнение през предходния период, когато е било налице увеличение с общо 49 бр. или в проценти 0.9%, а през 2018 г. към 2017 г. – намаление с 23 бр. или 2.42 % %.

През 2020 г. постановленията на прокурорите от Апелативна прокуратура гр. Бургас са обжалвани в 104 случая (при 122 бр. през 2019 г. и 150 бр. през 2018 г.) пред Върховна касационна прокуратура и Върховна административна прокуратура.

От обжалваните 104 бр. актове – 32 бр. постановления са потвърдени от Върховна касационна прокуратура и Върховна административна прокуратура, 17 бр. постановления са отменени, а в 55 от случаите жалбите срещу актове на Апелативна прокуратура гр. Бургас са оставени без разглеждане, без уважение или без произнасяне, като неоснователни или недопустими.

За сравнение от обжалваните през 2019 г. 122 бр. актове от Върховна касационна прокуратура и Върховна административна прокуратура са потвърдили 37 бр. постановления, 13 бр. постановления са отменени, 2 бр. постановления са частично потвърдени, а в 70 от случаите жалбите срещу актове на Апелативна прокуратура гр. Бургас са оставени без разглеждане, без уважение или без произнасяне, като неоснователни или недопустими.

През 2018 г. са били потвърдени 66 бр. постановления, а 9 бр. са били отменени, 1 бр. – частично потвърден, а в 74 бр. от случаите жалбите срещу актове на Апелативна прокуратура – гр. Бургас са оставени без разглеждане, без уважение или без произнасяне, като неоснователни или недопустими.

Спрямо общия брой обжалвани актове на Апелативна прокуратура гр. Бургас, броят на потвърдените такива, на частично потвърдените и на случаите, при които жалбите са оставени без разглеждане представляват 83.65% (при 89.34% за 2019г. и при 94 % за 2018 г.), докато отменените са 16.35 % (при 10.66% за 2019 г. и 6 % за 2018 г.).

От гореизложените цифрови данни е видно, че през последните два отчетни периода, за разлика от предходните такива, имаме спад в на броя прокурорските актове на Апелативна прокуратура – Бургас, които са били предмет на инстанционен контрол от страна на Върховна касационна прокуратура и Върховна административна прокуратура. Има и ръст на отменените актове на прокурорите от АП-Бургас, но това основно се дължи на група от осем постановления, касаещи евентуални престъпления в региона на гр.Сливен /фотоволтаична централа/, като актовете на прокурорите от АП-Бургас бяха отменени от ВКП, за да се присъединят преписките в една образувана обща преписка в Софийска градска прокуратура. Същевременно трябва да отбележим, обаче, че в процентно отношение продължава да се поддържа един висок процент на потвърдени от горестоящата прокуратура постановления (като обосновани и законосъобразни) – средно около 92 % за последните отчетни периоди.

**Преписки и наказателни производства, образувани след самосезиране и по сигнали на контролните органи и материали на ДАНС.**

Наблюдаваните преписките в Апелативен район Бургас за 2020 г., **образувани след самосезиране** са общо **32 бр.**

За сравнение през 2019 г., образувани след самосезиране са общо 28 бр., а през 2018 г. броят им и общо 30.

В относителни числа през периода са наблюдава увеличение с 14.29%.

За сравнение през 2019 г. е имало намаление с 6.67 %, както и през 2018 г., когато намалението е било с 14.29 % в относителни числа.

От общия брой наблюдавани през 2020 г. преписки 6 бр. или 18.75% /през 2019 г. - 11 бр. или 39.29 %, а 2018 г. - 5 бр. или 16.67 %/ са решени с образуване на досъдебно производство.

На фона на малкия брой преписки образувани след самосезиране, преписките, които са завършили с образуването на ДП, дори и когато са по-малко от предходния период, формират един значително по-висок дял на образувани досъдебни производства. Това недвусмислено показва, че сериозните опити за преодоляване на грешните прокурорски изводи от предходните години продължават.

Наблюдаваните досъдебни производства през годината са 20 бр.

За справка през 2019 г. същите са били 22 бр., а през 2018 г. са били 13 на брой.

Не е било осъдено нито едно лице. За сравнение по този показател през 2019 г. е било осъдено 1 лице, а през 2018 г. осъдените лица са били 4 на брой.

Видно от горното, за разлика от предходните периоди, липсват осъдени лица.

Общият брой наблюдавани преписки през 2020 г., образувани **по сигнали на контролните органи**, изрично посочени в табл.1.2.3. е **326 бр.**

Броят на посочените преписки, образувани по сигнал на контролни органи до прокуратурата не може да се абсолютизира, тъй като в нарочната таблица не са включени тези от РИОКОЗ, ДВСК, РИООСВ и др. контролни органи.

Преписките по този пункт, решени с образуване на досъдебно производство са 106 бр. или съставляват 32.52 % от всички наблюдавани преписки, образувани след сигнали на контролни органи.

Този процент сочи особено важното обстоятелство, че в прокуратурата все още се изпращат сигнали от (посочените в таблицата органи), по които изначално няма данни за извършено престъпление, съответно по този начин същата бива натоварена излишно.

Наблюдаваните досъдебни производства са **326 бр.** /срещу 243 бр. за 2019г. и 186 бр. за 2018г. /.

Прокурорските актове, внесени в съда **12 бр.** /срещу 11 бр. за 2019 г. и 15 бр. за 2018 г./.

Изводът, който се налага е, че процентът на внесените спрямо наблюдавани досъдебни производства по сигнали на контролни органи e незначително увеличен в сравнение с 2019 г., когато е имало спад по този показател /в разрив с тенденцията оформена през предходните отчетни периоди/.

Осъдените лица са 14 бр. /срещу 12 бр. за 2019 г. и13 бр. за 2018 г./

Разпределени по контролни органи наблюдаваме следните показатели:

**Сметна палата** – **няма** наблюдавани преписки, съответно няма решени с образуване на досъдебно производство.

Няма и общо наблюдавани досъдебни производства /както и през 2019 г. и 2018 г./. Няма внесени прокурорски актове в съда и съответно осъдени лица.

**Национална Агенция по приходите** - **314 бр.** наблюдавани преписки. Преписките, решени с образуване на досъдебно производство са **104 бр.** или съставляват **33.12 %** от наблюдаваните.

Общо наблюдаваните досъдебни производства през 2020 г. са **275 бр.**

Ако се сравни броят на преписките, решени с образуване на досъдебно производство - 104 бр. и броят на наблюдаваните досъдебни производства – 275 бр., се налага изводът, че 171 бр. от наблюдаваните досъдебни производства са от предходни периоди.

**Прокурорските актове**, внесени в съда са **11 бр.**

За сравнение през 2019 г. в съда са били внесени 11 бр. акта, а през 2018 г. 13 бр. В относителни числа внесените в съда актове представляват 4 % (при 4.76 % за 2019 г. и при 7.65% за 2018 г.).

**Осъдени са**  **12** **лица,**  срещу също 12 за 2019 г. и 12 за 2018 г.

Видно от сравнението, направено по повод образуваните през отчетната година досъдебни производства и наблюдаваните такива, включително от предходни години, работата по разследване и решаване на делата, образувани по сигнали на НАП може да бъде приета за незадоволителна.

Повече от очевидно е, че разследванията по образуваните във връзка със сигнали на Национална агенция по приходите досъдебни производства изискват време, но в хода на разследването им се срещат трудности, влияещи на броя на приключените досъдебни производства и от тук - на внесените прокурорски актове.

Сериозен проблем в работата по тези дела са експертните заключения по назначените експертизи, в голямата си част, от които се повтарят констатациите от ревизионните актове, без да се извършат конкретни проверки, като по този начин не се отчита спецификата на наказателното преследване, в сравнение с административното производство за нарушения по отделните данъчни закони.

Не без значение е отказът на много вещи лица да изготвят експертизи, поради липса на средства за заплащане своевременно на възнагражденията им за положен труд.

От друга страна, това обстоятелство е в резултат и на схематичното поставяне на въпросите към самите вещи лица от страна на наблюдаващия прокурор или разследващия орган, без конкретика и изследване на фактическата обстановка в пълнота.

От съществено значение е познаването на спецификата на данъчната материя.

С оглед подобряване на качеството и срочността на досъдебните производства, ръководството на прокуратурата би могло да ползва опита на колегите от специализираните административни отдели, като им възложи поне в по-малките окръжни прокуратури в страната наблюдаването на досъдебните производства, свързани с престъпления против данъчното и осигурително законодателство.

Следва да се отбележи, както беше коментирано и в предходния отчетен период, че от голямо значение ще бъде организирането на семинари и обучения на местно ниво, на което да присъстват както прокурори, така и разследващи органи.

По сигнали на **Агенция за държавна финансова инспекция** през 2020 г. са наблюдавани общо **4 бр.** преписки, от които няма образувани досъдебни производства.Няма наблюдавано досъдебно производство. Няма внесени в съда прокурорски актове и съответно осъдени лица.

По сигнали на **Дирекция за национален строителен контрол има 1 наблюдавана преписка** /при липса за 2019г. и 1 бр. за 2018г./. Има 1 бр. образувано досъдебно производство.

Сравнено с предходните отчетни периода /съответно няма, както през 2019г., така и през 2018г. /. Както беше отбелязано и предишните години - по традиция сигналите от този контролен орган са минимални, не повече от няколко.

През 2020 г. има 1 бр. наблюдаванодосъдебно производство.

За сравнение през 2019г. няма такова, докато 2018 г. е имало 1 наблюдавано ДП.

През този отчетен период, както и през предните четири - **няма** внесени в съда прокурорски актове, съответно и осъдени лица.

По сигнал на **Агенция за следприватизационен контрол** няма наблюдавани преписки и досъдебни производства. Няма внесени в съда прокурорски актове и съответно осъдени лица.

По сигнали на **Агенция Митници** са наблюдавани **7 бр.** преписки /срещу 7 бр. преписки за 2019 г. и съответно 9 бр. преписки за 2018 г./.

Преписките, решени с образуване на досъдебно производство са **1бр.** или **14.29** % /за сравнение образуваните ДП спрямо наблюдаваните преписки през 2019 г. съставляват 57.14%, докато през 2018 г. са съставлявали 55.56 % /.

Наблюдаваните досъдебни производства са **9 бр.,** като **има 1 бр.** внесен в съдапрокурорски акт и **2 бр.** осъдени лица.

За сравнение през 2019 г. наблюдаваните досъдебни производства са били 11 бр., като е нямало внесени в съда прокурорски актове и няма осъдени лица /през 2018 г. наблюдаваните досъдебни производства са били 13 бр., при 2 бр. внесени в съда прокурорски акта и 1 осъдено лице/.

С други думи през настоящия отчетен период по този пункт отбелязваме спад при наблюдаваните досъдебни производства, същевременно налице е незначителен ръст при решаването на досъдебните производства с мнение за съд и при осъдените лица.

**Преписките, наблюдавани по материали от ДАНС** през 2020 г. са **22 бр.**, като през 2019 г. същите са били 7 бр., а през 2018 г. са били 19 бр.

Преписките, решени с образуване на досъдебно производство са общо **5 бр.** или **22.73%**.

За сравнение с 2019 г. са били са общо 3 бр. или 42.86%, а през 2018г. са били 8 или 42.11%.

През настоящият отчетен период се наблюдава ръст при преписките решени с образуване на ДП в абсолютни стойности, но като се вземат предвид по-малкия брой общо наблюдавани преписки, в проценти наблюдаваме спад по този показател.

Наблюдаваните досъдебни производства през 2020 г. са **16 бр.** /при 14 бр. за 2019г. и 16 бр. през2018 г./. Няма внесени прокурорски актове /няма такива и през 2019 г, при внесени 2 бр. през 2018г./.

За сравнение през предходният период също няма внесени прокурорски актове, докато през 2018 г. процента на внесените актове спрямо наблюдаваните досъдебни производства е бил 12.5 % .

**Няма осъдени лица,** както няма такива и през 2019г.,докато както за сравнение през 2018 г. е имало 1 осъдено лице.

От общия брой преписки по материали от ДАНС **6 бр. са** **образувани** по сигнали на **Дирекция за финансово разузнаване** /при липса на такива през 2019 г. и 1 бр. или 5.26% през 2018 г./, съответно има 1бр. образувано досъдебно производство /няма такива през 2019 г. и през 2018 г./.

**Има 2 бр.** наблюдавани досъдебни производства /при липса за 2019г. и 1 бр. е за 2018 г./. **Няма внесени** прокурорски актове. Няма **осъдени лица**.

По материали на **Дирекция „Вътрешна сигурност“ – МВР** са били наблюдавани **20 бр.** преписки /при 22 бр. за 2019 г. и 6 бр. за 2018г./, като **1 бр.** са решени с образуването на досъдебно производство /при 1 бр. през 2018 г./.

Наблюдавани са **4 бр. ДП** /при 5 бр. за 2019 г. и 2 бр. за 2018 г./,като както и през 2019 г. и през 2018 г. **няма** внесени в съдапрокурорски актове, съответно - **няма** осъдени лица.

Приложение: Таблица 1.1. Преписки по следствения надзор; и Таблица 1.2.3. Преписки и наказателни производства образувани след самосезиране и по сигнали на контролните органи и материали на ДАНС.

През отчетния период Апелативна прокуратура Бургас е извършила общо 12 проверки в трите окръжни прокуратури относно прилагането на чл.145, ал.2 от ЗСВ чрез УИС – системата, предвид епидемичната обстановка в страната по повод COVID-19 . След всяка една проверка е изготвен доклад до Административен ръководител - Апелативен прокурор на Апелативна прокуратура Бургас, като в същите са отразени срочността на предварителните проверки, констатации и препоръки към всяка една прокуратура, с оглед по прецизното изпълнение на закона.

**2. Следствен надзор.**

Наблюдавани ДП по окръжни райони

**2.1. Обобщени данни по видове досъдебни производства, по видове разследващи органи и съобразно систематиката на НК, вкл. по отношение пострадалите лица и на ощетените юридически лица от престъпления.**

Структура на новообразуваните ДП, наблюдавани от прокуратурите в района на АП-Бургас и пострадали лица по тях, съобразно систематиката на НК:

|  |  |  |  |
| --- | --- | --- | --- |
| **Глава от НК** | **Новообразувани ДП** | **Брой пострадали физически лица** | **Брой пострадали юридически лица** |
|
|
|
| **Глава първа** Престъпления против Републиката | 0 | 0 | 0 |
| **Глава втора** Престъпления против личността | 987 | 969 | 0 |
| **Глава трета** Престъпления против правата на гражданите | 86 | 21 | 1 |
| **Глава четвърта** Престъпления против брака и семейството | 311 | 282 | 0 |
| **Глава пета** Престъпления против собствеността | 3324 | 3074 | 211 |
| **Глава шеста**  Престъпления против стопанството | 471 | 106 | 13 |
| **Глава седма**  Престъпления против финансовата, данъчната и осигурителната системи | 45 | 0 | 0 |
| **Глава осма**   Престъпления против дейността на държавни органи, обществени организации и лица, изпълняващи публични функции | 213 | 55 | 3 |
| **Глава осма "а"** Престъпления против спорта | 0 | 0 | 0 |
| **Глава девета** Документни престъпления | 220 | 19 | 1 |
| **Глава девета "а"** Компютърни престъпления | 1 | 1 | 0 |
| **Глава десета** Престъпления против реда и общественото спокойствие | 177 | 42 | 1 |
| **Глава единадесета** Общоопасни престъпления | 3186 | 495 | 19 |
| **Глава дванадесета** Престъпления против отбранителната способност на Републиката, против информацията, представляваща държавна тайна и против чуждестранната класифицирана информация | 0 | 0 | 0 |
| **Глава тринадесета** Военни престъпления | 0 | 0 | 0 |
| **Глава четиринадесета** Престъпления против мира и човечеството | 0 | 0 | 0 |

Приложение: Таблица 1.2.4. Структура на досъдебните производства; и Таблица 1.2.5. Структура – пострадали лица от извършени престъпления по новообразувани досъдебни производства

През отчетната 2020 г. в апелативния съдебен район **са били наблюдавани общо 22 441 бр.** досъдебни производства.

**Бързи производства.**

През отчетната 2020 г. в прокуратурите от апелативния съдебен район са **наблюдавани общо 1 848 бр. бързи производства.**

За сравнение през 2019 г. в прокуратурите от апелативния съдебен район са били наблюдавани общо 2 410 бр. бързи производства, а през 2018 г. са били наблюдавани общо 2 656 бр. бързи производства. През настоящия отчетен период е констатиран спад с 562 бр. бързи производства или 23.32 % спрямо 2019 г., както и през предходния период /2019 г. спрямо 2018 г./ по този показател е бил наблюдаван спад с 246 бр. бързи производства или 9.26%.

Спрямо наблюдаваните през 2020 г. общо 22 441 бр. досъдебни производства, бързите производства съставляват 8.23 %, като за сравнение през 2019 г. бързите производства са съставлявали 9.80 %, а през 2018 г. този процент е бил 10.62 %.

От гореизложеното е видно, че както и през предходния период е отбелязан спад на бързите производства, както по отношение на абсолютни цифри, така и в процентно отношение /на бързите производства спрямо общо наблюдаваните/.

От всички наблюдавани бързи производства през отчетния период **новообразуваните са общо 1 829 бр.**

През 2020 г. са налице **общо** **809 бр.** бързи производства, по които прокурорът е разпоредил разследване по общия ред поради фактическа и правна сложност, същите представляващи 43.78 % от наблюдаваните бързи производства през годината.

Видно, че както и през предходния отчетен период и през настоящия такъв е регистриран спад при наблюдаваните бързи производства. Същевременно от друга страна обаче, е налице спад на преобразуваните в разследвани по общия ред досъдебни производства. Друг е въпросът, че като цяло, делът на бързите производства е все така незадоволителен спрямо всички останали досъдебни производства. Основна причина за това, все още е голямата натовареност на разследващите полицаи, което води до затруднения и известна демотивация при разследването на бързите производства, които изискват постоянна ангажираност предвид необходимостта от приключване на разследването им в кратките срокове, съгл. НПК. Това е така, въпреки, че другите служители на МВР извършват част от неотложните процесуално-следствени действия или изрично възложени им такива. В тази връзка отново следва да се спомене, че с цел подобряване качеството на работа по този вид производства, е необходимо провеждането на обучение за тези други служители на МВР.

Други причини продължават да са недостатъчно и недобре обучените и оборудвани експерти, както и липса на възможност за извършване в кратки срокове на редица експертизи в района на даден съдебен окръг - биологични, физико-химически експертизи за наркотични вещества и др. Все още съществуват и трудности свързани с призоваването на обвиняеми лица, свидетели и др. В тази връзка е необходимо подобряване на нормативната база относно призоваването на лица, усъвършенстване на наличните експертни лаборатории на МВР и подобряване подготовката на експертите.

Приложение: Таблица 1.2.1. Наблюдавани досъдебни производства

**Досъдебни производства, разследвани по общия ред.**

През 2020 г. в апелативния съдебен район са наблюдавани **общо 15 368 бр. разследвани по общия ред досъдебни производства.**

От тези досъдебни производства от разследващ полицай са разследвани общо 14 447 бр. дела, от следовател – 876 бр. дела, от прокурор – 8 бр. дела, от разследващ митнически инспектор – 37 бр. дела.

Разследваните по общия ред 15 368бр. досъдебни производства, съставляват **68.48 %** от всички наблюдавани досъдебни производства (22441 бр.). Досъдебните производства, разследвани от разследващ полицай (14 447 бр.) през отчетната година съставляват 94.01 % от всички досъдебни производства, разследвани по общия ред. Тези разследвани от следовател (876 бр.), съставляват 5.7 %, а тези разследвани от прокурор (8 бр.) са 0.05 % и производствата разследвани от разследващ митнически инспектор (37 бр.) съставляват 0.24 %.

За сравнение през 2019 г. разследваните по общия ред 16 912бр. досъдебни производства, съставляват 68.80 % от всички наблюдавани досъдебни производства (24 581бр.). Досъдебните производства, разследвани от разследващ полицай (15 906 бр.) през отчетната година съставляват 94.05 % от всички досъдебни производства, разследвани по общия ред. Тези разследвани от следовател (938 бр.), съставляват 5.55 %, а тези разследвани от прокурор (20 бр.) са 0.12 % и производствата разследвани от разследващ митнически инспектор (48 бр.) съставляват 0.28%.

През 2018 г. в апелативния съдебен район са наблюдавани общо 18 289бр. досъдебни производства разследваните по общия ред, като са съставлявали 73.16 % от всички наблюдавани досъдебни производства (25 000 бр.). Досъдебните производства, разследвани от разследващ полицай (17 385 бр.) през отчетната година са съставлявали 95.06% от всички досъдебни производства разследвани по общия ред. Тези разследвани от следовател (845 бр.) - 4.62 %, а тези разследвани от прокурор (15 бр.) - 0.08 %, докато производствата разследвани от разследващ митнически инспектор (44 бр.) са били 0.24 % /нямало е производства разследвани от разследващ агент от ДА”НС”/.

Гореизложените цифрови данни установяват оформила се през последните години трайна тенденция на спад в броя досъдебни производства разследвани по общия ред /спрямо всяка предходна година/.

От всички наблюдавани 15 368 бр. дела разследвани по общия ред, общо **7 192 бр. са новообразувани,** или относителният им дял е 46.8 %.

За сравнение през 2019г. от всички наблюдавани 16 912бр. дела разследвани по общия ред, общо8 318 бр. са новообразувани, или относителният им дял е 49.18%, а през 2018 г. от всички наблюдавани 18 289бр. дела разследвани по общия ред, общо9 066 бр. са новообразувани ( с относителен дял 49.57%).

От новообразуваните общо 7 192бр. производства, 7 003 бр. или 97.37 % са разследвани от разследващ полицай; 168 бр. или 2.34 % са разследвани от следовател, 1 бр. или 0.01 % са разследвани от прокурор, 20 бр. или 0.28 % са разследвани от разследващ митнически инспектор.

Приложение: Таблица 1.2.1. Наблюдавани досъдебни производства

**Наблюдавани досъдебни производства, разследвани по общия ред (ДПОР) от разследващ полицай.**

Броят на наблюдаваните досъдебни производства, разследвани по общия ред от разследващ полицай през отчетния период възлиза на общо **14 447** **бр.** дела.

За сравнение през предходната 2019 г. тези досъдебни производства са били общо 15 906 бр., докато през 2018 г. тези досъдебни производства са възлизали на общо 17 385 бр.дела.

През настоящия отчетен период се констатира спад с 1 459 бр. дела, което в процентно изражение възлиза на 9.17 %.

През предходния отчетен период също е бил отчетен спад с 1 479 бр. дела, което в процентно изражение възлиза на 8.51 %, както и през 2018 г., когато също е бил отчетен спад с 1 598 бр. дела или в проценти 8.42 %.

От гореизложеното е видно, че както през последните периоди се наблюдава трайна тенденция за спад при досъдебните производства разследвани по общия ред от разследващ полицай.

Забележка: Следва да бъде отчетено, че през настоящия отчетен период, за разлика от предходните такива, в броя на наблюдаваните досъдебни производства разследвани по общия ред от разследващ полицай, не са включени прекратените по давност.

Приложение: Таблица 1.2.1. Наблюдавани досъдебни производства.

**Наблюдавани досъдебни производства, разследвани по общия ред (ДПОР) от СЛЕДОВАТЕЛ.**

През 2020 г. **наблюдаваните досъдебни производства** разследвани по общия ред от следовател възлизат общо на **876 бр. дела**.

За сравнение досъдебните производства, разследвани по общия ред от следовател през 2019 г. са възлизали общо на 938 бр. дела, докато през 2018 г. са възлизали общо на 845 бр. дела.

От гореизложеното е видно, че производствата разследвани от следовател са намалени с общо 62 бр. дела в сравнение с предходната 2019г., в процентно изражение с 6.61 %.

За сравнение през 2019 г. тези дела са били увеличени с общо 93 бр. в сравнение с предходната 2018 г. (в проценти с 11.01 %).

През 2018 г. тези дела също са били увеличени с 24 бр. в сравнение с предходната година или в проценти с 2.84%.

Видно е, че през 2020 г. е нарушена е трайно оформилата се през последните периоди тенденция на увеличаване на делата от този вид.

Забележка: Следва да бъде отчетено, че през настоящия отчетен период, за разлика от предходните такива, в броя на наблюдаваните досъдебни производства разследвани по общия ред от следовател, не са включени прекратените по давност.

Приложение: Таблица 1.2.1. Наблюдавани досъдебни производства.

**Досъдебни производства, разследвани по общия ред (ДПОР) от прокурор.**

През 2020 г. в апелативния район са **наблюдавани** общо **8 бр.** досъдебни производства разследвани по общия ред от прокурор.От тях, **новообразувано е 1 бр.** дело.

За сравнение през 2019 г. са били наблюдавани общо 20 бр. досъдебни производства разследвани по общия ред от прокурор, от които новообразувани са общо 6 бр. дела.

През 2018 г. са били наблюдавани общо 15 бр. досъдебни производства разследвани по общия ред от прокурор, от които новообразувани са общо 5 бр. дела.

Налице е спад при наблюдаванитедосъдебни производства, разследвани по общия ред от прокурор в сравнение с предходната година, през която е бил налице ръст спрямо 2018г., през която (2018г.) също е бил отбелязан спад при тези дела. Видно е обаче, че през 2019 г. и 2018г. прокурорите от апелативния район крайно малко са се възползвали от правомощието си лично да разследват и приключват досъдебни производства в сравнение с по-предишни отчетни периоди.

Приложение: Таблица 1.2.1. Наблюдавани досъдебни производства.

**Досъдебни производства, разследвани по общия ред (ДПОР) от МИТНИЧЕСКИ ИНСПЕКТОР.**

През 2020 г. в апелативния район са **наблюдавани** общо **37 бр.** досъдебни производства разследвани по общия ред от митнически инспектор.От тях са **новообразувани** общо **20 бр.** дела.

За сравнение през 2019 г. са били наблюдавани общо 48 бр. досъдебни производства разследвани по общия ред от митнически инспектор, като от тях новообразувани са били общо 30 бр. дела.

През 2018 г. са били наблюдавани общо 44 бр. такива досъдебни производства, от които новообразувани - общо 26 бр. дела.

Независимо от традиционно отбелязания ръст при тези дела /изключая настоящата и 2018 г., периоди през които е отбелязван спад/ броя на тези досъдебни производства е минимален и крайно недостатъчен.

Приложение: Таблица 1.2.1. Наблюдавани досъдебни производства

**Пострадали физически лица**

През 2020 г. от извършени престъпления са пострадали общо **5 064** **физически лица** (при 6 376за 2019 г. и7 368 за 2018 г.), от които 3 028 мъже (при 3 746 за 2019 г. и 4 372 за 2018 г.) и 2 036 жени (при 2 630 за 2019 г. и 2 996 за 2018 г.). Пострадалите непълнолетни лица от 14-18 г. са 242 (при 249 за 2019 г. и 303 за 2018 г.), а малолетните жертви на престъпления са 191 (при 221 за 2091 г. и 215 за 2018 г.).

Както и през предходните години най-много физически лица са пострадали от престъпления по глава V от НК /престъпления против собствеността/– 3 074 лица, следвани от пострадалите по глава ІІ /престъпления против личността/– 969 лица и тези по глава ХІ /общоопасни престъпления/– 495 бр. лица и т.н.

**Пострадали юридически лица**

През 2020 г. от извършени престъпления са пострадали общо 249 юридически лица (при 445 за 2019г. и 486 за 2018 г.).

И през този отчетен период, както и през предходния такъв най-ного са пострадалите юридически лица по глава V от НК /престъпления против собствеността/ – 211 бр., следвани от тези по глава ХІ /общоопасни престъпления/– 19 бр., по глава VІ /престъпления против стопанството/ - 13 бр. и т.н.

Приложение: Таблица 1.2.5. Структура – пострадали лица от извършени престъпления по новообразувани ДП.

**Мерки за неотклонение.**

През отчетната 2020 г. прокурорите в апелативния район са изготвили общо **387 бр. искания по реда на чл. 64 от НПК за вземане на мерки за неотклонение „задържане под стража” и „домашен арест”.**

От общия брой 387 бр. искания са **уважени 340** **бр.**,съставляващи 87.86 %, а **47 бр.** или 12.14 % са оставени **без уважение**.

За сравнение през отчетната 2019 г. от общия брой 308 бр. искания са били уважени 275 бр., съставляващи 89.28%, а 33 бр. или 10.72 % са оставени без уважение.

През 2018 г. от общия брой 310 бр. искания са уважени 274 бр., съставляващи 88.39%, а 37 бр. или 11.94 % са оставени без уважение.

От гореизложените цифрови данни е видно, че сравнено с предходната 2019 г. е налице значителен ръст с 79 бр. при направените искания.

За справка през 2019 г. сравнено с предходната 2018 г. е бил налице минимален спад с 2 бр. при направените искания, като през 2018 г. също е бил налице минимален спад с 9 бр. при направените искания или в проценти с 2.82 %.

Неуважените искания по реда на чл.64 от НПК през 2020 г. са общо 47 бр. или 12.14 % от всички искания, като за сравнение през 2019 г. неуважените искания са били общо 33 бр. или 10,72 % от всички искания, а през 2018 г. - общо 37 бр. или 11.94 % от всички направени искания.

**Протестирани** са общо **17 бр.** определения на съда с неуважени искания на основание **чл. 64, ал. 6 от НПК** за невзета мярка за неотклонение „задържане под стража”, като общо 4 бр.от подадените протести са уважени, съответно и 13 бр.– неуважени.

На основание **чл. 65, ал. 7 от НПК** са подадени общо **7 бр.** протеста срещу изменена мярка за неотклонение „задържане под стража”, като от тях 4 протеста са били уважени и 3 бр. са оставени без уважение.

През отчетния период са **задържани** **с мярка за неотклонение „задържане под стража”** общо **350** **обвиняеми лица.** За сравнение през 2019 г. с мярка за неотклонение „задържане под стража” са били задържани общо 283 обвиняеми лица, а през 2018 г. с такава мярка са били задържани общо 283 обвиняеми лица.

През отчетната година спрямо общо **45 лица е взета мярка за неотклонение „домашен арест”.** За сравнение през 2019 г. мярка за неотклонение „домашен арест” е била взета спрямо общо 32 лица, а през 2018 г. мярка за неотклонение „домашен арест” е била взета спрямо общо 29 лица.

**По неприключени досъдебни производства** **в края на отчетния период** са останали общо **80 лица с наложена МНО „задържане под стража”.**

От тях **43 бр.** лица са били задържани **за** **срок до 2 месеца**, **37 бр.** лица – **за срок до 8 месеца,**  а за **срок до 18 месеца - няма**.

През 2020 г. на основание **чл.63, ал.5 от НПК** е изменена взетата мярка за неотклонение „задържане под стража” **на общо 9 лица**.

През същият отчетен период на основание **чл.63, ал.6 от НПК** е изменена взетата мярката за неотклонение „задържане под стража” от прокурор **на общо 27 лица**.

През 2020 г. в апелативния район е имало общо **746 бр. участия в съдебни заседания за вземане на мерки за неотклонение.**

През отчетния период прокурорите от съдебния район на Апелативна прокуратура – Бургас са упражнили своя непрекъснат контрол за предотвратяване на случаите на незаконосъобразно просрочване на сроковете на мерките за неотклонение „задържане под стража”.

Приложение: Таблица 1.3. Мярка за неотклонение (МНО)

**2.2.Срочност на разследване.**

Продължителността на досъдебната фаза по окръжни райони и общо за района на АП-Бургас, считано от образуване на ДП до решаването му от прокурор с прекратяване или внасяне в съда представена в графичен вид по брой дела:

През отчетния период са **приключени** от разследващите органи общо **11 020 бр**. досъдебни производства или **49.11 %** от общо наблюдаваните дела.

В з**аконовия срок** са приключени общо **11 020 бр.** производства или **100**% от всички приключени производства, като няма производства, приключени без да има **удължен срок** от административния ръководител или оправомощен от него прокурор.

За сравнение през 2019 г. в законовия срок са приключени общо общо 12 435 бр. досъдебни производства или 99.82% от всички приключени производства, като 23 бр. производства или 0.18% са приключени без удължен срок от административния ръководител или оправомощен от него прокурор.

През 2018 г. в законовия срок са приключени общо 13 567 бр. производства или 99.97% от всички приключени производства, като 4 бр. производства или 0.03% са приключени без удължен срок от административния ръководител или оправомощен от него прокурор.

Сравнителния анализ сочи, че през последните години, видно и от настоящия отчетен период, се е оформила трайна тенденция при повишаване качеството на работата на прокуратурата по този показател. Видно е, че всеки един прокурор продължава да спазва стриктно разпоредбата на чл. 234 от НПК.

През 2020 г. общият брой на **неприключените** разследвания е **4 963 бр. или 22.12 %** от всички наблюдавани производства.

**От неприключените разследвания 4 963 бр.** или 100 %са **в законоустановения срок** на разследване, като няма неприключени разследвания без **удължен срок** от административния ръководител или оправомощен от него прокурор.

За сравнение през 2019 г. общият брой на неприключените разследвания е 5 567 бр. или 22.65 % от всички наблюдавани производства, като от тях 5 560 бр. или 99.87 % са били в законоустановения срок на разследване, а 7 бр. или 0.13 % неприключени разследвания са били без удължен срок от административния ръководител или оправомощен от него прокурор.

През 2018 г. общият брой на неприключените разследвания е 5 958 бр. или 23.83 % от всички наблюдавани производства, като от тях 5 803 бр. или 97.40 % ДП са в законоустановения срок на разследване, а 155 бр. или 2.60% неприключените разследвания са без удължен срок от административния ръководител или оправомощен от него прокурор.

През отчетния период, както и през 2019 г., 2018 г. и 2017 г. (за разлика от 2016 г., когато е било наблюдавано сериозно увеличение) се констатира значителен спад на общия брой на неприключените разследвания. Следва да се отбележи, обаче обстоятелството, че няма неприключени без удължен срок разследване, а този показател показва положително развитие в качеството на работа на наблюдаващите прокурори по ръководството и надзора на разследванията по досъдебните производства.

**Продължителността на досъдебната фаза**, считано от образуване на досъдебното производство до решаването му от прокурор по същество през отчетния период, е както следва: до 8 месеца – 4 821 дела, до 1 година – 771 дела, над 1 година – 875 дела и над 2 години – 654 дела.

От горната статистика следва да се направи извод, че продължителността на досъдебната фаза през отчетната година е на добро ниво, предвид това, че в по-голямата си част досъдебните производства са приключени в осем месечния срок.

Приложение: Таблица 1.2.2. Приключени и решени ДП

**2.3. Решени досъдебни производства от прокурор. Видове решения.**

През отчетния период **общо решените досъдебни производства** от прокурорите в апелативния съдебен район са **17 860 бр.** дела.

За сравнение през 2019 г. общо решените досъдебни производства от прокурорите в апелативния съдебен район са 19 547бр. дела.

През 2018 г. същите са били 19 546 бр. дела.

От гореизложените цифрови данни е видно, че през отчетната 2020 г. е налице значителен спад на решените през периода досъдебни производства с 1 687 бр. (в проценти - 8.63%) в сравнение с решените през предходния период такива, докато през 2019 г. е налице незначителен ръст на решените през периода досъдебни производства с 1 бр. (в проценти - 0.01%), а през 2018 г. е бил налице също значителен спад с 830 бр. дела в сравнение с решените през предходната 2017 г. (в проценти спад от 4.07%).

**Относителен дял на решените от наблюдаваните по години и окръжните райони.**

През отчетния период общо **решените** **17 860 бр.** дела съставляват **79.59%** спрямо общо наблюдаваните 22 441 бр.дела, а спрямо общо приключените 11 020 бр.разследвания този процент е 162.07 %. Това е така, защото в броя на решените дела се включват и тези, които не са приключени, но се считат за решени, като например спрените досъдебни производства, по които е изтекъл абсолютният давностен срок и които са прекратени от прокурора, изпратените производства по компетентност на други прокуратури, по които не е приключено разследването и т.н.

За сравнение през 2019 г. общо решените 19 547 бр. дела съставляват 79.52% спрямо общо наблюдаваните 24 581 бр. дела, а спрямо общо приключените 12 435 бр. разследвания този процент е 157.19%.

През 2018 г. общо решените 19 546 бр. дела съставляват 78.18% спрямо общо наблюдаваните 25 000 бр. дела, а спрямо общо приключените 13 571 бр. разследвания този процент е 144.03%.

Анализът на последните данни сочи за добри показатели относно броя на решените досъдебни производства спрямо броя на общо наблюдаваните. Тенденцията в процентно изражение е трайна през последните отчетни периоди – около 80% решени производство и отразява на практика доброто качество на работата на наблюдаващите прокурори.

**Относителен дял на внесените в съда от решените ДП по години и окръжни райони**

През отчетната година прокурорите от апелативния съдебен район са **внесли в съда** общо **3 687 бр.** досъдебни производства.

За сравнение през отчетната 2019 г. прокурорите от апелативния съдебен район са внесли в съда общо 3 578бр. досъдебни производства, а през отчетната 2018 г. - общо 3 955 бр. досъдебни производства.

От гореизложеното е видно, че през 2020 г. в съда са внесени общо 109 бр. дела повече спрямо предходната 2019 г. или процентно с 3.05 %.

За сравнение през 2019 г. в съда са били внесени общо 377 бр. дела по-малко спрямо предходната 2018 г. или процентно с 9.53 %, докато през 2018 г. в съда са внесени общо 137 бр. дела по-малко спрямо предходната 2017 г. или процентно с 3.35 %.

Това увеличение в броя на внесените в съда ДП през настоящия отчетен период е в пряка зависимост и вследствие с ръста на регистрираната престъпност, на образуваните и на приключените ДП.

**Прокурорски актове внесени в съда лица по тях, структурно по НК.**

|  |  |  |  |
| --- | --- | --- | --- |
| **Глава от НК** | **Внесени в съда ДП** | **Внесени в съда прокурорски актове** | **Лица по внесените в съда прокурорски актове** |
|
|
|
| **Общо** | **3687** | **3725** | **4066** |
| Глава І "Престъпления против Републиката" | 0 | 0 | 0 |
| Глава ІІ "Престъпления против личността" | 223 | 225 | 249 |
| Глава ІІІ "Престъпления против правата на гражданите" | 49 | 49 | 49 |
| Глава ІV "Престъпления против брака и семейството" | 203 | 203 | 222 |
| Глава V "Престъпления против собствеността" | 813 | 840 | 1070 |
| Глава VІ "Престъпления против стопанството" | 161 | 162 | 173 |
| Глава VІІ "Престъпления против финансовата, данъчната и осигурителната системи" | 10 | 10 | 12 |
| Глава VІІІ "Престъпления против дейността на държавни органи, обществени организации и лица, изпълняващи публични функции" | 108 | 110 | 131 |
| Глава VІІІа "Престъпления против спорта" | 0 | 0 | 0 |
| Глава ІХ "Документни престъпления" | 70 | 70 | 75 |
| Глава ІХа "Компютърни престъпления" | 0 | 0 | 0 |
| Глава Х "Престъпления против реда и общественото спокойствие" | 47 | 47 | 48 |
| Глава ХІ "Общоопасни престъпления" | 2003 | 2009 | 2037 |
| Глава ХІІ "Престъпления против отбранителната способност на Републиката, против информацията, представляваща държавна тайна и против чуждестранната класифицирана информация" | 0 | 0 | 0 |
| Глава ХІІІ "Военни престъпления" | 0 | 0 | 0 |
| Глава ХІV "Престъпления против мира и човечеството" | 0 | 0 | 0 |

През отчетния период прокурорите от апелативния съдебен район са **внесли в съда общо 3 725 бр. прокурорски акта**.

За сравнение през 2019 г. прокурорите от апелативния съдебен район са внесли в съда общо 3 617бр. прокурорски акта, а през 2018 г. внесените в съда са били общо 3 980бр.

Прокурорски актове по видове през последните три години:

|  |  |  |  |
| --- | --- | --- | --- |
| **видове прокурорски актове, внесени в съда** | **2018 г.** | **2019 г.** | **2020 г.** |
| **обвинителни актове** | 2129 | 2025 | 2122 |
| **споразумения** | 1348 | 1164 | 1109 |
| **предложения по чл. 78А НК** | 503 | 428 | 494 |
| **Общо внесени актове** | **3980** | **3617** | **3725** |

През 2020 г., за разлика от предходния отчетен период, се констатира ръст в броя на внесените обвинителни актове със 97 бр. или с 4.79 % към 2019 г., който независимо, че не е особено висок, все пак е в разрез с оформилата се през последните няколко години тенденция на постоянно намаляване на внесените обвинителни катове.

За сравнение през 2019 г. е бил констатиран спад в броя на внесените обвинителни актове с 104 бр. или с 4.88% към 2018 г., както и през 2018 г. когато също е бил констатиран спад в броя на внесените обвинителни актове с 85 бр. или с 3.84% към 2017 г.

По отношение на внесените в съда споразумения обаче, както и през предходните отчетни периоди се наблюдава спад в броя на делата със 55 бр. или 4.73 % спрямо 2019 г.

За сравнение през 2019 г. също е бил наблюдаван спад в броя на делата със 184 бр. или 13.65 % спрямо 2018 г., докато през 2018 г. е бил наблюдаван ръст в броя на тези дела със 175 бр. или 14.92 % спрямо 2017г.

Следва да се отбележи и увеличението на внесените в съдилищата предложения по реда на чл.78а от НК - със 66 бр. дела или 15.42 % спрямо 2019 г.

За сравнение през 2019 г. е бил наблюдаван спад при внесените в съдилищата предложения по реда на чл.78а от НК със 75 бр. дела или 14.91%спрямо предната година, докато през 2018 г. също е бил наблюдаван сериозен спад по този показател с 230 бр. дела или 31.38% спрямо предната година.

Приложение: Таблица 1.2.2. Приключени и решени ДП; Таблица 1.2.4. Приключени и решени ДП.

**Спрени досъдебни производства.**

През отчетната 2020 г.в прокуратурите от апелативния район е имало общо **3 540 бр. спрени досъдебни производства през отчетния период**.

Спрямо **общо наблюдаваните** **през 2020 г. 22 441 бр. дела** **спрените** съставляват **15.77 %**.

За справка през отчетната 2019 г. в прокуратурите от апелативния район е имало общо 4 653 бр. спрени досъдебни производства, докато през отчетната 2018 г. те са били общо 5 085 бр.

Спрени поради неразкрит извършител (чл. 244, ал. 1, т. 2, НПК) са общо **2 627 бр.** дела или 74.21 % от всички спрени ДП.

Спрени при известен извършител на различни от горните основания са общо **913 бр.** дела или 25.79 % от всички спрени ДП.

Трябва да се отбележи, че през последните шест вкл. и настоящия отчетен период, се наблюдава постоянен спад по този показател, докато като цяло след 2000 г. имаше една трайно установена тенденция за увеличаване на броя на спрените досъдебни производства, включително и такива срещу известен извършител. Проблемът е свързан с дейността на полицейските органи по разкриване на регистрираните престъпления и издирване на извършителите им.

Проблемите в работата по спрени дела срещу известен извършител, както е коментирано вече, се изразяват най-вече в трудности и неефективност по издирването на заподозрените или обвиняемите от органите на МВР, издирване на свидетели, променили местоживеенето си или с неизвестен адрес, обвиняеми и свидетели напуснали страната, изминалия продължителен период от извършване на деянието и свързваните с него трудности по събиране на годни доказателства.

Приложение: Таблица 1.2.2. Приключени и решени ДП

**Прекратени досъдебни производства.**

През 2020 г. в Бургаския апелативен район са **прекратени** **общо 9 468 бр.** досъдебни производства (включително 6 034 бр. прекратени по давност). Общият брой на прекратените досъдебни производства съставлява **53.01 % от общо решените 17 860 дела за периода** и **42.19 %** **от общо наблюдаваните 22 441 дела**.

За сравнение през 2019 г. в Бургаския апелативен район са прекратени общо 9 851 бр. досъдебни производства (включително 6 273 бр. прекратени по давност). Общият брой на прекратените досъдебни е съставлявал 50.40 % от общо решените 19 547 дела за периода и 40.08% от общо наблюдаваните 24 581 такива.

През 2018 г. са били прекратени общо 9 073 бр. досъдебни производства (вкл. 5 033 бр. прекратени по давност), като общият брой на прекратените досъдебни производства е съставлявал 46.42% от общо решените 19 546 дела за периода и 36.29% от общо наблюдаваните 25 000 такива.

При съпоставянето на данните за отчетната 2020 г. спрямо предходната 2019 г. се констатира намаление на прекратените досъдебни производства с 383 бр. дела, като ръста на това увеличение в процентно отношение е 3.89 %.

За сравнение на данните за отчетната 2019 г. към 2018 г. се констатира увеличение на прекратените досъдебни производства с 778 бр. дела, като ръста на това увеличение в процентно отношение е 8.57 %.

През отчетната 2018 г. към 2017 г. се констатира увеличение на прекратените досъдебни производства с 237 бр. дела, като ръста на това увеличение в процентно отношение е 2.68 %.

Вижда се, нарушаване на тенденцията от последните няколко отчетни периода, към непрекъснато увеличаване броя на прекратените производства.

**Поради изтичане на** **погасителната давност** за наказателно преследване през отчетния периодса прекратени **общо 6 034** **бр. досъдебни производства,** което съставлява **63.73 %** от всички 9 468бр. прекратени досъдебни производства.

Срещу **неизвестен извършител** са прекратени по давност общо **6 016 бр.** дела или 63.54 % от всички прекратени дела през отчетния период (9 468бр.).

Срещу **известен извършител** са прекратени по давност общо **18 бр.** дела или 0.19 % от всички прекратени дела през отчетния период.

За сравнение през 2019 г. поради изтичане на погасителната давност са били прекратени общо 6 273 бр. досъдебни производства, което съставлява 63.68 от всички 9 851 бр. прекратени досъдебни производства.

През 2018 г. поради изтичане на погасителната давност са били прекратени общо 5 033 бр. досъдебни производства, което съставлява 55.47% от всички 9 073 бр. прекратени досъдебни производства.

При делата срещу известен извършител, основните причини за прекратяването им поради изтичане на давностния срок са: неустановяване на местонахождението на обвиняемото лице или лицето, уличено в извършване на престъпление, в страната или чужбина, както и невъзможността да се установи местонахождението на единствен и основен свидетел, очевидец на деянието. При делата срещу неизвестен извършител, основната причина е неразкриването на извършителя на престъплението от компетентните за това органи на МВР.

Приложение: Таблица 1.2.2. Приключени и решени ДП

**Разрешаване на конкуренция на административно-наказателна и наказателна отговорност.**

През 2020 г. в Бургаския апелативен район са **направени 11 предложения по см. на чл. 72, ал. 1, вр. чл. 70, б. „д“ от ЗАНН.**

От съда са били разгледани 10 предложения, като съответно всичките 10 бр. са били уважени.

Налице са следните **последващи действия на прокурор по уважените предложения** (по см. на чл. 72, ал. 1, вр. чл. 70, б. „д“ от ЗАНН):

**Няма действия по преписки след произнасяне на съда.**

**При действията по ДП след произнасяне на съда** са налице **6 бр. възобновяване на ДП; няма прекратявания; 3 бр. внесени в съда; 4 бр. влезли в сила осъдителни съдебни актове; няма влезли в сила оправдателни съдебни актове.**

За сравнение през 2019 г. в Бургаския апелативен район са направени 10 предложения по см. на чл. 72, ал. 1, вр. чл. 70, б. „д“ от ЗАНН.

От съда са били разгледани 11 предложения, и съответно 8 уважени и 3 неуважени.

Налице са следните последващи действия на прокурор по уважените предложения:

Няма действия по преписки след произнасяне на съда.

При действията по ДП след произнасяне на съда са налице 6 бр. възобновяване на ДП; няма прекратявания; 3 бр. внесени в съда; 2 бр. влезли в сила осъдителни съдебни актове; няма влезли в сила оправдателни съдебни актове.

През 2018 г. са били направени 8 предложения, като от съда са били разгледани и уважени 9 предложения.

Налице са следните последващи действия на прокурор по уважените предложения:

Образувано е 1 бр. досъдебно производство при действията по преписки след произнасяне на съда; 5 бр. възобновяване на ДП; 1 бр. прекратяване; 4 бр. внесени в съда; и 3 бр. влезли в сила осъдителни съдебни актове; при действията по ДП след произнасяне на съда.

Забележка: Следва да бъде отчетено, че действията свързани с коментирания показател се явяват нововъведение през 2017 г., съответно не са толкова популярни, предвид липсата им през предходните периоди.

Приложение: Таблица 1в. Действия за разрешаване на конкуренция на административно-наказателна и наказателна отговорност

2. СЪДЕБНА ФАЗА.

1. Наказателно съдебен надзор

**Образувани и решени от съда дела, по внесени прокурорски актове.**

През 2020 г. от съда са постановени 3698 решения по актове от отчетната и предходната години на прокурорите от апелативния район, като от тяхпрез 2020 г. са внесени в съда 3687 дела с 3725 прокурорски акта*.* Техният брой през 2019 г. е бил 3578 дела с 3617 прокурорски акта.През тази отчетна година, за разлика от предходните две, е прекъсната тенденцията за спад в броя на съдебните дела и внесените прокурорски актове. През 2020 г. техният брой се е увеличил със 106 дела (3%) и 108 акта (3%).

През 2020 г. прокурорите от апелативния район са внесли за разглеждане от съда 2122 обвинителни акта (за 2019 г.- 2025): за района на Окръжна прокуратура- Бургас- 974 (за 2019 г.- 925), за района на Окръжна прокуратура- Сливен- 598 (за 2019 г.- 559) и за района на Окръжна прокуратура- Ямбол- 550 (за 2019 г.- 541); постигнали са 1109 (за 2019 г.- 1164) споразумения: за района на Окръжна прокуратура- Бургас- 701 (за 2019 г.-826), за района на Окръжна прокуратура- Сливен- 307 (за 2019 г.- 296) и за района на Окръжна прокуратура- Ямбол- 101 (за 2019 г.- 42)и са постановили 494 (за 2019 г.- 428) акта по чл.78а от НК: за района на Окръжна прокуратура- Бургас- 254 (за 2019 г.- 198), за района на Окръжна прокуратура- Сливен- 165 (за 2019 г.- 174) и за района на Окръжна прокуратура- Ямбол- 75 (за 2019 г.- 56).

През 2020 г. са постановени от съда 3698 решения. През 2019 г. техният брой е бил 3761, което сочи намаление със 63 съдебни акта (1, 7 %) в сравнение с предходната година:

- по внесени обвинителни актове съдът е постановил 2079 решения ( 2123 за 2019 г. и 2340 за 2018 г.), от които 697 осъдителни присъди или 34 % от съдебните решения (за 2019 г.- 800 или 38 %, за 2018 г.- 800 или 34 %).От тях по реда на съкратеното съдебно следствие по чл. 371, т. 2 от НПК- 328 осъдителни присъди или 47 % от осъдителните присъди ( за 2019 г.- 308 или 39 %, за 2018 г.- 335 или 42 %).В съдебна фаза (чл. 384 НПК) са постигнати 1182 споразумения- по лица или 56 % от внесените с обвинителни актове (за 20129 г.- 1128 или 53 %, за 2018 г.- 1288 или 60 %).С освобождаване от наказателна отговорност и налагане на административна отговорност (чл. 78а от НК) са решени 86 съдебни акта или 4 % от образуваните с обвинителен акт дела (за 2019 г.- 93 или 4 %, за 2018 г.- 105 или 5 %).

- по внесени споразумения (чл. 381 НПК) са решени 1132 предложения за споразумения (през 2019 г.- 1210, през 2018 г.- 1359). От тях одобрени от съда са 1109 споразумения или 98 % от внесените споразумения (през 2019 г.- 1185 или 98 %, през 2018 г.- 1331 или 98%).

- по внесени постановления за освобождаване от наказателна отговорност с налагане на административно наказание (чл.78а от НК) са постановени 487 съдебни решения (през 2019 г.- 428, през 2018 г.- 534). От тях санкционните решения са 460 или 94 % (през 2019 г.- 401 или 94 %, през 2018 г.- 494 или 93 %).

Общият брой на постановените от съда през 2020 г. осъдителни актове- присъди, споразумения и санкционни решения по внесените от прокуратурата дела е 3534, което е 96 % от решените от съда 3698 дела (през 2019 г.- 3607 или 96 %, през 2018 г.- 4018 или 95 %).

Статистиката за 2020 г. налага извода, че е налице увеличение с 3 % както на внесените дела, така и на внесените прокурорски актове; постановените от съда решения, обаче, е намалял с 1,7 %.

**Осъдени и санкционирани лица с влязъл в сила съдебен акт. Влезли в сила наказания по лица.**

Броят на осъдените и санкционирани лица за отчетния период по дела, образувани по внесени обвинителни актове е 2181 лица (през 2019 г.- 2297, през 2018 г.- 2463), по внесени споразумения е 1154 лица (през 2019 г.- 1243, през 2018 г.- 1365) и по предложения по чл.78 а от НК е 469 лица (през 2019 г.- 415, през 2018 г.- 504). Общият брой на осъдени и санкционирани лица с влезли в сила присъди/решения е 3610.

През 2020 г. с влязъл в сила съдебен акт са осъдени и санкционирани 3610 лица (през 2019 г.- 3880, през 2018 г.- 4242), което поддържа тенденцията на спад на броя на осъдените с влязъл сила съдебен акт лица.

Общият брой на влезлите в сила наказания по лица за 2020 г. е 5241 (през 2019 г.- 5575, през 2018 г.- 6534)**,** както следва по вид:

* доживотен затвор- 1 (за 2019 г.- 0, за 2018 г.- 0);
* лишаване от свобода ефективно- 807 (за 2019 г.- 943, за 2018 г.- 885);
* лишаване от свобода условно- 1587 (за 2019 г.- 1804, за 2018 г.- 2200);
* пробация- 460 (за 2019 г.- 377, за 2018 г.- 346);

- глоба- 1432 лица с общ размер на глобата 1 791 017 лева (за 2019 г.- 1488 лица с общ размер на глобата 1 438 292 лева, за 2018 г.- 1746 лица с общ размер на глобата 2241624 лева);

* други наказания (вкл. и лишаване от права)- 954 (за 2019 г.- 963, за 2018 г.- 93).

По реда на съкратеното съдебно следствие са наложени 415 наказания, от които лишаване от свобода ефективно- 159, условно- 134, пробация- 48, глоба- 41 и други- 33 (за 2019 г.- 403 наказания, от които лишаване от свобода ефективно- 173, условно-138, пробация- 36, глоба- 34 и други- 22).

По реда на чл.55 от НК са наложени 1768 наказания (за 2019 г.- 1731).

Констатира се увеличение в броя на наложените наказания пробация.

**Структура на осъдените лица по видове престъпления**

по глава първа от НК- престъпления против Републиката-няма осъдени и санкционирани лица, както и такива с влезли в сила присъди и решения (за 2019г. и 2018 г.- 0);

по глава втора от НК - престъпления против личността- 188 лица (за 2019 г.- 201, за 2018 г.- 221);

по глава трета от НК- престъпления против правата на гражданите- 30 лица (за 2019 г.- 50, за 2018 г.- 31);

по глава четвърта от НК- престъпления против брака и семейството- 219 лица (за 2019 г.- 174, за 2018 г.- 179);

по глава пета от НК- престъпления против собствеността- 892 лица (за 2019 г.- 1025, за 2018 г.- 993);

по глава шеста от НК- престъпления против стопанството- 162 лица (за 2019 г.- 146, за 2018 г.- 197);

по глава седма от НК- престъпления против финансовата, данъчната и осигурителната система- 5 лица (за 2019 г.- 13, за 2018 г.- 9);

по глава осма от НК- престъпления против дейността на държавни органи, обществени организации и лица, изпълняващи публични функции- 132 лица (за 2019 г.- 224, за 2018 г.- 213);

по глава осма А от НК- престъпления против спорта- няма осъдени и санкционирани лица (също 0 за 2019 г. и 2018 г.);

по глава девета от НК- документи престъпления- 65 лица (за 2019 г.- 122, за 2018 г.- 126);

по глава девета А от НК- компютърни престъпления- 0 (също 0 за 2019 г. и за 2018 г.);

по глава десета от НК- престъпления против реда и общественото спокойствие- 33 лица (за 2019 г.- 71, за 2018 г.- 38);

по глава единадесета от НК- общоопасни престъпления- 1884 лица (за 2019 г.- 1854, за 2018 г.- 2235);

Изводът, който се налага е за съществено намаляване (с 272/634) на броя на осъдените и санкционирани с влязъл сила съдебен акт през 2020 г. лица (3610) в сравнение с осъдените през 2019 г. лица (3880) и през 2018 г. лица (4242). Увеличение се констатира единствено в структурата по глава ІV, глава VІ и глава ХІ от НК.

**Участия в съдебни заседания**

През 2020 г. прокурорите от апелативния район са участвали в 4896 съдебни заседания по 4234 дела (за 2019 г.- 6132 съдебни заседания в 4613 дела, за 2018 г.- 6742 съдебни заседания по 4970 дела). Проведени са били 2055 разпоредителни заседания (техният брой през 2019 г.- 1847, през 2018 г.- 2146).

Общо за района на Окръжна прокуратура- Бургас прокурорите са участвали в 2818 съдебни заседания (за 2019 г.- 2962, за 2018 г.- 2901) по 2093 дела и са проведени 766 разпоредителни заседания (за 2019 г.- 761, за 2018 г.- 858 рз); за района на Окръжна прокуратура- Ямбол- 850 съдебни заседания (за 2019 г.- 1050, за 2018 г.- 1589) по 894 дела и са проведени 602 разпоредителни заседания (за 2019 г.- 507, за 2018 г.- 690 рз); за района на Окръжна прокуратура- Сливен- 1044 съдебни заседания (за 2019 г.- 1921, за 2018 г.- 2044) по 1091 дела и са проведени 687 разпоредителни заседания (за 2019 г.- 579, за 2018 г.- 598 рз).

Прокурорите от Апелативна прокуратура- Бургас са участвали в 184 съдебни заседания по 156 наказателни дела (през 2019 г.- 199 сз по 180 дела, през 2018 г.- 208 сз по 183 дела).

**Искания по чл. 368а и чл. 369, ал. 3 НПК**

През 2020 г. прокурорите от апелативния район не са правили искания по чл.368а или чл.369, ал.3 от НПК ( през 2019 г. Районна прокуратура- Несебър е отчела 1 искане за ускоряване на съдебното производство).

**Прекратяване на наказателното производство**

През 2020 г. съдът не е прекратил наказателното производство (чл.250, ал.1 т.2 от НПК) по нито едно дело, за разлика от предходната година, когато съдът е прекратил производството по 9 от делата, внесени с обвинителен акт: Окръжна прокуратура- Бургас- 1, Районна прокуратура- Бургас- 2, Районна прокуратура- Елхово- 1, Окръжна прокуратура- Сливен- 1, Районна прокуратура-Сливен- 4. През 2018 г. техният брой е бил 15 както следва: Районна прокуратура- Бургас- 6 дела, Районна прокуратура – Средец- 1 дело, Районна прокуратура-Ямбол- 6 дела, Районна прокуратура- Сливен- 2 дела.

**2. Върнати от съда дела. Връщане на прокуратурата по чл. 249, ал. 2 от НПК. Изпращане по чл. 288, т. 1 от НПК. Отстраняване на очевидна фактическа грешка в обвинителния акт**

През 2020 г. съдилищата от района на Апелативна прокуратура- Бургас са върнали 95 акта, което е **2,6 %** от внесените в съда 3725 акта (през 2019 г.- 2,7%, през 2018 г.- 2,9 %), между които 60 обвинителни акта (за 2019 г.- 55, за 2018 г.- 64), 23 споразумения, от които едно бързо производство и нито едно в нарушение на чл. 381НПК (за 2019 г.- 25/1/, за 2018 г.- 28/5/) и 12 постановления по чл. 78а от НК (за 2019 г.- 17, за 2018 г.- 23). Най-голям е делът на върнатите от съда дела по внесени обвинителни актове (60), което представлява 63 % от общо върнатите 95 дела (за 2019 г.- 60%, за 2018 г.- 70 %)

Всички прокуратури от апелативния район отчитат върнати дела през периода, като Окръжна прокуратура- Бургас имат само 2 върнати дела, Окръжна прокуратура- Сливен- 3 върнати дела, а Окръжна прокуратура- Ямбол- 6 върнати дела. Прокурорите от Районна прокуратура- Айтос нямат върнати дела през 2020 г.

От 23 неодобрени от съда споразумения, нито едно не е върнато на прокурора, заради нарушение на чл. 381 от НПК През 2019 г. техният брой е бил 1, което представлява 1, 4 % от върнатите дела и 4 % от неодобрените споразумения, през 2018 г. техният брой е бил 5 и е представлявал 5 % от върнатите дела и 15% от неодобрените споразумения.

През 2020 г. съдът е върнал 12 постановление по чл. 78а от НК или 13 % от върнатите 95 дела (за 2019 г.- 17 дела или 23%, за 2018 г.- 23 дела или 25 %).За района на Окръжна прокуратура- Бургас- 4 дела (за 2019 г.- 12, за 2018 г.- 17). За района на Окръжна прокуратура- Ямбол- 3 дела (за 2019 г.- 3, за 2018 г.- 3). За района на Окръжна прокуратура- Сливен- 5 дела (за 2019 г.- 2, за 2018 г.- 3).

На основание чл. 248а от НПК, през 2019 г. съдът е установил очевидна фактическа грешка в 10 обвинителни акта или 0,5 % от внесените 2122 обвинителни акта. ( за 2019 г.- 5 обвинителни акта или 0,25% от внесените, през 2018 г. -16 или 0,7 % ), както следва:

За района на Окръжна прокуратура- Бургас- 3 (за 2019 г.- 3, за 2018 г.- 6);

За района на Окръжна прокуратура- Ямбол- 3 (за 2019 г.- 1, за 20918 г.- 4);

За района на Окръжна прокуратура- Сливен- 4 (за 2019 г.- 1, за 2018 г.-6).

Няма случаи на прекратени съдебни производства поради неотстраняване на очевидна фактическа грешка или неспазване на 7-дневния срок за отстраняването й.

Налага се изводът, че и през 2020г. е устойчив процентът върнати дела на прокурора и не сочи на допуснати от прокурорите пропуски и грешки, различни по вид и количество от обичайните, установявани ежегодно.

*Относителен дял на върнатите към внесените в съда актове по години и окръжни райони:*

Изводът, касаещ дейността и статистическите данни, представени от Окръжна прокуратура- Бургас е за намаляване броя на върнатите от съда дела, като върнатите през 2020г. дела (43) са с 20 % по-малко в сравнение с предходната 2019 г., когато техният брой е бил 54 (през 2018 г.- 67), което е положителна атестация за качеството на работа по делата и внесените актове в съда. Относителният дял на върнатите (43) спрямо внесените 1929 дела в съда за 2020 г. за района на Окръжна прокуратура- Бургас е 2 %.

Изводът, касаещ дейността и статистическите данни, представени от Окръжна прокуратура- Ямбол е за леко увеличение на броя на върнатите през 2020 г. дела (28) в сравнение с предходните 2019 г. дела (21) и 2018 г. (21), което с оглед незначителния размер поддържа положителната атестация за качеството на работа по делата и внесените актове в съда. Относителният дял на върнатите (28) спрямо внесените 726 дела в съда за 2020 г. за района на Окръжна прокуратура- Ямбол е 6 %.

Изводът, касаещ дейността и статистическите данни, представени от Окръжна прокуратура- Сливен за леко увеличение на броя на върнатите през 2020 г. дела (24) в сравнение с върнатите през 2019 г. дела (17) и през 2018 г. (28). Относителният дял на върнатите спрямо внесените 1070 дела в съда за 2020 г. за района на Окръжна прокуратура- Сливен е 2%.

Общата констатация за апелативния район е за запазване на положителната тенденция на абсолютния и относителния дял на върнатите през 2020 г. дела/актове от съда на прокурорите. През 2019 г. техният брой е бил 92, а през 2018 г. - 116.

Налага се изводът за положителен резултат по този показател. Дейността на прокуратурата при разследване на делата и изготвяне на прокурорските актове е значително подобрена, което е определило и по-ниският процент върнати дела за доразследване. Регистрира се значително подобрение в работата на прокурорите в района на Окръжна прокуратура- Бургас, чийто процент върнати дела е намалял съществено. Районна прокуратура- Айтос (сега ТО при Районна прокуратура- Бургас) се отличава с липса на върнати дела. Продължава обаче да е тревожен фактът, че водещи за връщане на делата са основанията по т.20.2., б.“а“ и б.“б“ от Указанията за подобряване работата на ПРБ по НСН, които се отнасят към качеството на разследването и на обвинителния акт, съответно 24 дела (25 %) и 40 дела (42 %).

**Протести по върнати от съда дела**

Общо за района на Апелативна прокуратура- Бургас са внесени 32 протеста (през 2019 г.- 39, през 2018 г.- 47), от тях за района на Окръжна прокуратура- Бургас- 20, за района на Окръжна прокуратура- Ямбол- 5 и за района на Окръжна прокуратура- Сливен- 7.Разгледани от съда са 24 протеста, от които уважени- 9 или 38 %.

**Анализ на причините, довели до връщане на дела за допълнително разследване**

Водещите причини (както е било констатирано и в докладите през предходните години) за връщане на делата са две. На първо място- нарушения при изготвяне и внасяне в съответните съдилища на прокурорските актове по чл. 242 от НПК, довели до нарушаване на правото на защита на обвиняемите или на пострадалите лица. На следващо място- допуснати в хода на досъдебното производство съществени нарушения на процесуалните правила, които не са били констатирани и отстранени своевременно от наблюдаващият прокурор.

Най-много дела (40) са поради некачествено изготвен обвинителен акт. Допускат се нарушения при изготвяне на обвинителните актове, касаещи обстоятелствената и диспозитивната му част; непълно описание на фактическата обстановка; непосочване на елементи от фактическия състав на престъплението от обективна и субективна страна; често фактическата обстановка е подменена с хронология на извършените действия по разследването или преразказ на показанията на свидетелите; липсва фактически и правен анализ; допуска се противоречие между изложението в обстоятелствената част и диспозитива на обвинителния акт.

Немалка част от върнатите дела (24) са отчетени като върнати от съда на основанието по т.20.2., б.“а“, касаещо качеството на досъдебното производство. Основните причини за връщане на делата са непълно или неточно формулиране- фактическо и правно- на обвинението в постановлението за привличане на обвиняем; непредявено разследване, при изрично искане за това; в редки случаи нарушаване процесуалните права на пострадалия; допуснати технически грешки в изписването на протоколите за извършени процесуални и действия по разследването.

Неодобрените от съда споразумения са общо 23, като нито едно от тях не е поради допуснати нарушения по чл.381 от НПК. От съществено значение за качеството на прокурорската работа са три от причините: законова недопустимост с оглед правната квалификация, несъставомерност на деянието и наличието на императивните условия на чл.78а от НК, каквито не са били допуснати от прокурорите от апелативния район.

Връщането на делата, внесени за разглеждане с предложения по чл.78а от НК се дължи на противоречие със забраната на чл.78а ал.7 НК, установяването на нови фактически положения в съдебно заседание (обичайно след експертиза), допуснати нарушения на процесуалните права на обвиняемия във връзка с правото на защита; непълноти, неясноти и противоречия в изложението на предложението по чл.78а от НК.

Изводът, който се налага е, че голяма част от делата са върнати на прокуратурата, тъй като са констатирани отстраними съществени процесуални нарушения. В повечето от случаите пропуските са резултат на проявено от наблюдаващите прокурори невнимание и незадълбочено ръководство върху провежданото разследване по делото, при извършването на фактическия и правен анализ на делата и оценката на събрания доказателствен материал, както и при изготвяне на прокурорските актове по делата.

Резултатите определят изминалата 2020 г. като положителна за качеството на работа на прокурорите от апелативния район. Определено е налице устойчивост в постигнатите през годините положителни резултати и задържане процента под 3 % на върнатите дела на прокурора.

**Оправдателна присъда. Брой оправдани лица по внесени обвинителни акта. Оправдателно решение и брой оправдани лица.**

През 2020 г. са постановени от съда за апелативния район 49 оправдателни присъди и решения, което представлява **1,3 %** от решените 3 698 акта и от 3804 осъдени/санкционирани лица (през 2019 г.- 1,2 %, през 2018 г.- 2,2 %) *.* От тях 38 оправдателни присъди спрямо 46 лица или 1,8 % от съдебните решения (2079) и 11оправдателни решения спрямо 11 лица или 2,3 % от съдебните решения (487) по внесените постановления по чл.78а от НК (оправдателните присъди за 2019 г.-1,8 %, 2018 г.- 2%; оправдателните решения за 2019 г.- 1,9 %, 2018 г.- 3%, 2017 г.).

По прокуратури данните се разпределят, както следва:

- района на Окръжна прокуратура гр. Бургас- 25 оправдателни акта или 1,2 % от 2061 осъдени/санкционирани лица (за 2019 г.- 18 или 0,9 %, за 2018 г.- 24 или 1,9 %);

- района на Окръжна прокуратура гр. Ямбол - 8 оправдателни акта или 1 % от 756 осъдени/санкционирани лица (за 2019 г.- 9 или 1,2 %, за 2018 г.- 16 или 2 %);

- за района на Окръжна прокуратура гр. Сливен - 16 оправдателни акта или 1,3 % от 1260 осъдени/санкционирани лица (за 2019 г.- 19 или 1,5 %, за 2018 г.- 27 или 3 %).

**Оправдани лица - относителен дял спрямо осъдените и санкционирани лица. Влезли в сила оправдателни присъди и решения (по лица).**

През 2020 г. са оправдани 57 лица, което е 1,5 % от осъдените и санкционирани 3804 лица (през 2019 г.- 55 или 1,4 %, през 2018 г.- 83 или 1,9 %).

През 2020 г. за апелативния район са влезли в сила общо 50 оправдателни акта по лица, което представлява **1,4 %** от осъдените/санкционирани с влязъл в сила съдебен акт през изминалата година 3608 лица (за 2019 г.- 43 или 1,1 %, за 2018 г.- 60 или 1,5 %,).

*Относителен дял на оправданите лица с влязъл в сила съдебен акт от всички лица с постановен окончателен съдебен акт**по години и окръжни райони:*

Изводът, който се налага от изведената статистика е за запазване на положителната констатация от предходните години за поддържане на процентното съотношение до 1,5 %, независимо от съпоставянето към брой внесени, към постановени актове или към брой осъдени лица, като в случая е налице значително намаляване и на този процент.

С най-голям дял от влезлите в сила през 2020 г. оправдателни присъди/решения по лица (50 броя) са тези за района на Окръжна прокуратура- Бургас- 48 % или 24 оправдани лица (за 2019 г.- 19 % или 8 оправдани лица, за 2018 г.- 43 % или 26 оправдани лица) следвани от района на Окръжна прокуратура- Сливен- 34 % или 17 оправдани лица (за 2019 г.- 56 % или 24 оправдани лица, за 2018 г.- 25 % или 15 оправдани лица) и от района на Окръжна прокуратура- Ямбол- 18 % или 9 оправдани лица (за 2019 г.- 26 % или 11 оправдани лица,за 2018 г.- 32 % или 19 оправдани лица).

За влезлите в сила оправдателни присъди/решения по лица през 2020 г. (50) най-голям е делът на прокуратурите както следва:

от района на Окръжна прокуратура- Бургас (24): Районна прокуратура- Бургас с 15 оправдани лица или 63 % ;

от района на Окръжна прокуратура- Ямбол (9): Районна прокуратура- Ямбол с 9 оправдани лица или 100 % ;

от района на Окръжна прокуратура- Сливен (17): Районна прокуратура- Сливен с 13 оправдани лица или 76 % .

През 2020 г. чувствително е увеличен броят на оправданите лица по актове на прокурорите от района на Окръжна прокуратура- Бургас, което намира своето обяснение с приключването на дела от предходни години, представляващи фактическа и правна сложност, от една страна и от друга- с противоречивата съдебна практика по прилагане разпоредбата на чл. 9, ал. 2 от НК.

Без да се подценява сериозността на допуснатите от прокурорите нарушения и необходимостта от тяхното преодоляване, следва изводът за ефективност в работата на прокурорите от апелативния район. Броят и относителният дял на постигнатите осъдителни присъди и санкционни решения е много добър, а влезлите в сила оправдателни съдебни актове са под установилите се в предходни години обичайните 1,5 % за апелативния район и сочат на положителен резултат по този показател.

**Анализ на причините за постановяване на оправдателни присъди/решения**

За апелативния район се очертава като водеща причина основанието по т.20.1., б.“а“ от Указанията за подобряване работата на ПРБ по НСН- неправилно квалифициране на деянието с обвинителния акт. Общо за апелативния район са оправдани 22 лица или 44 % от общо оправданите 50 лица с влязъл в сила съдебен акт през 2020 г.

През предходните две години- 2019 г. и 2018 г. този критерий е присъствал сред водещите два, съответно с 23 % и 22 % от общо оправдателните присъди/решения.

Другите причини за постановяване на влезли в сила оправдателни съдебни актове са както следва:

(1). основанието по т.20.1., б.“д“ от Указанията за подобряване работата на ПРБ по НСН - противоречива съдебна практика, промяна на доминиращата практика или други обстоятелства, свързани с тълкуването на закона. Общо за апелативния район са оправдани 15 лица или 30 % от общо оправданите 50 лица с влязъл сила съдебен акт през 2020 г., най-голям дял от които е за района на Окръжна прокуратура- Сливен: 13 оправдани лица по този критерий. Прокурорите от Окръжна прокуратура- Ямбол не отчитат оправдателни актове на това основание.

И за предходните две години 2019 г. и 2018 г. основанието по т.20.1., б.“д“ е посочено от прокурорите като водеща причина за оправдаването на лицата- съответно 42 % и 30% от оправдателните присъди/решения са били отнесени към този критерий.

(2). основанието по т.20.1., б.“б“ от Указанията за подобряване работата на ПРБ по НСН- пропуски, грешки, пасивност при събиране на доказателствата в хода на досъдебното производство. Общо за апелативния район са оправдани 7 лица или 14 % от общо оправданите 50 лица с влязъл в сила съдебен акт през 2020 г. (за 2019 г.- 14%)

(3).основанието по т.20.1., б.“г“ от Указанията за подобряване работата на ПРБ по НСН- събирането на нови доказателства в съдебната фаза, които не са могли да бъдат установени на досъдебното производство. Общо за апелативния район са оправдани 6 лица или 12 % от общо оправданите 43 лица с влязъл в сила съдебен акт през 2020 г.( за 2019 г.- 21%).

Няма постановени оправдателни актове на основанието по т.20.1., б.“в“ от Указанията за подобряване работата на ПРБ по НСН- пропуски и процесуална пасивност на прокурора в съдебната фаза или неподаване на съответен протест.

За района на Окръжна прокуратура- Бургас водещо е основанието по т.20.1., б.“а“ от Указанията за подобряване работата на ПРБ по НСН- неправилно квалифициране на деянието с обвинителния акт. Оправдани са 14 лица, което представлява 58 % от общия брой оправдани лица (24) (за 2019 г.- 37,5%).

За района на Окръжна прокуратура- Ямбол водещи са две от основанията:

- основанието по т.20.1., б.“а“ от Указанията за подобряване работата на ПРБ по НСН- неправилно квалифициране на деянието с обвинителния акт. Оправдани са 5 лица, което представлява 56 % от общия брой оправдани лица (9). В предходната 2019 г. това основание не е било сред водещите;

- основанието по т.20.1., б.“б“ от Указанията за подобряване работата на ПРБ по НСН- пропуски, грешки, пасивност при събиране на доказателствата в хода на досъдебното производство. Оправдани са 3 лица, което представлява 33 % от общия брой оправдани лица (9). В предходната 2019 г. това основание не е било сред водещите.

За района на Окръжна прокуратура- Сливен водещо е основанието по т.20.1., б.“д“ от Указанията за подобряване работата на ПРБ по НСН- противоречива съдебна практика, промяна на доминиращата практика или други обстоятелства, свързани с тълкуването на закона. Оправдани са по 13 лица, което представлява 76 % от общия брой оправдани 17 лица (за 2019 г.- 58 %).

Като най-характерна причина за постановяване на оправдателен съдебен акт прокурорите от апелативния район определят формулираното основание по т.20.1., б.“а“ от Указанията за подобряване работата на ПРБ по НСН- неправилно квалифициране на деянието с обвинителния акт.

През 2020 г. като съществено за влезлите в сила оправдателни присъди/решения се очертава и основанието по т.20.1., б.“д“ от Указанията за подобряване работата на ПРБ по НСН- противоречива съдебна практика, промяна на доминиращата практика или други обстоятелства, свързани с тълкуването на закона. По тези дела се констатират различни изисквания към доказателствената съвкупност и различна правна оценка на тяхната относимост и достатъчност за обосноваване на обвинението, респ. за осъдителен съдебен акт. Както през изминалата, така и през 2019 г. този показател е останал водещ за прокурорите от сливенския регион.

През 2020 г. са факт и влезлите в сила оправдателни съдебни актове, поради пороци в досъдебното производство (основанието по т.20.1., б.“б“ от Указанията за подобряване работата на ПРБ по НСН), както и събирането на нови доказателства в съдебната фаза (основанието по т.20.1., б.“г“ от Указанията за подобряване работата на ПРБ по НСН).

Анализът на причините, довели до постановяване на оправдателните съдебни актове, влезли в сила през 2020 г. не се различава от този, извършван в предходните години. В част от случаите оправдаването е произтекло от изключителната специфика на казуса, а в други поради различно отношение към качеството на съставомерните признаци, както и приложението на чл.9, ал.2 от НК. Допусканите грешки и компромиси с качеството на разследване на досъдебното производство резонно обуславят негативния резултат по делото в съдебната фаза.

Резултатите определят изминалата 2020 г. като положителна за качеството на работа на прокурорите от апелативния район. Определено е налице стабилност в показателите, касаещи броя и процента на влезлите в сила оправдателни съдебни актове и брой оправдани лица.

**Въззивни и касационни протести. Уважени и неуважени протести.**

През 2020 г. прокурорите от апелативния район са изготвили 84 въззивнии касационни протеста (през 2019 г.- 97, през 2018 г.- 97), като от тях 77- въззивни и 7- касационни протеста.Протести са подавани на всички правни основания, като преобладаващите основания за протестиране са били явна несправедливост на наложеното наказание и неправилно приложение на материалния закон.

По прокуратури протестите се разпределят, както следва:

1. Касационни протести

1.1. Апелативна прокуратура-Бургас- 4 протеста (за 2019 г.- 11, за 2018 г.- 5);

1.2. Окръжна прокуратура- Бургас- 3 протест (за 2019 г.- 1, за 2018 г.- 2);

1.3. Окръжна прокуратура- Ямбол- 0(за 2019 г.- 1, за 2018 г.- 1);

1.4. Окръжна прокуратура- Сливен - 0 (за 2019 г.- 1, за 2018 г.- 1).

2. Въззивни протести

За района на Окръжна прокуратура- Бургас- 49 протеста (за 2019 г.- 48, за 2018 г.- 36).

За района на Окръжна прокуратура- Ямбол- 11 протеста (за 2019 г.- 13, за 2018 г.- 20).

За района на Окръжна прокуратура- Сливен- 17 протеста (за 2019 г.- 22, за 2018 г.- 32).

През 2020 г. са разгледани 79 протеста като През 2019 г. са разгледани 88 протеста, като 38 % от тях са уважени (33 протеста). През 2018 г. са разгледани 93 протеста, като 38 % от тях са уважени (35 протеста).

Протести срещу изцяло и частично оправдателни акта на съда са 60 (54 въззивни и 6 касационни), разгледани са 51 протеста, вкл. и от предходен период и уважени 39 %- 20 протеста: 22 въззивни и 1 касационен (за 2019 г.- 37 %, за 2018 г.- 37 %).

**Дейност на прокуратурата по прилагане на производството, предвидено с разпоредбите на чл. 83а- 83е от ЗАНН**

През 2020 г. общо за района на апелативната прокуратура са внесени 34 мотивирани предложения срещу 34 юридически лица по чл. 83б от ЗАНН, от които от районна прокуратура- 29 и от окръжна прокуратура- 5, с констатирана облага в общ размер от 2 255 541,37 лева (за 2019 г.- 25 предложения срещу 25 юл с констатирана облага в общ размер от 1 209 312,63 лева, за 2018 г.- 22 предложения срещу 22 юл с констатирана облага в общ размер от 2 875 143.7 лева).

През 2020 г. са постановени 31 първоинстанционни решения, с които 23 предложения са уважени и 8- неуважени. През отчетния период е постановено 1 второинстанционно решение, с което първоинстанционното решение е отменено и делото е върнато за ново разглеждане.

През 2020 г. са влезли в сила 29 решения на съда срещу 29 юридически лица с размер на облагата от 1 695 196 лева и размер на постановената санкция- 904 243 лева (за 2019 г.- 13 решения срещу 13 юл с размер на облагата 586 759,85 лева и размер на постановената санкция- 566 182,85 лева, за 2018 г.- 9 решения срещу 9 юридически лица с размер на облагата от 2 016 481.7 лева и размер на постановената санкция- 1 877 518.5 лева).

Мотивираните предложения са направени след внесени прокурорски акта за престъпления по чл. 172б,чл. 209, чл.210 и чл. 255 от НК.

**3. Гражданско-съдебен надзор**

През 2020 г. дейността по Гражданско-съдебния надзор в апелативния район се осъществяваше в рамките на законовите правомощия на Прокуратурата, произтичащи от нормативните актове по действащото законодателство и указанията на Върховна касационна прокуратура, в съответствие с разпоредбите на чл. 127 т. 6 КРБ и чл. 26 ал. 3 от ГПК.

Работата по Надзора в отделните прокуратури е организирана така, че в максимална степен да обезпечава осъществяването на основните задачи по него – участие в граждански дела по закон, предявяване на искове в предвидените от закона случаи, изготвяне на въззивни жалби срещу незаконосъобразни съдебни решения, изпълнение на планираните по надзора задачи. Ресорните прокурори придобиват все по-голям опит в прилагането на ГПК и гражданските закони, тъй като се специализират активно в материята, вкл. и с участие в обучителни мероприятия, дистанционно, предвид пандемията.

Във всяка прокуратура от апелативния район, определените прокурори, отговарящи по надзора, преимуществено участват в съдебните заседания по граждански дела. Продължава утвърдената от години практика да се води регистър, в който се отразява номера, страните и правното основание на всяко дело, хода на същото, становището на прокурора, постановеното съдебно решение, изготвените жалби и резултата по тях. Такава отчетност се води и за преписките, касаещи направените уведомления до ТД на КПКОНПИ.

През отчетната, както и през предходните години, са извършени проверки по надзора в окръжните и районни прокуратури. За резултатите от тях се изготвят обобщени справки-доклади, които се изпращат на по-горестоящата и Апелативна прокуратура гр. Бургас. През настоящата година във връзка с пандемията от КОВИД-19 не беше извършена комплексна ревизия от надзорния прокурор при Апелативна прокуратура – Бургас в Окръжните прокуратури Бургас, Ямбол и Сливен, но планът за дейността на Апелативната прокуратура за 2020 година е изпълняван ритмично.

Изпълнени са и всички планирани за 2020 г. задачи по гражданско-съдебния надзор, като изготвените за тях справки своевременно се изпращат на Бургаската апелативна прокуратура. Има много добро взаимодействие между надзорните прокурори от РП, ОП, АП, редовно се искат и консултации от прокурорите по ГСН във ВКП при необходимост.

В Окръжна прокуратура – Бургас по надзора отговарят общо 5 прокурори, а в ОП – Ямбол и Сливен по един титуляр. Разпределението на делата в БОП се извършва чрез модула за случайно разпределение в група „ГСН“. Всички постъпили искови молби /по ЗОДОВ, ЗГР, СК, ТЗ, ЗЛС и пр./, ведно с приложенията се докладват на надзорника по „ГСН“, и се подреждат по дати на насрочването на делата. Досиетата регулярно във всички окръжни прокуратури се попълват с първоинстанционните и въззивни съдебни решения, с отговорите по чл. 131 ГПК, като и с окончателните касационни актове – решения или определения на ВКС. Организацията на работата, вкл. и деловодството и в трите прокуратури е на висота.

**3.1. Предявени искове от прокурора. Уважени и неуважени искове.**

През отчетния период прокурорите са предявили общо 103 иска, срещу 111 за 2019 г. и 82 за 2018 год. Следователно, през отчетната 2020 г. броят на предявените искове е намален спрямо тези от предходната година – с общо 8 бр, което не е съществено намаление.

Разпределението им по прокуратури е, както следва: 80 за ОП–БУРГАС (при 75 за 2019 г. – увеличение с 5 бр. ); 10 за ОП–ЯМБОЛ (при 7 за 2019 г., тук констатираме също увеличение с 3 бр.); 13 за ОП–СЛИВЕН (при 29 за 2019 г., също рязко намаление).

Уважените през отчетния период искове от Съда са общо 100 /вкл. по дела от предходната година, при 95 за 2019 г./, в ОП Бургас са уважени 81 /69/предявени искове по приключилите и решени дела, в ОП – Ямбол 3 /8/, в ОП – Сливен – 16/18/, което е показателно за основателността и обосноваността на изготвените от прокурорите искови молби. Значителен ръст е отчетен в ОП – Бургас.

**Дейност на Прокуратурата по** **Закон за отнемане в полза на държавата на незаконно придобито имущество.**

Дейността на прокуратурите от апелативния район е подчинена на създадената и утвърдена от години организация за работа и водене на отчетност в изпълнение на разпоредбите на ЗПКОНПИ. Прокурорите изпълняват стриктно задълженията си, произтичащи от Инструкция № 2/05.09.2018 г. за взаимодействието между КПКОНПИ и Прокуратурата на РБ за изпълнение на дейностите по Глава ІХ от органите по чл. 16 ал. 2 от Закона, издадена на основание чл. 27 ал. 2 от ЗПКОНПИ. Уведомленията се изпращат своевременно както на ТД на КПКОНПИ, така и на прекия си административен ръководител. За целта, както бе отбелязано, във всяка прокуратура има създаден и се води нарочен регистър, в който се описва движението на всяка една от образуваните преписки. Определени са конкретни прокурори за контакт със съответните ТД на КПКОНПИ, както и за контакт и взаимодействие между органите по чл.1 от Инструкцията за реда и сроковете за осъществяване на взаимодействие между КПКОНПИ, ДАНС, МВР, органите на Министъра на финансите и Прокуратурата на Република България.

През 2020 г. са били изпратени общо 515 уведомления по реда на ЗПКОНПИ, при отчетени 386 такива за 2019 г. и 297 за 2018 г., т.е. налице е увеличаване броя на същите. Разпределението им по прокуратури е, както следва: 410 /329/ за района на ОП–БУРГАС (съществено увеличение); 66 за района на ОП–ЯМБОЛ (при 21 за 2019 г. – има увеличение); 39 за района на ОП–СЛИВЕН (при отчетени 36 за 2019 г. – също увеличение). След изменението на Закона в съд.зас. по дела по този закон няма задължително участие на прокурор. В случаите, предвидени в чл. 108 ал.1 от ЗПКОНПИ винаги задължително се изпраща уведомление до ТД на КПКОНПИ – Бургас. Обобщено: – работата по този специален закон на окръжните прокуратури е добра, като се откроява ОП-Бургас.

**Граждански дела, разгледани с участието на прокурор по закон и по преценка. Изготвени протести /жалби/ - уважени и неуважени.**

През отчетната 2020 г. прокурорите от апелативния район са участвали в общо 684 съдебни заседания (при 797 за 2019 г. – тенденцията за намаляване броя на с.з.се запазва) по 566 граждански дела (при 656 за 2019 г. и 762 за 2018 г.), от които 540 са първоинстанционни (при 637 за 2019 г. и 711 за 2018 г.) и 29 са въззивни (при 38 за 2019 г.- налице е съществено намаление в участието по първоинстанционни и възз.дела). Разпределението на гражданските дела по прокуратури е, както следва: АП–БУРГАС – 10 (срещу 21 за 2019 г. и 24 през 2018 г.); за района на ОП–БУРГАС – 316 първ., и 12 въззивни (при 23 възз. за 2019; за района на ОП–ЯМБОЛ – 32 първ. и 2 въззивни (при 5 възз. за 2019 г. и 14 за 2018 г.); за района на ОП–СЛИВЕН – 192 първ. и 5 въззивни (при 5 възз. за 2019 г.).

От всичките граждански дела, решените са общо 506 при 584 за 2019 г. бр.първоинстанционни и 24 при 35 – 2019 г. въззивни. Налице е тенденция за намаляване на делата.

По прокуратури участието в **решени** граждански дела е, както следва: Апелативна прокуратура гр. Бургас – 10 при 19 въззивни за 2019 г. и 24 за 2018 г. и - отчита се трайно намаление); за района на ОП–БУРГАС –304 първоинст. и 7 възз. бр. (при 327 за 2019 г. и 381 за 2018 г.), и 20 въззивни за 2018 г. – също намаление) решени граждански дела за района на ОП–ЯМБОЛ – бр. 31 първ. и 2 въззивни - има намаление на първ. гр. дела – били са 56 за 2019 г. граждански дела за района на ОП–СЛИВЕН – 171 при 201 бр. за 2019 г. (при 246 за 2018 г. – намаление), от които 5 при 5 въззивни за 2019 (при 5 за 2018 г.) граждански дела.

През 2020 г. прокурорите са взели участие в общо 28 /21/решени първоинст. граждански дела по ЗОДОВ, при 10 /14/ решени въззивни. От първоинстанционните 23 /18/ са приключили с осъждане на Прокуратурата, въззивните дела с осъждане на Прокуратурата са 10 /12/. Отчита се увеличение броя на делата с осъждане на Прокуратурата на първа инстанция.

Прокуратурите от апелативния район са осъществявали дейността си по надзора и чрез изготвяне на жалби срещу незаконосъобразни съдебни решения – първоинстанционни и въззивни. През отчетната 2020 г. те са общо 19 /21/ - има минимален спад. От всичките 19 жалби, 15 са били изготвени срещу постановени първоинстанционни съдебни решения и 4 срещу въззивни, от които и 4-те са изготвени от БАП. Разпределението им по прокуратури е, както следва: 9 /11/ за ОП–БУРГАС, 3 /2/ за ОП–ЯМБОЛ и 3 /3/ за ОП–СЛИВЕН. Жалби срещу възз. решения: - 4 от АП – Бургас, ОП – Бургас, ОП – Ямбол и от ОП – Сливен нямат въззивни жалби. 11 /10/ бр. възз. жалби са разгледани от съда - 2 уважени. Следва да се преосмисли принципа, че във всички случаи когато има осъдително решение, то същото трябва да се обжалва. Преценката следва да е по-прецизна, с оглед разход на време и ресурс, както и процесуална икономия и допълнително осъждане на Прокуратурата за разноски и лихви.

Приложение: таблица 2.3.1.

**4. Влезли в сила съдебни решения срещу Прокуратурата на Република България на основание Закона за отговорността на държавата и общините за вреди (ЗОДОВ) и други случаи на лишаване от свобода, в нарушение на чл.5, §1 от ЕКЗПЧОС.**

През отчетната 2020 година прокуратурите от Бургаския апелативен район отчитат общо 20 /25 за 2019г. и при 44 за 2018 г./ граждански дела, приключили с влязли в сила осъдителни решения срещу Прокуратурата на Република България по ЗОДОВ. В сравнение с предходните 31 за 2017 г. и 33 за 2016 г., има трайна тенденция за намаление. Разпределението им по прокуратури е, както следва: 10 /16/ за ОП–БУРГАС; 2 /3/ за ОП–ЯМБОЛ; и 8 /6/ за ОП–СЛИВЕН, намалението за ОП Бургас е съществено.

Лицата, осъдили Прокуратурата на Република България по ЗОДОВ, са общо 20 /25 за 2019г., при 44 на брой за 2018 г., като през 2017 г. са били 32, а през 2016 г. – 33. Тенденцията е броя на ищците също да намалява.

От постановените общо 20 съдебни решения, 12 /18/ са с правно основание по чл. 2, ал. 1, т. 3, пр. 1 от ЗОДОВ (лицето е оправдано с влязла в сила присъда за престъпление от общ характер, за което му е било повдигнато обвинение). Останалите 7 съдебни решения са постановени на основание чл. 2, ал. 1, т. 3, пр. 2 от ЗОДОВ (образуваното срещу лицето наказателно производство е прекратено) и няма решения на основание чл. 2 ал. 1 т.1 – отменено задържане под стража, има 1 лице и по чл.2б ЗОДОВ – чл. 6, парагр. 1 КЗПЧОС.

Анализът на тези данни сочи, че в по-голямата си част предявените по ЗОДОВ искове срещу Прокуратурата на Република България се основават на постановени срещу ищците по тях оправдателни присъди.

По всяко от делата ищците са доказали, че са претърпели вреди – имуществени и неимуществени, пряка и непосредствена последица от незаконното им обвинение в извършване на престъпление, което е достатъчно основание за ангажиране отговорността на Прокуратурата на Република България и води до осъждането й по ЗОДОВ.

През отчетната 2020 г. няма постановени, нито влезли в сила осъдителни решения срещу Прокуратурата на Република България на основание и във връзка с незаконно използване на специални разузнавателни средства; както и във връзка с нарушаване на права, защитени от чл. 5, § 2-4 на ЕКЗПЧОС. В района на ОП – Бургас, в РПНесебър, Айтос, Карнобат, Средец, Царево, Поморие и М. Търново въобще няма предявени искове срещу ПРБ по ЗОДОВ, В РП – Бургас има 3 влезли в сила съд. решения, за ОП – Бургас - 7. За ОП – Ямбол – няма в РП Ямбол 2 бр. влезли в сила съд. решения. За ОП – Сливен – 5 бр. решения, РП – Сливен 3 бр. дела.

**Размерът на присъдените обезщетения** по влезлите в сила през 2020 г. съдебни решения по водените срещу Прокуратурата на Република България граждански дела по ЗОДОВ (20 на брой) възлиза общо на 183.105.15 лв / 162.458. 2 лв. 2019 год./ и при 186.730 лв.за 2018 г. Очертава се тенденция, с осъдителните решения срещу Прокуратурата на РБ, съдилищата по – стриктно да прилагат чл. 52 ЗЗД и да присъждат справедливи по размер обезщетения, с отчитане на променените финансдово-икономически условия в страната. Увеличението на обезщетенията е чувствително – около 20 647 лв.

През 2020 г., както и през предходните години, участващите в делата по ЗОДОВ прокурори активно са защитавали интересите на прокуратурата. Задълбочено са проучвали материалите по тях, а след това активно и компетентно са участвали при разглеждането им. Изготвяли са добре мотивирани, съобразно изискванията на закона, отговори на исковите молби и своевременно са правили необходимите доказателствени искания. В срок и мотивирано са обжалвали незаконосъобразните съдебни решения, като основно са ги атакували с твърдения за допуснати нарушения на материалния закон при оразмеряване на присъдените обезщетения за неимуществени вреди.

Проблемите**,** с които прокуратурата се сблъсква по приложението на ЗОДОВ са идентични с наблюдаваните през предходните години и се дължат най-вече от затрудненията, които създава чл.280 от ГПК относно допустимостта на касационното обжалване (съществува противоречива практика на Върховния касационен съд).

Продължава тенденцията да се присъждат обезщетения за претърпени неимуществени вреди, произтичащи от фактически обстоятелства, които нямат пряка и непосредствена връзка с действията на прокуратурата. Не се отчитат въобще или в достатъчна степен причините за увреждането, допринеслото за настъпването им виновно поведение на ищците в рамките на наказателното производство, характера и тежестта на обвинението, вида и продължителността на взетата мярка за процесуална принуда и пр., с оглед освобождаването от отговорност или намаляване на обезщетението на основание чл.5 от ЗОДОВ. Напълно безкритично и неудостоверени с медицински документи се възприемат показанията на заинтересовани свидетели и твърденията на ищците за претърпени от тях тежки психически травми, болки и страдания.

Гореизложеното налага необходимостта от системно обобщаване на съдебната практика в страната, да се изготвят актуални становища и дават указания от специализираните отдели на Върховна касационна прокуратура, съобразно трайните тенденции в правораздаването по тези дела, както и регулярно участие на ресорните прокурори по ГСН в организираните обучителни мероприятия, семинари и др., с оглед повишаване на квалификацията им.

Няма случаи на осъждане на Прокуратурата по солидарно предявени искове. Продължава тенденцията да се приисъждат обезщетения за претърпени неимуществени вреди, произтичащи от фактически обстоятелства, които нямат пряка и непосредствена причинна връзка с действията на органите на Прокуратурата, като понякога безкритично се приемат показанията на свидетелите и твърденията на ищците за претърпени от тях болки и страдания. Не винаги решенията на съда се съобразяват със социалния статус, предишни осъждания, стандарта на живот, средностатистическите показатели за доходи по време на възникване на увреждането и др. релевантни за спора обстоятелства.

**4.4. Изпълнение на индивидуални и общи мерки във връзка с Решенията на Европейския съюз по правата на човека и по дела срещу Р. България.**

През отчетния период, по реда на взаимодействието и на обмена на информация между ПРБ и МП в апелативния район от прокуратурите няма изпратенио уведомителни писма, относно предприети индивидуални мерки по изпълнение на влезли в сила Решения на ЕСПЧ, не са изисквани и становища по висящи жалби пред ЕСПЧ по отношение дейността на Прокуратурата.

Приложение: таблица 2.3.2.

**5. Изпълнение на наказанията и другите принудителни мерки**

**1. Привеждане на присъдите в изпълнение**

През **2020г. в прокуратурите от района на Апелативна прокуратура гр. Бургас са получени за изпълнение общо 2 114 бр. съдебни акта-** присъди и определения за одобряване на споразумения. За сравнение през предходната 2019г. са били получени за изпълнение общо 2 169 бр. съдебни акта, а през 2018г. - общо 2 464 бр. съдебни акта.

Присъди и споразумения, получени за изпълнение по окръжни райони и по години:

От гореизложеното е видно, че са получени за изпълнение общо **55** **бр. съдебни актове по малко**, което изразено в проценти съставлява ръст на намаление от **2.6** **%** в сравнение с предходната 2019г. За сравнение през 2019г. е констатиран ръст на намаление от 13.6% в сравнение с 2018г., а през 2018г. е констатиран ръст на увеличение с 8.6% в сравнение с предходната 2017г.

Съпоставянето на горепосочените цифрови данни за **2020г.** с данните от предходните години обосновава извод, че продължава **проявлението на установената през 2019г. тенденция към намаление на получените за изпълнение съдебни актове в прокуратурите от района на АП-Бургас**.

По прокуратури данните по общо **2 114** бр. получени за изпълнение прокурорски актове се разпределят, както следва:

-ОКРЪЖНА ПРОКУРАТУРА-БУРГАС - общо **1065** бр., като през 2019г. тази цифра е била 1114, а през 2018г. - 1280 бр. Констатирано е намаление в абсолютни цифри с 49 бр., което изразено в проценти съставлява ръст на намаление от **4.6%.** За сравнение-през предходната 2019г. е констатирано намаление с 166 бр. или 14.9%, а през 2018г. е било констатирано увеличение със 128 бр. или ръстът на увеличение е бил 10%.

-ОКРЪЖНА ПРОКУРАТУРА-ЯМБОЛ - общо **434** бр., като през 2019г. техният брой е бил 397 бр., а през 2018г. - 475бр. Констатирано е увеличение в абсолютни цифри с 37 бр. или в процентно отношение ръста на увеличение е **8.5%**. За сравнение-през предходната 2019г. е било констатирано намаление със 78 бр. или 19.6%, а през 2018г. е било констатирано увеличение със 67 бр. или ръстът на увеличение е бил 14.1%.

-ОКРЪЖНА ПРОКУРАТУРА-СЛИВЕН - общо **615** бр., като през 2019г. техният брой е бил 658 бр., а през 2018г. - 709 бр. Констатирано е намаление в абсолютни цифри от 43 бр. или ръстът на намаление е **7.0%.** За сравнение-през предходната 2019г. е било констатирано намаление от 51 бр. или 7.8%, а през 2018г. е било констатирано увеличение от 17 бр. или 2.4%.

Анализа на цифровите данни по прокуратури потвърждава извода, че през 2020г. е констатирано намаление на получените за изпълнение съдебни актове в прокуратурите от районите на Окръжна прокуратура Бургас (4.6%) и Окръжна прокуратура Сливен (7%). В прокуратурите от района на Окръжна прокуратура-Ямбол е констатиран ръст на увеличение в сравнение с предходната 2019г. (8.5%), което е съществено пред вид обстоятелството, че през предходната година в тези прокуратури е бил констатиран най голям ръст на намаление от 19.6% в сравнение с 2018г. **Като цяло за апелативния район тенденцията към намаление на получените за изпълнение съдебни актове се запазва, но е по слабо изразена в сравнение с предходната година.**

По получените за изпълнение в прокуратурата 2 114 бр. съдебни акта през 2020г. са наложени общо **2 236 бр.** **наказания,** като за сравнение-през през 2019г. техният брой е бил 2 304 бр., а през 2018г. -2 601 бр. наказания. Констатиран е ръст на намаление на броя на наложените наказания с 168 бр. или **7.5%,** което съответства на констатираното намаление от 2.6 % на получените за изпълнение през годината съдебни актове. През предходната 2019г. е бил констатиран ръст на намаление от 12.9%, а през 2018г. е бил констатиран ръст на увеличение от 8.7% на наложените наказания.

Пред вид гореизложеното, за изясняване на причината за установеното намаление с 2.6% на броят на получените за изпълнение в прокуратурата съдебни актове, съответно- на изпълняваните наказания с 7.5%, данните, изведени от таблица 2.2.1 „Привеждане на получените за изпълнение съдебни актове“ са съпоставени с тези, изведени от таблица 2.1.1.“Наказателно-съдебен надзор“.

Анализът установява, че констатираният през 2020г. ръст на намаление на броя на изпълняваните наказания с 168 бр. или 7.5%е резултат от намаляването на броя нанаказанията пополучените за изпълнение съдебни актове от органите на прокуратурата.

Видно от данните в таблица 2.1.1 за наказаната и санкционирана престъпност, през 2020г. са осъдени и санкционирани с влезли в сила съдебни актове общо 3610 бр. лица, като през предходната 2019г. техният брой е бил 3880бр., а през 2018г. 4 242, т.е. продължава проявлението на констатираната през предходните години тенденция към намаляване на броят на осъдените и санкционирани лица, като ръста на това намаление през 2020г. е 7.5%.

Едновременно с това, статистическите данни установяват, че общият брой на влезлите в сила наказания и санкции по осъдителните и санкционни решения на съдилищата е 5241 бр., като през предходната 2019г. е бил 5574 бр., а през 2018г. -6 534 бр. Констатира намаление на влезлите в сила наказания с 333 бр. или 6.4%, което съответства на ръста на намаление на влезлите в сила съдебни актове.

На следващо място-анализът на горепосочените данни, изведени от таблица 2.1.1, установява, че само 1 803 бр. или 34.4% от наложените през 2020г. санкции и наказания подлежат на изпълнение от органите на прокуратурата, като през 2019г. този процент е бил 39.5%. Следва да се вземе предвид, че реално този процент е по нисък, защото наложените административни санкции в производствата по чл. 375 от НПК вр. чл. 78а от НК не се изпълняват от органите на прокуратурата, поради което не се отчитат като изтърпени наказания. Относителния дял на осъдителните и санкционни решения с наложено наказанието „глоба“, които също не се изпълняват от органите на прокуратурата, е 27.3%, като през 2019г. този дял е бил 26.7%.

Относителният дял на постановените от съдилищата осъдителните решения с наложено наказанието „ЛОС“ е 45.7%, (срещу 49.2% за 2019г. и 47.2% за 2018г.), но по 66.3% от тях изпълнението на наказанието е отложено по реда на чл. 66 от НК (срещу 65.7% за 2019г. и 71.3% за 2018г.) т.е. само по 33.4% е постановено наказанието „ЛОС“ да бъде изтърпяно ефективно. Констатирано е увеличение и на относителния дял на наказанието „пробация“-8.8% от всички осъдителни и санкционни решения, а общите данни относно наказанието „лишаване от права по чл. 37 т. 6 и 7 от НК“ (в статистиката на съдилищата не е направено разграничение между налагането му като административна санкция и като наказание по смисъла на НК), установяват намаление на налагането на този вид наказание в сравнение с предходната година - 16.8%, срещу 26.7% през 2019г. От посочените цифрови данни е видно, че в структурата на наложените от съда наказания е налице намаление на относителния дял на тези, които се изпълняват от органите на прокуратурата.

Този извод се подкрепя и от анализа на общия брой и структурата на **видовете наказания,** наложени по получените за изпълнение през 2020г. съдебни актове, които се разпределят, както следва:

-доживотен затвор - **1 бр.** или 0.04% при 0.00% за 2019г. и 2018г.

-лишаване от свобода - **821** бр. или **36.7%** от всички получени за изпълнение през годината наказания, при 938 (40.7%) за 2019г. и 919 бр. (35.3%) за 2018г.

-лишаване от права по чл. 37 т. 6 и 7 от НК- **870** бр. или **38.9%,** при 891 (38.7%) за 2019г. и 1237 бр. (47.6%) за 2018г.

-пробация- **483** бр. или **21.6%,** при 414 (18.0%) за 2019г. и 381 бр. (14.6%) за 2018г.

-обществено порицание- **61** бр. или **2.7%,** при 61 (2.6%) за 2019г. и 64 бр. (2.5%) за 2018г.

Анализа на гореизложените цифрови данни установява, че през 2020г. се проявяват следните тенденции:

* Намаляване на относителния дял на получените за изпълнение съдебни актове с наложено наказание „Лишаване от свобода“ (36.7%), съпоставено с останалите видове наказания. За сравнение-през 2019г. това наказание е най често изпълняваното от органите на прокуратурата (40.7%).
* Преустановено е проявлението трайно установената през предходните години тенденция към съществено намаление на броя на получените за изпълнение съдебни актове с наложено наказание „пробация“, който е завишен на 21.6%. За сравнение-през предходният отчетен период на 2019г. относителният дял на съдебните актове с наложено наказание „пробация“ е бил 18.0%, а през 2018г.-14.6%.
* Запазва се относителният дял на съдебните актове с наложено наказание „лишаване от права по чл. 37 т. 6 и 7 от НК” -38.9%, като през 2019г. този дял е бил 38. 7%, а през 2018г. -47.6%. През 2020г. това е най често изпълняваното наказание от органите на прокуратурата.
* Запазва се непроменен и относителният дял на наказанието „обществено порицание”-2.7%, като през 2019г. този дял е бил 2.6%, а през 2018г. -2.5% от подлежащите на изпълнение наказания.

От гореизложеното е видно, че основната причина за намаляване на броя на изпълняваните наказания е намалението на броя на получените за изпълнение съдебни актове с наложено наказание „ЛОС”, като в сравнение с предходните години за първи път този вид наказание не е най често изпълняваното от органите на прокуратурата.

От получените за изпълнение през 2020г. общо 2 114 бр. съдебни акта, своевременно **са изпратени за изпълнение или са приключени с мотивирани резолюции за непривеждане в изпълнение общо 2 068 бр. или 97.8%.** За сравнениепрез 2019г. са били изпратени за изпълнение общо 98.8% от съдебните актове, а през 2018г. -общо 99.0% от съдебните актове т.е в процентно отношение се запазва стабилен големият относителен дял на съдебните актове, които своевременно са изпратени за изпълнение от органите на прокуратурата.

В края на 2020г. **не са изпратени за изпълнение общо 46 бр.** съдебни актове, което съставлява **2.2** % от получените за изпълнение съдебни актове. За сравнение-през 2019г. не са били изпратени за изпълнение общо 26 бр. съдебни актове или 1.2%, а през 2018г. -общо 26 бр. или 1.0% от съдебните актове. Причините за това са обективни, като общо **30 бр.** или **65.2 %** от неизпълнените съдебни актове не са изпратени за изпълнение пред вид факта, че по отношение на същите в съответните съдилища са внесени предложения за групиране на наказанията по чл. 306 ал. 1 т. 1 от НПК и производствата не са били приключени до края на годината с влезли в сила съдебни актове. За сравнение- през 2019г. тази цифра е била 10 бр. или 77 %, а през 2018г. -15 бр. или 60.0%. От гореизложеното е видно, че се запазва относителния дял на съдебните актове, които не са изпратени за изпълнение, защото чакат произнасянето на съдилищата по производства по чл. 306 ал. 1 т. 1 от НПК.

Останалите общо **16 бр.** съдебни актове не са изпратени за изпълнение поради: изготвяне на предложения до ГП на РБ за възобновяване на наказателното производство поради допуснати нарушения на материалния закон (9 бр.), поради необходимост получените в края на годината съдебни актове да бъдат комплектовани с документи, необходими за преценката подлежат ли същите на изпълнение (3 бр.), поради изготвено предложение за тълкуване по чл. 414 от НПК (3 бр.) и поради отлагане на изпълнение на наложеното наказание (1 бр.). Няма присъди и споразумения, които неоснователно не са изпратени за изпълнение на компетентните органи към 31.12.2020г.

От общо 2 068 бр. изпратени за изпълнение съдебни актове, по които прокурорите са работили през 2020г., към 31.12.2020г. **са приведени в изпълнение с получено уведомление за реално започнало изпълнение на наказанието** общо **1 831 бр.** съдебни акта или **88.5%.** Не са получени уведомителни писма за привеждане в изпълнение по 237 бр. акта или **11.5%.** За сравнение през 2019г. реално са били приведени в изпълнение 88.7% от съдебните актове, а през 2018г. -88.3% . Следва изрично да се посочи, че част от съдебни актове, по които липсва уведомяване от съответните органи за привеждането им в изпълнение, реално са изпратени на компетентните органи в края на м. декември 2020г., поради което обективно не е изтекъл срока за уведомяване за предприемане на действия в тази насока от последните. Друга причина за това е обстоятелството, че част от осъдените лица изтърпяват друго, предходно наложено наказание „ЛОС“ или „пробация“ и издирването на лица с неустановено местонахождение.

Относителен дял на реално приведените в изпълнение присъди спрямо изпратените от прокурор за изпълнение, по години и окръжни райони

От гореизложените цифрови данни е видно, че добрата срочност в дейността на органите по изпълнение на наказанията е устойчива като показател, което е резултат от реално и непрекъснато осъществявания контрол от страна на органите на прокуратурата.

**2. Контрол по изпълнени на присъдите**

През 2020г. са **образувани общо 726 бр. наказателни производства, свързани с изпълнение на наказанията.** Съпоставено с броя на общо образуваните 3 729 бр. наказателни производствапо внесени прокурорски актове през 2020г. (таблица 2.1.1.), относителният дял на наказателните производства, свързани с изпълнение на наказанията, е съществен **-19.5%**. По тях прокурорите са участвали в общо **939** бр. съдебни заседания. За сравнение-през 2019г. са били образувани общо 757 бр. такива производства или 20.9% от разгледаните от съдилищата наказателни производства, а през 2018г.-772 бр. или 19.3%.

През 2020г. пред съдилищата в Бургаски апелативен район са образувани общо (по предложение на прокурора, по сигнал от затвора и по молба на осъдени лица**) 454 бр.** **частни наказателни производства с правно основание чл. 306 от НПК.** За сравнение – през 2019г. са били образувани общо 489 бр. наказателни производства, а през 2018г. -общо 498 бр. ЧНД. От гореизложеното е видно, че през 2020г. отново е констатирано намаление от 35 бр. в сравнение с предходната година или ръст на намаление от 7.7% (през 2019г. ръстът на намаление е бил 1.8%, а през 2018г. -9.8 %). Налице е засилено проявление на тенденция към намаление на броят на образуваните производства по чл. 306 от НПК, като ръстът на това намаление е по голям в сравнение с предходната година.

От горепосочените общо **454 бр.** частни наказателни дела, общо **411 бр**. са образувани въз основа на предложения, изготвени от прокурорите с правно основание чл. 306 ал. 1 от НПК. Тази цифра съставлява **90.5%** от общият брой на делата, образувани пред съдилищата по реда на чл. 306 от НПК т.е. преобладаващата част от посочената категория дела са образувани по инициатива на прокуратурата. За сравнение- през 2019г. тази цифра е била 94.2%, а през 2018г. -92.4% от общия брой на делата по чл. 306 от НПК. От гореизложеното е видно, че продължава трайно установената практиката на различните съдилищата и съдебни състави, при постановяване на присъдата да не прилагат своевременно разпоредбата на чл. 301 ал. 1 т. 1 и т. 3 от НПК, дори и в случаите, в които е направено изрично предложение от прокуратурата в тази насока.

По прокуратури същите се разпределят, както следва:

Окръжна прокуратура гр. Бургас- общо 190 бр. предложения по чл. 306 от НПК;

Окръжна прокуратура гр. Сливен- общо 124 бр. предложения по чл. 306 от НПК;

Окръжна прокуратура гр. Ямбол- общо 97 бр. предложения по чл. 306 от НПК.

От общо внесените в съдилищата 411 бр. предложения са разгледани **324 бр.,** от които:

**-324** бр. или **100.0 %** от разгледаните предложения са уважени;

-няма предложения, които са оставени без уважение от съдилищата.

Общо 87 бр. не са разгледани до приключване на отчетният период.

Горепосочените цифрови данни са красноречиви и дават основание да се направи извод, че дейността по приложение на разпоредбата на чл. 306 ал. 1 от НПК, която се осъществява преимуществено от органите на прокуратурата, продължава да е на много високо професионално ниво като качество на прокурорските актове, независимо кратките срокове, в които се изготвят предложенията. Проблемът за своевременното определяне на общото наказание е съществен, защото отлагането на произнасянето по този въпрос е една от причините за неоснователно задържане на осъдените лица над определения с присъдата срок, което от своя страна се вменява в отговорност на прокуратурата.

Общ брой ЧН дела и предложения по чл. 306 НПК

Дейността по изпълнение на съдебните актове е многообразна като съдържание, защото включва не само действията по привеждане им в изпълнение, но и действия по изготвяне на множество различни прокурорски актове и участие в различни по своя характер съдебни производства, свързани с изпълнение на наложените наказания при съблюдаване на нормите на НПК, ЗИНЗС и ППЗИНЗС и спазване на правата на осъдените лица.

Гореизложеното е видно и от статистическите данни, отчетени в таблица 5.1 за натовареността на прокуратурата по този надзор, като през отчетният период са постановени общо **3001** бр. прокурорски акта (разпореждания, предложения, постановления и др.). За предходният отчетен период техният брой е бил 3350 бр., а през 2018г.-3638бр., като констатираното намаление съответства на намалението на общият брой на изпълняваните наказания.

Цифровите данни установяват, че прокурорите са се произнесли с **151 бр.** постановления с правно основание чл. 417 от НПК по приложението на чл. 59 от НК, като за сравнение през 2019г. техният брой е бил 231 бр., а през 2018г. - 127 бр. От гореизложеното е видно, че броят на случаите, в които прокурорите се произнасят по чл. 417 от НПК е намален в сравнение с предходната година, но се запазва относително висок при съпоставяне с данните за 2018г. Основната причина за това е неприлагане на разпоредбата на чл. 59 от НК от съдилищата при постановяване на съдебните актове.

През 2020г. местонахождението на **26** осъдени лица с наложено наказание „ЛОС” не е установено, същите не са били задържани своевременно от органите на ОЗ”Охрана” при МП и са били обявени за **общо държавно издирване** по съответния ред. Този брой съставлява 3.2% от изпратените за изпълнение през годината съдебни актове с наложено наказание „ЛОС”. За сравнение-през предходната година тази цифра е била 27 бр.(2.9%), а през 2018г.-31 осъдени лица (1.4%) т.е констатира несъществено увеличаване в процентно отношение на тази категория лица. Местонахождението на голяма част от издирваните през годината лица е установено и същите са задържани за изпълнение на наложените им наказание. Към 31.12.2020г. остават обявени за **общодържавно издирване общо 64 лица,** включени в Регистъра на осъдените лица с неприведени в изпълнение присъди с наложено ефективно наказание „ЛОС“ и „доживотен затвор“ поради невъзможност да бъдат издирени и задържани. В тази бройка са включени и незадържаните от полицията лица по стари присъди, постановени до настоящия момент. За сравнение-през предходната 2019г. техният брой е бил 55 лица, а през 2018г. -75 лица, от което е видно, че в сравнение с предходната година е налице тенденция към увеличаване на броят на лицата, по отношение на които съдебните актове не са приведени в изпълнение поради обявяването им за ОДИ и международно издирване. Основната причина за неустановяване на местонахождението на осъдени лица на територията на страната е икономическата миграция и неспазване на изискванията за адресна регистрация. През последните години като такава причина се налага и икономическата миграция в страни от ЕС, както и липсата на ефективен граничен контрол при напускане на територията на страната, независимо, че спрямо всички осъдени лица прокурорите изискват своевременно налагане на забрана по чл. 78 от ЗБЛД и чл. 44 от ЗЧРБ.

През 2020г. в прокуратурата са постъпили общо 5 бр. молби от осъдени лица за изготвяне на предложение до съответните съдилища за **условно предсрочно освобождаване** от изтърпяване на наказанието „ЛОС”, които са оставени без уважение, съответно- няма изготвени такива предложения. За сравнение през предходната 2019г. са постъпили общо 6 молби, а през 2018г. -9 молби, които са оставени без уважени. Гореизложеното е резултат от законодателните промени (със ЗИД на НПК ДВ бр. 13/07.02.2017г., в сила 07.02.2017г.), даващи възможност на осъдените лица пряко да сезират съда с искане за УПО.

През 2020г. в прокуратурата са подадени общо **166 бр. молби и сигнали** за **прекъсване** на изтърпяването на наложеното наказание **„ЛОС” и „пробация”.** От постъпилите молби са уважени общо **99 бр**. или 59.6% от подадените молби. Без уважение, с мотивирани постановления, са оставени общо 67 бр. молби за прекъсване на наказанието „ЛОС” и „пробация”. За сравнение през 2019г. са постъпили общо 165 бр. молби, от които са били уважени 83 бр. или 50.3%, а през 2018г. са били подадени общо 209 бр. молби, от които са били уважени общо 87 бр. или 41.6%. От гореизложеното е видно, че броя на подадените молби за прекъсване на изпълнението на наложените наказания “ЛОС“ и „пробация“ не е променен, като констатираното увеличение в абсолютни цифри от 1 бр. е несъществено.

Анализа на правното основание, посочено в постановленията за прекъсване на изтърпяването на наложеното наказание „ЛОС” установява:

-по чл. 447 т. 2 от НПК е прекъснато изпълнението на наказанието на 47 осъдени лица.

-по чл. 447 т. 3 от НПК е прекъснато изпълнението на наказанието на 51 осъдени лица.

по чл. 447 т. 4 от НПК е прекъснато изпълнението на наказанието на 1 осъдено лице.

Въпреки че не са включени в статистическите данни за натовареността на прокурорите в таблица 5.1, следва да се отчете дейността на прокурорите по надзора по изготвяне на сигнали до ГП на РБ за **възобновяване на наказателните производства**, които през 2020г. са **20** бр., от които са уважени 13 бр., без уважение са оставени 4 бр., а 3 бр. не са разгледани и по тях липсва произнасяне на прокурор от ВКП. За сравнение през 2019г. са били изготвени общо 15 бр. сигнали, а през 2018г. -общо 14 бр. сигнала. Основната причина за изготвяне на сигналите по чл. 422 от НПК са допуснати нарушения на материалния закон от страна на съдилищата, изразяващи се в неправилно групиране на наказанията, неналагане на кумулативно предвидени в законовата норма наказания и др. Анализа на сигналите, оставени без уважение установява, че основната причина за това е, че посочените нарушения са признати за допуснати от ВКП, но са преценени като несъществени, защото не водят до явна несправедливост на наложените наказания.

През 2020г**. не е допуснато неоснователно задържане на осъдени лица над определения с присъдата срок**. За сравнение-през 2019г. също няма допуснато надлежаване, а през 2018г. две лица са били задържани над срока на наложеното им наказание „ЛОС“.

През 2020г. във всички прокуратури от района на Апелативна прокуратура гр. Бургас бяха извършени 9 бр. тематични проверки по „НИНДПМ” по планове, изготвени от АП-Бургас, свързани с най важните аспекти от дейността на прокуратурата по привеждане на съдебните актове в изпълнение- 3 бр. проверки в дейността по привеждане в изпълнение на съдебните актове с наложено наказание ”лишаване от право да се управлява МПС” по смисъла на чл. 37 т. 7 от НК, 3 бр. проверки за своевременно прилагане от органите на прокуратурата на разпоредбите на чл. 306 НПК и чл. 24, 25, 59 и 68 от НК и 3 бр. проверки на действия на прокурора преди привеждане на съдебните актове в изпълнение (произнасяне по молби за отлагане на изтърпяване на наложеното наказание, приложение на чл. 417 от НПК вр. чл. 59 от НК, предложения по чл. 414 от НПК и др.), срочност на изпращане на съдебните актове от прокуратурата за изпълнение и срочност в действията на органите по привеждане в изпълнение на съдебните актове.

**3. Дейност по надзор за законност в местата за задържане и за изтърпяване на наказанията „Лишаване от свобода” и „Доживотен затвор”**

През периода от м. март 2020г. и до края на 2020г. дейността на прокуратурата по надзора за законност в местата на задържане и за изтърпяване на наказанията „ЛОС“ и „Доживотен затвор“ беше обективно затруднена и ограничена от предприемането на мерки по ограничаване на заразата и заболяването на КОВИД 19 (коронавирус), които възпрепятстваха извършвани регулярни проверки в арестните помещения и местата за лишаване от свобода.

През 2020г. прокуратурите са извършили общо **63** бр. **проверки в местата за лишаване от свобода и следствените арести.**

От тях: извършени са **5 бр. тематични проверки**, от които 3 бр. проверка за законосъобразност в дейността на ОПС относно изпълнението на пробационните мерки по чл. 42а ал. 2 т. 6 от НК „безвъзмезден труд в полза на обществото“ и по чл. 42а ал. 2 т. 5 от НК „поправителен труд“, както и за приложение на разпоредбата на чл. 43 ал. 2 и ал. 3 от НК и 2 бр. проверки в съответните затвори за законосъобразност в дейността по приложение на регламентираните в ЗИН и ППЗИН средства за поддържане на реда и дисциплината в местата за лишаване от свобода, както и за законосъобразност в дейността на затворническата администрация по налагане на дисциплинарни наказания по смисъла на чл. 101 и сл. от ЗИНЗС.

На основание чл. 82 б. „а” от Указанието за дейността на прокуратурата по надзора върху изпълнение на наказанията и другите принудителни мерки в арестните помещения към ГД „Изпълнение на наказанията” и Затвора гр. Бургас и гр. Сливен са извършени общо **30 бр. периодични проверки** за спазване на разпоредбите на чл. 241 и сл. от ЗИНЗС.

При извършените проверки не са констатирани нарушения.

Със Заповед от 24.02.2020г. на Зам. Министър на правосъдието, считано от 28.02.2020г. Ареста на ГД“ИН“ в гр. Ямбол е закрит.

В хода на проверките не са констатирани нарушения, свързани със законосъобразността при изпълнение на мерките за неотклонение „задържане под стража”.

Не са установени действия уронващи престижа на задържаните лица, както и нерегламентирани контакти на последните с лица нямащи право на това или без разрешение на прокурор. Няма бягства от арестните помещения или опити за бягство, 1 задържано лице е починало. Установени са 8 случая на отказ от приемане на храна (гладна стачка), за които своевременно са уведомени органите на прокуратурата, 1 случай на опит за самоубийство, 6 случая на самонараняване, както и 8 случая на употреба на физическа сила и помощни средства.

В изпълнение на разпоредбата на чл. 81 от Указанието за дейността на прокуратурата по надзора върху изпълнение на наказанията и другите принудителни мерки са проведени 20 срещи и беседи с лица, лишени от свобода (8 бр. с лица от Затвора гр. Сливен, 5 бр. с лица от Затвора гр. Бургас, 7 бр. с лица от ЗОЗТ“Дебелт“). С оглед предприемането на мерки по ограничаване на заразата и заболяването на КОВИД 19, от месец март до месец декември 2020г. вкл. не са били провеждани срещи със заявилите желание за това лишени от свобода в Затворите в гр.Бургас и в гр.Сливен, както и ЗОЗТ „Дебелт“ и ЗООТ „Дебелт-1“ към Затвора гр.Бургас.

През периода няма бягства и опити за бягства от корпуса на затворите в гр. Сливен и гр. Бургас, както бягство на лишени от свобода от външен работен обект. Прокуратурата е уведомена за обявени гладни стачки в 5 случая. Починали са 3 осъдени лица. Затворническата администрация е уведомила съответната Окръжна прокуратура за 48 случая на употреба на физическа сила и помощни средства и за настаняване в постоянно заключени помещения, под засилен надзор и охрана на лица, лишени от свобода. Констатиран е 1 случай на неправомерно прилагане на физическа сила и помощни средства. Не са установени действия, накърняващи честа и достойнството на задържаните и осъдени лица.

4 осъдени лица не са се завърнали в местата за лишаване от свобода след прекъсване на изпълнението на наказанието и разрешен домашен отпуск. Констатиран е 1 случай на самонараняване и един опит за внасяне на наркотици, по който е проведено разследване. Констатирани са 2 случая на настъпили трудови злополуки.

Във връзка с изпълнение на наказанията, следва да се отбележи продължаващото добро взаимодействие с администрациите на затворите Бургас, Сливен и Стара Загора, които своевременно изпращат информация, относно лицата, изтърпяващи присъди в съответните затвори.

Прокурорите от надзора са участвали в общо 107 бр. заседания на пробационните съвети.

**4. Принудителни мерки**

През 2020г. в прокуратурите от Бургаски апелативен район са образувани общо по **817** бр. преписки за вземане на принудителни мерки за лечение, от които новообразувани са били 768 бр. За сравнение през предходната 2019г. са били образувани общо 825 бр. производства, а през 2018г. този брой е бил 787 бр.

От посочените цифрови данни е видно, че е констатирано несъществено намаление на броя на преписките, образувани в прокуратурите във връзка с предприемане на мерки за принудително лечение в сравнение с 2019г. като в абсолютни цифри това намаление е 8бр. или се отчита ръст на намаление с 1**.0%.** През предходната 2019г. е отчетен ръст на увеличение от 15.9%, а през 2018г.- ръст на намаление от 7.2%.

През 2020г. в съдилищата са внесени общо **142** бр. предложения и искания за вземане на принудителни медицински мерки за лечение. За сравнение-през 2019г. са били внесени общо 163 бр. предложения, а през 2018г. -общо 100 бр. предложения. От гореизложените цифрови данни е видно, че в сравнение с предходната 2019г. е налице тенденция към намаление на броя на внесените предложения.

Разгледани са общо 132 бр. предложения, като само 10 бр. или 7.5% от внесените предложения и искания не са разгледани от съдилищата.

От разгледаните 132 бр. предложения и искания са уважени общо  **80 бр.** или 60.6%.

Няма предложения и искания, оставени без уважение.

Прекратени от съдилищата са общо -**52 бр.** предложения и искания или 39.4% от общия брой на разгледаните предложения. Основната причина за прекратяване на делата е приемане от лицето на доброволно лечение и последваща промяна в здравословното му състояние към момента на разглеждане на делата в съдилищата.

Прокурорите са участвали в общо 677 бр. съдебни заседания по предложения и искания, като за сравнение-през предходната 2019г. техният брой е бил 709 бр., а през 2018г. -518 бр.

От горепосочените цифрови данни е видно, че не е налице съществена промяна в дейността на прокуратурата по приложение на принудителните мерки за лечение, което води до извод за нерешаване на проблемите, свързани с психичното здраве на населението, изискващи намеса на прокуратурата. Същите за пореден път потвърждават и извода, че регламентираната в закона съдебна процедура е усложнена, продължителна и неефективна, като не дава възможност за предприемане на адекватни и своевременни действия срещу лица, чието поведение застрашава обществото, създава опасност от извършване на тежки престъпления или води до упражняване на домашно насилие в семейния и родствен кръг.

**ІІІ. Дейност по изпълнение на препоръките в рамките на Механизма за сътрудничество и проверка. Специален надзор и наказателни производства, образувани за някои категории тежки престъпления и такива от особен обществен интерес**

**І. Мониторинг на ЕК и ВСС. Специален надзор.**

Със Заповед № ЛС-729/2014 г. на Главния прокурор на Република България е утвърдено Указание за специалния надзор в системата на Прокуратурата на Република България, допълнено със Заповед №РД-09-22/13.03.2020г. на Главния прокурор на Република България във връзка с обявената епидемична обстановка по разпространението на COVID-19. Така е въведен допълнителен подход при подбора на дела, които се вземат на специален надзор. Акцентът е върху преценката за дела, водени за корупционни престъпления, посочени в изпълнението на препоръките в рамките на механизма за сътрудничество и проверка, такива с фактическа и правна сложност и дела с важно значение за съдебната практика, както и такива, свързани с обявената епидемична обстановка по разпространението на COVID-19.

**Обобщени данни и анализ на ДП, взети на специален надзор.**

През 2020г. на специален надзор /СН/ от прокуратурите в района на Апелативна прокуратура гр. Бургас са наблюдавани общо 524 бр. ДП (38 бр. за 2019г.; 32 бр. за 2018г. и 46 бр. ДП за 2017 г.). В посочения брой са включени ДП, внесени в съд и от предходен период, по които продължава наблюдението до постановяване на окончателен съдебен акт. От гореизложеното е видно, че е налице изключителен ръст на тази категория дела, съпоставено с общия брой наблюдавани ДП.

**По прокуратури данните се разпределят както следва:**

- Окръжен район Бургас – през 2020г. общо 103 бр. ДП са били наблюдавани /35 бр. за 2019г.; 27 бр. за 2018г.; 29 бр. за 2017 г./, от тях 72 бр. новообразувани ДП /7 бр. за 2019г.; 3 бр. за 2018г. и 4 бр. за 2017 г./. По 59 бр. ДП разследването е приключено /7 бр. за 2019г.; 7 бр. за 2018г.; 6 ДП за 2017г./, като 39 бр. са прекратени /2 бр. за 2019 г.; 6 бр. за 2018г.; 4 бр. за 2017 г./. През 2020г. 11 бр. ДП са внесени в съд /5 бр. за 2019 г.; 1 бр. за 2018г.; 5 ДП за 2017г./. Видно от горепосочената статистика, налице е постъпателен и значителен ръст на внесените в съд дела на СН.

През отчетния период са били осъдени 12 лица /за 2019 г. са осъдени 3 лица, а за 2018г. няма такива/. Има две оправдани лица / за 2019 г. няма оправдани такива, а за 2018 г. - 1 лице/, като едно лице е оправдано с влязъл в сила съдебен акт.

- Окръжен район Ямбол – през 2020г. общо 144 бр. ДП са били наблюдавани /3 бр. за 2019 г.; 4 бр. за 2018г.; 5 за 2017г./, като през периода има 138 бр. новообразувани дела. По 120 бр. ДП разследването е приключено /няма приключени ДП за 2019 г.; 1 бр. за 2018г.; 3 бр. за 2017г./. Прекратени са 39 бр. ДП за 2020г. /няма прекратени ДП за 2019 г.; 1 бр. за 2018г./. За проверявания период са осъдени 59 лица, като толкова са и осъдените и санкционирани с влязъл в сила съдебен акт /за 2019 г. няма осъдени лица; 1 бр. за 2018г./ и няма оправдани лица / за 2019 г. няма оправдани лица; за 2018г.; 2017г. и 2016г. статистическата информация по този показател е аналогична/.

- Окръжен район Сливен – през 2020г. общо 277 бр. ДП са били наблюдавани /за 2019г. няма наблюдавани ДП на СН, 1 бр. за 2018г. от предходен период/, като 276 бр. са новообразувани дела. Приключени от разследващ орган са 251 бр. /за 2019 г. няма приключени ДП/. Прекратени са 133 бр. ДП /за 2019 г. няма прекратени такива/. Делата внесени в съд са 95 бр. /за 2019 г. няма дела внесени в съд/. През отчетния период са осъдени 85 лица /няма осъдени лица за 2019 г.; 1 осъдено лице за 2018г./, като толкова е и броят на осъдените и санкционирани лица с влязъл в сила съдебен акт. Няма оправдани лица за отчетния период.

През 2020г. общо наблюдаваните досъдебни производства, взети на специален надзор са **524** **бр**., **съобразно предмета на разследване.** Делата се разпределят, както следва по видове:

- **0 ДП** са водени за изпиране на пари – 0 за 2019 г.; 0 за 2018г.; 9 за 2017г.; 3 ДП за 2016 г.

- **4 ДП** са делата, наблюдавани от АП за престъпления срещу фондовете на ЕС – 0 за 2019 г.; 0 за 2018г.; 3 за 9 за 2017г.; 1 ДП за 2016 г.

- **5 ДП** са делата за убийства с особен обществен интерес в ОП Бургас – 5 за 2019 г.; 5 бр. за 2018г.; 1 за 9 за 2017г.; 3 са били за 2016 г.

- **25 ДП** са делата, водени за корупция през отчетния период – 20 за 2019 г.; 15 бр. за 2018г.; 20 за 9 за 2017г.; 14 за 2016 г.

- **3 ДП** документни, данъчни и финансови измами – 4 за 2019 г.; 3 за 2018г.; 2 за 2017г.; 1 за 2016 г.;

- **483 ДП** са делата със значим обществен интерес, взети на СН по преценка на Главния прокурор, Зам.Главен прокурор, респ. на Завеждащ Отдел І при ВКП или на Апелативния прокурор – 5 бр. за 2019 г.; 5 бр. за 2018г.; 12 бр. за 2017г. и 9 бр. за 2016г;

- **3 ДП** са делата, водени срещу кметове, зам.кметове и председатели на Общински съвети – 3 за 2019 г.; 3 бр. за 2018г.; 9 бр. за 2017г. и отново толкова за 2016 г.

- **1 ДП** са делата, водени срещу областни управители и техни заместници – 1 за 2019 г. (Забележка – ДП е било изпратено на Специализираната прокуратура по компетентност от наблюдаващия прокурор при ОП-Бургас); 1 бр. за 2018г.; 0 за 2017г.

С оглед субекта на престъплението – 3 ДП на специален надзор са водени срещу кметове, заместник кметове и председатели на ОбС. Тази статистика за предходните периоди е била, както следва - 3 бр. за 2019, 3 бр. за 2018г. 3 ДП за 2017г и отново толкова за 2016г. и 1 ДП водено срещу областни управители и техни заместници или общо 4 бр. ДП.

От общо наблюдаваните 524 бр. ДП, новообразуваните дела за 2020г. са 486 бр., като през 2019г. са 7 бр.; за 2018 г. са 2 бр., при 5 новообразувани за 2017г.

Тук е мястото да се посочи, че на основание Заповед №РД-09-22/13.03.2020г. на Главния прокурор на Република България и във връзка с обявената епидемична обстановка с оглед разпространението на COVID-19, от Адм. ръководител на АП-Бургас на СН са взети всички започнали/образувани досъдебни производства за престъпления по чл.355 ал.ІІ вр. с ал.І от НК.

От общо наблюдаваните 524 бр. досъдебни производства, взети на специален надзор, **съобразно предмета на разследване**, делата, взети на специален надзор се разпределят, както следва по видове:

- **4 ДП** или 0,76% са делата, наблюдавани от АП за престъпления срещу фондовете на ЕС;

**- 5 ДП** или 0,95% са делата за убийства с особен обществен интерес;

- **25 ДП** или 4,77% са делата, водени за корупция през отчетния период;

- **3 ДП** или 0,57% са делата, водени за документни, данъчни и финансови измами;

- **483 ДП** или 92,18% са делата със значим обществен интерес, взети на СН по преценка на Главния прокурор, Зам.Главен прокурор, респ. на Завеждащ Отдел І при ВКП;

- **3 ДП** или 0,57% са делата, водени срещу кметове, зам.кметове и председатели на Общински съвети.

- **1** **ДП** или 0,19% са делата, водени срещу областни управители и техни заместници.

От общо наблюдаваните 524 бр. ДП, новообразуваните ДП през 2020г. са 486 бр. или 92,74% /през 2019г. са 38 бр. или 18,42%/. Съответно за 2018г. тази статистика е била - 2 бр. или 6,25%, за 2017г. - 5 бр. новообразувани досъдебни производства на СН. Налице е следователно изключителен ръст на новообразуваните досъдебни производства, взети на СН през 2020г. в сравнение с предходните периоди.

**Диаграма за наблюдаваните ДП на СН**

От всички наблюдавани дела, взети на СН, към 31.12.2020г. са **приключени от разследващ орган досъдебните производства** общо 430 дела. Тази статистика за 2019г. е била 7 бр.; за 2018г. е била 8 бр. ; за 2017г. е била 5 ДП.

Към 31.12.2020 г. са останали **неприключени** от разследващите органи общо 76 ДП от взетите на СН дела /19 бр. за 2019г.; 17 бр. за 2018г.; 18 бр. за 2017г./.

Видно от горепосочените данни, налице е висока ефективност в разследването на този вид дела, като всички решени от прокурор ДП са били приключени в законния срок по смисъла на чл.234 НПК.

**Резултатност:**

* + решени ДП, спрямо наблюдаваните – 73,66% /18,43% за 2019г./;
  + внесени в съда ДП, спрямо решените – 45,34 /71,42 за 2019г. и 12,5 % за 2018г./;

• осъдени лица, спрямо лицата по внесените в съд ДП – 85,71% /60% за 2019г. и 50% за 2018г./.

Видно от горепосочените данни, налице е висока ефективност в разследването на този вид дела, като всички решени от прокурор ДП са били приключени в законния срок по см. на чл.234 НПК.

**ІІ. Информация за делата от особен обществен интерес, по основни показатели, за отделните видове престъпления.** В категорията дела от особен обществен интерес (ДООИ) са включени всички дела, образувани за престъпления, свързани с *организирана престъпност, корупция, изпиране на пари, злоупотреби със средства на ЕС, други финансови и данъчни престъпления, подправяне на парични и други знаци и платежни инструменти, незаконен трафик на хора и наркотици.*

Обхватът на наблюдаваните конкретни видове престъпления, със съответните **основни и квалифицирани състави от НК**, е съобразен с понятията за корупция и организирана престъпност в международните конвенции. Анализът в тази част е изготвен съобразно Решение на ВСС по протокол №39/2008г. „Мерки за усъвършенстване организацията на работата в съдилищата и Прокуратурата по делата от особен обществен интерес”, във връзка със Заповед №ЛС-1989/30.05.2014г. на Главния прокурор на Република България и в изпълнение на Решение на ВСС по Протокол № 22/08.06.2010г. относно осъществяване от страна на административните ръководители на съдилищата и прокуратурите на непосредствено наблюдение и контрол върху делата с висок обществен интерес.

По видове престъпления от особен обществен интерес общо ***новообразуваните*** 962 бр. ДП /1201 бр. за 2019г.; 1192 бр. за 2018г.; 1 264 бр. ДП за 2017г./ се разпределят както следва:

- незаконен трафик на наркотици – 668 бр. ДП /836 бр. за 2019г.; 772 бр. за 2018г.; 793 бр. ДП за 2017г./;

- данъчни престъпления – 88 бр. ДП /99 бр. за 2019г.; 138 бр. за 2018г.; 131 бр. ДП за 2017г./

- престъпления, свързани с платежни инструменти – 110 бр. ДП /131 бр. за 2019г. 140 бр. ДП за 2018г.; 173 ДП за 2017г./;

- корупционни престъпления – 56 бр. ДП /91 бр. за 2019г.; 104 бр. ДП за 2018г.; 138 ДП за 2017г./;

- трафик на хора – 7 бр. ДП /15 бр. ДП за 2019г. и 2018г.; 11 бр. ДП за 2017г./;

- злоупотреба със средства и фондове на ЕС – 24 бр. ДП /22 бр. ДП за 2019г. и 2018г.; 17 бр. ДП за 2017г./;

- пране на пари – 9 бр. ДП /7 бр. за 2019г.; 1 бр. ДП за 2018г. и отново 1 ДП за 2017 г./;

- няма новообразувани ДП за ОПГ, съгласно законовите изисквания за подсъдността на този вид дела.

Обобщени данни по основни показатели за делата от особен обществен интерес по видове престъпления:

**2.1. Дела, образувани за престъпления, свързани с организирана престъпност.**

Обобщени данни

**Наблюдаваните** дела през отчетния период са 2 бр. /0 бр. за 2019г.; 1 бр. за 2018г.; 3 бр. за 2017г. и 2016 г./. Налице е трайна тенденция за намаляване на броя на наблюдаваните ДП за престъпления, свързани с организираната престъпност, което пряко кореспондира със законовите изисквания на НПК, да се приключат делата, които са останали и се изпратят на Специализираната прокуратура, което е сторено.

• Две разследвания са били приключени за 2020г. /0 бр. за 2019г.; 1 бр. за 2018г.; 3 бр. ДП за 2017г. и 2016 г./, като и двете ДП са били прекратени по давност;

• неприключено разследване в края на отчетния период няма.

Няма осъдени и оправдани лица през отчетния период.

От началото на периода 2013г.-2020г. за пореден път се констатира стойност на наблюдаваните дела за ОПГ, като сред тях няма ДП, взети на СН. Срочността на разследването остава сравнително стабилна /над 1 г. за спрените ДП от предходен период/, но е общо реализирана в сроковете по чл.234 НПК. Няма дела, внесени на основание Глава ХХVІ от НПК.

**2.2. Дела, образувани за корупционни престъпления.**

Обобщени данни

**Наблюдаваните** дела през отчетния период са били 228 бр. ДП /293 бр. за 2019г.; 343 бр. ДП за 2018г.; 347 ДП за 2017г./. Налице е тенденция на спад на броя на наблюдаваните ДП от тази категория в сравнение с предходния годишен период. Новообразуваните ДП за корупционни престъпления през 2020г. са 56 бр. За 2019г. са били 91 бр., при 104 бр. за 2018г., 38 бр. ДП за 2017г. Видно от представените данни и тук е налице спад на този вид дела.

• разследването **е приключило** по 93 бр. ДП /147 ДП за 2019г.; 163 ДП за 2018г.; 139 ДП за 2017г./.

• с **неприключено разследване** в края на отчетния период – 118 бр. ДП /124 бр. ДП за 2019г.; 155 ДП за 2018г.; 182 ДП за 2017г./;

Прекратени са 49 ДП /67 ДП за 2019г.; 78 ДП за 2018г.и 2017г./. Внесени в съд са 31 ДП /52 ДП за 2019г.; 56 ДП за 2018г.; 46 броя ДП за 2017г./.

Осъдените и санкционирани лица с влязъл в законна сила съдебен акт през 2020г. са били общо 34 бр. /47 бр. за 2019г.; 56 бр. за 2018г.; при 53 бр. за 2017г./, а оправданите лица с влязъл в законна сила съдебен акт са 4 лица, при 1 лице за 2019г.; 3 лица за 2018г. и 5 лица за 2017г.

2 бр. ДП са били върнати от съда на съответния прокурор /3 ДП за 2019г. и 2018г. и 5 ДП за 2017г./.

**Видове наказания на осъдените лица – относителен дял, спрямо общия брой определени от съда наказания:**

• ефективно изтърпяване на наказанието „лишаване от свобода” – 2 лица при 4 лица за 2019г. и 1 лице за 2018г.;

• „лишаване от свобода” с отлагане на изтърпяването за определен от съда изпитателен срок – 25 лица при 30 лица за 2019г. и 33 лица за 2018г.;

• „пробация“ – 6 лица при 11 лица за 2019г. и 21 лица за 2018г.;

• „глоба“ – 11 лица при 18 лица за 2019г. и 21 лица за 2018г.;

• други – 9 лица при 11 лица за 2019г. и 5 лица за 2018г.

Решени дела от прокурор – общо 103 бр. ДП /154 бр. ДП за 2019г.; 177 бр. ДП за 2018г.; 152 бр. ДП за 2017г./.

**Резултатност:**

* + решени ДП, спрямо наблюдаваните – 45,18% /52,56% за 2019г.; този процент за периода 2015г.-2017г. е бил в порядъка от 46,33% до 48,44%, а за 2018г. е бил 51,6%/;
  + внесени в съда ДП, спрямо решените – 30,1% /33,77 % за 2019г., като този процент за периода 2015г.-2017г. е бил в порядъка от 26,32% до 29,50%, а за 2018г. е бил 31,64%/;
  + върнати от съда дела, спрямо внесените прокурорски актове – 6,45% /5,76% за 2019г., като този процент за периода 2015г.-2017г. е бил в порядъка от 29,50% до 22,22%, а за 2018г. е бил 5,36%/;

• осъдени лица, спрямо лицата по внесените в съда прокурорски актове – 100% /83,93% за 2019г., като този процент за периода 2015г.-2017г. е бил в порядъка от 77,78% до 102,56%, а за 2018г. е бил 87,5%/. Забележка – процентното съотношение е повече от 100%, т.к. през отчетния период са били разгледани от съда дела, внесени в по-ранен такъв.

Дела на СН – 25 бр. ДП /20 бр. ДП за 2019г./ или 10,96% от общо наблюдаваните ДП, образувани за корупционни престъпления. В преобладаващата част от становищата на наблюдаващите прокурори е посочена липса на необходимост от вземане на делата на СН. При констатирана фактическа и правна сложност в хода на разследването, обичайно вземането на СН е последващо.

През отчетния период няма прекратени дела по реда на Глава ХХVІ от НПК.

Решени дела от прокурор – общо 103 бр. ДП /154 бр. ДП за 2019г./ което е 45,18% от общо наблюдаваните и 110% от приключените от приключените /процентното съотношение е над 100, т.к. през отчетния период са били решени дела, приключени от предходната година/. Цитираният показател е сравнително устойчив през годините /този процент за периода 2015г.-2017г. е бил в порядъка от 48,44% до 46,75% и 51% за 2018г., а за 2019г. е бил 52,56%/ и е в пряка зависимост от други фактори като брой на наблюдавани производства, активен летен сезон и др.

Внесени в съд дела – общо през отчетния период същите са 31 бр. ДП, което представлява 30,1% /при 33,76% за 2019г. и 31,64% за 2018г./ от общо решените такива. Независимо от отчитаните разлики на общо наблюдаваните ДП за корупционни престъпления през годините, относителният дял на внесените в съд дела и на прекратените такива /49 бр. ДП или 47,57% при 67 бр. прекратени ДП или 43,51% за 2019г. и 78 бр. ДП или 44,07% от общо решените ДП за 2018г./, е сравнително устойчив с тенденция за лек ръст. По отношение на прекратените ДП, следва да се подчертае, че основната тежест като правно основание е поради липса на състав на престъпление /над 80% от общо прекратените ДП/.

В заключение може да се обобщи, че е налице сравнително висока ефективност в разследването на този вид дела, като всички решени от прокурор ДП са били приключени в законния срок по см. на чл.234 НПК. Позитивен е фактът, че е процентът на върнатите от съд дела спрямо решените такива е минимален /3% за 2020г.; 2019г. и 2018г./, като за разлика от 2019г., когато са били върнати от съд 3 ДП, през 2020г. този брой е бил само 2 ДП.

**2.3. Делата, образувани за изпиране на пари – чл.253**–**чл.253б НК.**

Обобщени данни

**Наблюдаваните** дела през отчетния период са били 24 бр. ДП /15 бр. ДП за 2019г.; 12 бр. ДП за 2018г.; при 16 бр. ДП за 2017г./.

• **разследването е приключило** по 9 бр. ДП /6 бр. ДП за 2019г.; 8 бр. ДП за 2018г.; 5 бр. ДП за 2017г./.

• **с неприключено разследване** в края на отчетния период – 13 бр. ДП /8 бр. ДП за 2019г.; 4 бр. ДП за 2018г. и 10 бр. ДП за 2017г./.

• Прекратени са 1 бр. ДП /отново 1 бр. ДП за 2019г.; при 3 бр. ДП за 2018г. и отново 3 бр. ДП за 2017г./. Има 5 бр. ДП внесени в съд дела, като за 2019г. това са били 2 ДП, за 2018г. те са били 4 ДП, а за 2017г. са били 2 бр.

Пет лица са били осъдени и санкционирани с влязъл в законна сила съдебен акт през 2020г. /3 лица за 2019г.; по 1 лице за 2018г.; 2017г. и 2016г./. Няма оправдани лица през отчетната 2020г. и 2019г., а за 2018г. оправдано е било 1 лице. За 2017г. техният брой е бил 2 лица. Няма върнато от съд дело /по едно дело е било върнато през 2019г.; 2018г. и 2017г./.

Няма взети на СН дела, водени за престъпления по чл.253 от НК.

**Видове осъдителни съдебни решения, съобразно регламентираните процедури по НПК за разглеждане и решаване на делата:**

• „лишаване от свобода” с ефективно изтърпяване на наказанието –две осъдени лица през периода /1 лице за 2019г.; 0 за 2018г.; 1 лице за 2017г./;

• „лишаване от свобода” с отлагане на изтърпяването за определен от съда изпитателен срок – 3 лица /2 лица за 2019г.; 1 лице за 2018г.; за 2017г. е нямало осъдени лица/;

• „глоба“ – 3 лица /1 лице за 2019г.; няма осъдени лица с този вид наказание през 2018г. и 2017г./;

• няма наложени „пробация“, като за 2019г. и 2018г. също няма осъдени лица с този вид наказание.

**.** други наказания - няма осъдени /1 лице за 2019г.; за 2018г. и 2017г. е нямало осъдени лица/.

Всички решени от прокурор ДП са били приключени в законния срок по см. на чл. 234 НПК. Подобрено е качеството на внесените в съд дела.

**Резултатност:**

* + решени ДП, спрямо наблюдаваните – 45,83% /40% за 2019г., като този процент за периода 2015г.-2017г. е бил в порядъка от 52,94% до 44,44%, а за 2018г. - 66,67%/;
  + внесени в съда ДП, спрямо решените – 45,45% /33,33% за 2019г., като този процент за периода 2015г.-2017г. е бил в порядъка от 0% до 45,45%, а за 2018г. - 50%/;
  + върнати от съда дела, спрямо внесените прокурорски актове – 0 % при 50% за 2019г. /този процент за периода 2015г.-2017г. е бил в порядъка от 0% до 40%, а за 2018г. – 25%/;

• осъдени лица, спрямо лицата по внесените в съда актове – 83,33% За 2019г. - 150% /този процент за периода 2015г.-2017г. е бил в порядъка от 50% до 0%, а за 2018г. – 25%/. Забележка – соченият процент е повече от 100, т.к. през 2019г. са били осъдени лица по внесени ДП от предходен период.

Всички решени от прокурор ДП са били приключени в законния срок по см. на чл.234 НПК. В заключение може да се обобщи, че е подобрен надзора, осъществяван от наблюдаващите прокурори в хода на разследването, като за втора поредна година е увеличен процента както на приключените и решените ДП, така и на внесените в съд дела при липса на върнати от съд ДП.

**2.4. Дела, образувани за престъпления с предмет имущество и/или средства от фондове, принадлежащи на ЕС или предоставени от ЕС на българската държава**

Обобщени данни

**Наблюдаваните** дела през отчетния период са били 56 бр. /62 бр. за 2019г.; 50 бр. за 2018г.; 40 бр. ДП за 2017г./ от общо наблюдаванитедосъдебни производства за престъпления от особен обществен интерес. Налице е тенденция за приблизително постоянен брой на наблюдаваните ДП от този вид категория наказателни производства. В тази връзка следва да се посочи, че в изпълнение на Плана за работа на Апелативна прокуратура Бургас за 2020г. по Надзора на дела, взети на СН и на наказателни производства, образувани за някои категории тежки престъпления и такива от особен обществен интерес /и в плана на АП-Бургас по цитирания надзор за 2021г./ е извършена проверка от АП-Бургас на Техническия инспекторат при ОЗС гр.Ямбол при ДФ „Земеделие“ на приключени преписки с установени по административен ред нарушения. В резултат на проверката, по множество преписки са установени данни за извършени престъпления с предмет – злоупотреба със средства и фондове на Европейския съюз. Същите са изискани за извършване на проверка по случая и впоследствие са изпратени по компетентност на съответните окръжни прокуратури.

**Структурно, съобразно съставите на престъпленията по НК, наблюдаваните ДП** са,както следва**:**

- 50 бр. ДП – за престъпления, свързани с представяне на неверни сведения за получаване на облекчени условия за кредитиране по *чл. 248а ал. ІІ и ал. ІІІ от НК /*50 бр. за 2019г./;

- 0 бр. ДП – за престъпления извън квалифицираните състави по НК, но свързани със злоупотреби с фондове на ЕС /1 бр. за 219г./;

- 2 бр. ДП – за документна измама с предмет еврофондове по основния и квалифицираните състави за големи и особено големи размери *(чл. 212,* *ал. 3, 4* *и* *5* *НК) /*3 бр. за 2019г./;

- 4 бр. ДП – престъпления против собствеността /чл.202 и сл. от НК/ /5 бр. за 2019г./;

• разследването **е приключило** по 25 бр. ДП /24 бр. ДП за 2019г.; 18 бр. ДП за 2018г.; 10 бр. ДП за 2017г./;

• с **неприключено разследване** в края на отчетния период – 28 бр. ДП /32 бр. ДП за 2019г.; при 28 бр. ДП за 2018г.; 24 бр. ДП за 2017г./;

• Прекратени са 17 бр. ДП /12 бр. ДП за 2019г. и 2018г.; 7 бр. ДП за 2017г./;

• Внесени в съд – 6 бр. ДП /11 бр. ДП за 2019г.; при 3 бр. ДП за 2018г. и 4 бр. ДП за 2017г./.

Осъдени и санкционирани с влязъл в законна сила съдебен акт през 2020г. са били 7 лица /отново 7 лица за 2019г.; за 2018г. – 4 лица; за 2017 г. - 8 бр. лица/. Няма оправдани лица през отчетния период с влязла в законна сила оправдателна присъда, както и през предходните 2019г., 2018г. и 2017г.

Няма върнати от съд дела през 2020г. /при 1 бр. за 2019г. и липса на такива за 2018г. и по 1 дело за 2017г. и 2016 г./.

**Видове наказания на осъдените лица – относителен дял, спрямо общия брой определени от съда наказания:**

• „лишаване от свобода” с ефективно изтърпяване на наказанието – 0 бр., като за 2019г. е било постановено спрямо 1 лице. При липса на такава статистика за предходните 2018г.; 2017г. и 2016 г.;

• „лишаване от свобода” с отлагане на изтърпяването за определен от съда изпитателен срок – 1 наложено наказание при 3 наложени наказания спрямо 3 лица за 2019г. /при 2 наложени наказания спрямо 2 лица за 2018г.; 4 наложени наказания при 4 лица за 2017г. и 2016 г./;

• пробация и други наказания – 1 наложено наказание при 0 за 2019г.; 2018г., за 2017г.;

• „глоба“ – 5 наказания при 4 наказания за 2019г.; 2 наказания за 2018г. и 5 наказания за 2017г.

Всички решени от прокурор ДП са приключени в законния срок по см. на чл. 234 НПК. 4 дела са взети на СН за злоупотреби със средства, предоставени от европейски фондове на Българската държава /всички новообразувани/ при 0 бр. за 2019г. От тях 1 ДП е и приключено и решено с постановление за прекратяване.

**Резултатност:**

* + решени ДП, спрямо наблюдаваните – 50 % /45,16% за 2019г.; като този процент за периода 2015г.-2017г. е бил в порядъка от 39,29% до 62,22%, при 38% за 2018г./;
  + внесени в съда ДП, спрямо решените 21,43% /39,29% за 2019г., като този процент за периода 2015г.-2017г. е бил в порядъка от 25% до 41,67%, при 15,79% за 2018г./;
  + върнати от съда дела, спрямо внесените прокурорски актове – 0 % /9,09 % за 2019г.; като този процент за периода 2015г.-2017г. е бил в порядъка от 20% до 29,41%, при 0% за 2018г./;
  + осъдени лица, спрямо предадените на съд – 117% /63,64% за 2019г., като този процент за периода 2015г.-2017г. е бил в порядъка от 250% до 100%, а за 2018г. - 133%/; Забележка – соченото процентно съотношение е над 100%, т.к. в отчетния период са били осъдени лица, предадени на съд от предходен период.

Видно от гореизложеното, запазено е възходящото ниво на ефективност на разследването, като 44,64% /38,71% за 2019г. и 36% за 2018г./ от наблюдаваните ДП са приключени, както и на решените спрямо приключените дела. Всички решени от прокурор ДП са приключени в законния срок по см. на чл.234 НПК. Важно е да се акцентира върху факта на високите резултати на осъдените лица и на липсата на оправдани лица и липсата на върнати от съд дела през отчетната 2020г.

**2.5. Дела, образувани за данъчни престъпления.**

Обобщени данни

**Наблюдаваните** дела през отчетния период са били 276 бр. ДП /292 бр. ДП за 2019г. при 343 бр. ДП за 2018г., 313 бр. ДП за 2017г.

**Структурно разпределение на наблюдаваните ДП, съобразно съставите на престъпленията по НК:**

• продажба на акцизни стоки без бандерол (чл. 234 НК) – 93 бр. ДП, при 99 бр. ДП за 2019г., 157 бр. за 2018г. и 138 бр. за 2017г.;

• избягване установяването или плащането на данъчни задължения в големи размери *(чл.255* *НК и чл.257,* *отм.,* *ДВ,* *бр. 75/2006* *г.)* – 173 бр. ДП, при 168 бр. за 2019г., 155 бр. за 2018г. и 151 бр. за 2017г.;

• съзнателно използване на неистински или преправен документ *(чл.316, чл.313 ал. ІІ* от *НК)* – 1 бр., при 8 бр. за 2019г., 14 бр. за 2018г. и 17 бр. за 2017г.;

• използване на документ с невярно съдържание и неистински или преправен документ *(чл. 212* *НК)* – 9 бр., при 11 бр. за 2019г., 5 бр. за 2018г. и 7 бр. за 2017г.;

• съставяне на неистински официален документ или преправяне на съдържанието му, с цел получаване без правно основание на данъчни облекчения *(чл. 308* *НК)* – 1 бр., при 6 бр. за 2019г., 9 бр. за 2018г. и 5 бр. за 2017г.

• **разследването е приключило** по 96 бр. ДП, при 128 бр. ДП за 2019г., 170 бр. за 2018г.; 140 бр. ДП за 2017г. **С неприключено разследване** в края на отчетния периодса останали 165 бр. ДП, при 149 бр. ДП за 2019г., 146 бр. ДП за 2018г. и 150 ДП за 2017г.

• Прекратени са 47 бр. ДП, при 62 бр. ДП за 2019г., 91 бр. ДП за 2018г. и 66 бр. ДП за 2017г. Внесени в съд са – 37 бр. ДП, при 40 бр. ДП за 2019г., 74 бр. ДП за 2018г. и 52 бр. ДП за 2017г. или със 7,5% по-малко от предходната 2019г.

Осъдените и санкционирани лица с влязъл в законна сила съдебен акт през 2020г. са 35 лица, при 39 лица за 2019г. и 77 лица за 2018г. През 2017г. осъдени и санкционирани са били 57 бр. лица. 6 лица са били оправдани през 2020г., при липса на оправдани лица през 2019г., за разлика от 2018г., когато 2 лица са били оправдани през отчетния период /отново 2 лица през 2017г./.

Едно дело е било върнато от съд на съответния прокурор, при 2 бр. ДП за 2019г.; 1 ДП за 2018г.; 3 ДП за 2017г.

**Резултатност:**

* + решени ДП, спрямо наблюдаваните – 38,04% /46,23% за 2019г.; този процент за периода 2015г.-2017г. е бил в порядъка от 58,06% до 63,89% и 55,68% за 2018г./;
  + внесени в съда ДП, спрямо решените – 35,24% /29,63% за 2019г.; този процент за периода 2015г.-2017г. е бил в порядъка от 38,74% до 34,02% и 38,74% за 2018г./;
  + върнати от съда дела, спрямо внесените прокурорски актове – 2,7% /4,88% за 2019г.; този процент за периода 2015г.-2017г. е бил в порядъка от 8,16% до 3,95% и 1,35% за 2018г./;
  + осъдени лица, спрямо предадените на съд – 89,74% /88,64% за 2019г. Този процент за периода 2015г.-2017г. е бил в порядъка от 85,15% до 103,53% и 104% за 2018г/. Забележка – соченото процентно съотношение е над 100%, т.к. в съответния отчетен период са били осъдени лица, предадени на съд от предходен такъв.

**Видове наказания на осъдените лица – относителен дял, спрямо общия брой определени от съда наказания:**

• „лишаване от свобода” с ефективно изтърпяване на наказанието – общо 5 лица /отново 5 лица за 2019г. и 2018г. при 7 лица за 2017г./;

• „лишаване от свобода” с отлагане на изтърпяването за определен от съда изпитателен срок – 28 лица /29 лица за 2019г.; при 68 лица за 2018г.; 50 лица за 2017г./;

• „пробация“ – 0 лица, при 1 лице за 2019г.; 3 лица за 2018г.; 0 такива за 2017г./;

• „глоба“ – 9 лица, при 11 лица за 2019г.; 15 лица за 2018г.; 19 лица за 2017г.;

• други наказания – 2 лица /отново 2 лица за 2019г.; при 9 лица за 2018г. и 2017г./.

Видно от гореизложеното, за поредна година е налице е лек спад както в ефективността на разследването, за разлика от ръста на внесените в съд дела спрямо решените такива. Всички решени от прокурор ДП са били приключени в законния срок по см. на чл.234 НПК по тези дела, отличаващи се със значителна фактическа и правна сложност. Дела на СН – 3 бр. ДП /при 4 бр. за 2019г./ или 1,09% от общо наблюдаваните ДП, образувани за данъчни престъпления, като едно ДП е новообразувано. Едно ДП от тях е и приключено и решено, като е внесено в съд. През периода на 2020г. драстично е намалял процентът на върнатите от съд дела.

**2.6. Дела, образувани за престъпления, свързани с незаконосъобразно използване на платежни инструменти.**

Обобщени данни

**Наблюдаваните** дела през отчетния период са били 310 бр. /339 бр. за 2019г., при 378 бр. ДП за 2018г.; 400 бр. ДП за 2017г./, т.е. налице е тенденция за лек спад на този вид престъпност за поредни четири години с около 9%.

За поредна година той е най-голям за района на ОП-Бургас.

**Структурно разпределение на наблюдаваните ДП, съобразно съставите на престъпленията по НК:**

• за прокарване в обръщение на подправени парични или други знаци или платежни инструменти *(чл.244* *НК)* – 54 бр., при 64 бр. за 2019г., 81 бр. за 2018г. и 72 бр. за 2017г.;

• за използване на платежни инструменти или данни от платежен инструмент без съгласието на титуляра *(чл.249* *НК)* – 255 бр., при 273 бр. за 2019г., 293 бр. за 2018г. и 318 бр. за 2017г.;

• **разследването е приключило** по 146 бр. ДП, при 150 бр. ДП за 2019г., 197 бр. за 2018г.; 226 бр. ДП за 2017г.

• **с неприключено разследване** в края на отчетния периодса останали 101бр. ДП, при 107 бр. ДП, 101 бр. ДП за 2018г.; 132 бр. ДП за 2017г.

• Прекратени са били 77 бр. ДП, при 82 бр. ДП за 2019г., 93 бр. ДП за 2018г., 65 бр. ДП за 2017г., внесени в съда – 55 бр. ДП, при 40 бр. ДП за 2019г., 46 бр. ДП за 2018г., 31 бр. ДП за 2017г.

Осъдените и санкционирани лица с влязъл в законна сила съдебен акт през 2020г. са били общо 52 лица при 42 лица за 2019г., 49 лица за 2018г., 33 лица за 2017г. Няма оправдани лица през отчетния период /подобно и на 2019г., 2018г. и 2017г./.

Няма и върнати от съд дела, при две дела за 2019г., липса на такива за 2018г. и 1 ДП върнато от съд през 2017г.

**Резултатност:**

* + решени ДП, спрямо наблюдаваните – 64,84%, при 65,78% за 2019г. /този процент за периода 2015г.-2017г. е бил в порядъка от 61,52% до 66,76%, при 70,9% за 2018г/;
  + внесени в съда ДП, спрямо решените – 27,36%, при 17,94% за 2019г. /този процент за периода 2015г.-2017г. е бил в порядъка от 11,2% до 12,32%, при 17,16% за 2018г./;
  + върнати от съда дела, спрямо внесените прокурорски актове – 0% при 4,76% за 2019г. /този процент за периода 2015г.-2017г. е бил в порядъка от 3,44% до 4% при №% за 2018г./;
  + осъдени лица, спрямо предадените на съд – 88,14%, при 95,45% за 2019г. /този процент за периода 2015г.-2017г. е бил в порядъка от 103% до 96,15%, при 102% за 2018г./. Забележка – соченото процентно съотношение е над 100%, т.к. в отчетния период са били осъдени лица, предадени на съд от предходен период.

**Видове наказания на осъдените лица – относителен дял, спрямо общия брой определени от съда наказания:**

• „лишаване от свобода” с ефективно изтърпяване на наказанието 16 лиц,а при 11 лица за 2019г. и 12 лица за 2018г. За 2017г. този брой отново е бил 12 лица;

• „лишаване от свобода” с отлагане на изтърпяването за определен от съда изпитателен срок 36 лица, при 31 лица за 2019г. и 37 лица за 2018г.; 21 лица за 2017г.

• „пробация“ – 0 лица за 2020г. и 2019г., при 1 лице за 2018г., 0 за 2017г.;

• „глоба“ – 9 лица за 2020г. и 2019г., при 7 лица за 2018г., 10 лица за 2017г.

• други наказания – спрямо 1 лице, при 2 лица за 2019г. и липса на наложени такива за 2018г., 2017г.

Видно от гореизложеното, налице е приблизително еднаква ефективност на разследването, като всички решени от прокурор ДП са били приключени в законния срок по см. на чл. 234 НПК. Значително е подобрена ефективността в работата на наблюдаващите прокурори, които са внесли в съд повече актове и ДП, като няма върнати от съд дела. За поредна година няма оправдани лица, както и през предходните 2019г. и 2018г. Едно ДП е било взето на СН, като същото е приключено и решено с внесен обвинителен акт в съд. По цитираното дело е налице влязла в законна сила осъдителна присъда.

**2.7. Дела, образувани за престъпления, свързани с наркотични вещества и прекурсори:**

Обобщени данни

**Наблюдаваните** дела през отчетния период са били 1123 бр., при 1266 бр. ДП за 2019г.; 1169 бр. ДП за 2018г. и 1223 ДП за 2017г. Видно от горепосочените данни, констатира се сравнително високи стойности на относителния брой на този вид дела с изключително висока степен на обществена опасност.

**Структурно разпределение на наблюдаваните ДП, съобразно съставите и целите на престъпленията по НК.**

За общоопасни престъпления по чл.354а–в НК – незаконен трафик на наркотични вещества и прекурсори (незаконно производство, държане, разпространение) са наблюдавани общо 1114 бр., при 1259 бр. за 2019г., 1157 бр. за 2018г., 1207 за 2017г.

Традиционно най-голям е броят на наблюдаваните ДП по чл.354а НК – 1074 бр.; при 1213 бр.; 1111 бр. за 2018г. и 1147 бр. ДП за 2017г.

За митническа контрабанда – престъпления по чл.242 ал.ІІ - ал.ІV и ал.ІХ НК са наблюдавани 9 бр., при 7 бр. ДП за 2019г., 12 бр. ДП за 2018г., 16 бр. ДП за 2017г., а новообразуваните са били 7 бр., при 3 бр. ДП за 2019г., 6 бр. ДП за 2018г. и 8 бр. за 2017г. В съда по цитираните текстове са внесени 3 бр. ДП, при 4 бр. ДП за 2019г., 5 бр. ДП за 2018г. и 8 бр. дела за 2017г. Обвиняеми по тях са били 4 лица, при 5 лица за 2019г. и 2018г. и 9 лица за 2017г. Осъдени са били 4 лица, при 3 лица за 2019г.; 8 лица за 2018г. и 4 лица за 2017г., като за периода няма оправдани лица. За 2019г. едно лице е било оправдано с влязъл в сила съдебен акт, при липса на оправдани лица за предходните 2017г. и 2018г.

• **разследването е приключило** по 723 бр. ДП, при 840 бр. ДП за 2019г., 807 бр. ДП за 2018г. и 813 бр. ДП за 2017г.

• **с неприключено разследване** в края на отчетния период са останали 306 бр. ДП, при 313 бр. ДП за 2019г., 276 бр. ДП за 2018г. и 280 бр. ДП за 2017г.

• Прекратени са 183 бр. ДП, при 306 бр. ДП за 2019г., 275 бр. ДП за 2018г. и 279 бр. ДП за 2017г., а внесени в съда са били 473 бр. ДП, при 496 бр. ДП за 2019г., 450 бр. ДП за 2018г. и 464 бр. ДП за 2017г.

Осъдените и санкционирани лица с влязъл в законна сила съдебен акт през 2020г. са били общо 444 лица, при 473 лица за 2019г., 456 лица за 2018г. и 453 за 2017г., а само 5 лица са били оправдани, при 3 лица за 2019г., 8 лица за 2018г. и 7 оправдани за 2017г.

**Резултатност:**

* + решени ДП, спрямо наблюдаваните при 69,46%, при 73,46% за 2019г. /този процент за периода 2015г.-2017г. е бил в порядъка от 61,52% до 66,76%, като за 2018г. този процент е бил 74,34%/;
  + внесени в съда ДП, спрямо решените – 60,64%, при 53,33% за 2019г. /този процент за периода 2015г.-2017г. е бил в порядъка от 11,2% до 15,15%, а за 2018г.-51,78%/, т.е. налице е значителен ръст на този показател.
  + върнати от съда дела, спрямо внесените прокурорски актове – 1,06% при 1,80% за 2019г. /този процент за периода 2015г.-2017г. е бил в порядъка от 3,44% до 4%, а за 2018г.-1,8%/, т.е. и тук е налице значително подобрение на този показател.
  + осъдени лица, спрямо предадените на съд – 90,06% при 92,93% за 2019г. /този процент за периода 2015г.-2017г. е бил в порядъка от 103% до 96,15%, а за 2018г.-97,64%/. Забележка – соченото процентно съотношение е над 100%, т.к. в отчетния период са били осъдени лица, предадени на съд от предходен период.

**Видове наказания на осъдените лица – относителен дял, спрямо общия брой определени от съда наказания:**

• „лишаване от свобода” с ефективно изтърпяване на наказанието – 102 лица при 92 лица за 2019г., 81 лица за 2018г. и 97 лица за 2017г.;

• „лишаване от свобода” с отлагане на изтърпяване за определен от съда изпитателен срок – 154 лица при 191 лица за 2019г., 182 лица за 2018г. и 180 за 2017г.;

• „пробация“ – 8 лица при 5 лица за 2019г., 4 лица за 2018г. и 2017г.;

• „глоба“ – 274 лица при 282 лица за 2019г., 275 лица за 2018г. и 271 лица за 2017г.;

• други наказания – 27 бр. при 23 бр. за 2019г., 35 бр. наказания за 2018г. и 25 бр. за 2017г.

Само 5 ДП са били върнати от съда на съответния прокурор през отчетния период /при 9 бр. за 2019г., 8 бр. ДП за 2018г. и 15 бр. ДП за 2017г./, което представлява 1,06% от внесените в съд дела. Повече са внесените в съд дела и по-малко са върнатите от съд дела – не само като относителна цифра, но и като процент от общо наблюдаваните през годината ДП. Няма дела, взети на СН.

**2.8. Дела, образувани за престъпления, свързани с незаконен трафик на хора.**

Обобщени данни

**Наблюдаваните** дела през отчетния период са били 60 бр., при 76 бр. ДП за 2019г., 78 бр. ДП за 2018г., 76 бр. ДП за 2017г. Видно от горепосочените данни, налице е лек спад на наблюдаваните досъдебни производства за този вид престъпност в сравнение с предходните години.

**Структурно разпределение на наблюдаваните ДП, съобразно съставите и целите на престъпленията по НК**

Наблюдаваните ДП за отчетния период се разпределят, както следва:

• по чл.159а НК – общо 19 бр. ДП, при 27 бр. ДП за 2019г., 21 бр. ДП за 2018г. и 30 бр. ДП за 2017г., от тях 5 бр. /8 бр. ДП за 2019г.; 2 бр. ДП за 2018г.; 6 бр. ДП за 2017г./ с цел развратни действия;

• по чл.159б НК – общо 32 бр. ДП /39 бр. ДП за 2019г.; 47 бр. ДП за 2018г.; 40 бр. ДП за 2017г./, от тях 5 бр. /6 бр. ДП за 2019г.; 7 бр. ДП за 2018г.; 10 бр. ДП за 2017г./ с цел развратни действия;

• по чл.159в НК – 1 ДП е било наблюдавано през 2020г., при липса на наблюдавани ДП за 2019г. и 2018г. /при 1 наблюдавано ДП за 2017г./, което е с цел развратни действия;

• по чл.159г НК – няма наблюдавани ДП, при 1 бр. ДП за 2019г.; 2 бр. ДП за 2018г. и 1 бр. ДП за 2017г.;

• по чл.155 от НК – 5 бр. ДП, при 6 бр. ДП за 2019г., 5 бр. ДП за 2018г. и 7 бр. ДП за 2017г.;

• по чл.182б от НК – 3 бр. ДП /отново 3 бр. ДП за 2019г. и 2018г.; при 4 бр. наблюдавани ДП за 2017г./.

В прокурорската практика, при недоказаност на обвинението по чл.159а-159в НК се събират и данни за престъпления по чл. 155 (общо) и отделно само по ал. 5, т. 1 от чл. 155 НК (склоняване към проституция, респ. користна цел).

• **разследването е приключило** по общо 34 бр. ДП, при 38 бр. ДП за 2019г. /43 бр. ДП за 2018г.; при 40 бр. ДП за 2017г./.

• **с неприключено разследване** в края на отчетния период – 23 бр. ДП, при 33 бр. ДП за 2019г. /35 бр. ДП за 2018г. и 2017г./.

• Прекратени са 13 бр. ДП, при 14 бр. ДП за 2019г. и 2018г.; 13 бр. ДП за 2017г. Внесени в съда – 4 бр. ДП, при 8 бр. ДП за 2019г.; 5 бр. ДП за 2018г. и 2017г.

Осъдените и санкционирани лица с влязъл в законна сила съдебен акт през 2020г. са били общо 6 лица, при 10 лица за 2019г.; 8 лица за 2018г. и 5 лица за 2017г. Няма оправдани лица за отчетния период, както и през 2019г. и 2018г.

Няма върнати от съда на съответния прокурор, като такава е била статистиката и за 2019г.; 2018г. и 2017г.

**Резултатност:**

* решени ДП, спрямо наблюдаваните – 65,45%, при 56,58% за 2019г. /този процент за периода 2015г.-2017г. е бил в порядъка от 46,34% до 52,5%, а за 2018г. – 53,85%/ - налице е следователно значително подобряване на ефективността в работата на наблюдаващите прокурори, което е пряка проекция от увеличения брой приключени ДП;
* внесени в съда ДП, спрямо решените 11,43%, при 18,6% за 2019г. – /този процент за периода 2015г.-2017г. е бил в порядъка от 21,05% до 23,5%, а за 2018г. - 11,9%/;
* върнати от съда дела, спрямо внесените прокурорски актове – 0% /този процент за периода 2015г.-2016г. е бил устойчив за предходния период - 37,5, отново 0% за 2019г.; 2018г. и 2017г./. Налице е следователно изключително и устойчиво подобряване на ефективността в работата на наблюдаващите прокурори;
  + осъдени лица, спрямо предадените на съд – 150%, при 90,91% за 2019г. /този процент за периода 2015г.-2017г. е бил в порядъка от 33,33% до 115,38%, при 160 % за 2018г./. Забележка – процентното съотношение над 100% се дължи на факта, че през отчетната година са били осъдени и санкционирани лица с влязла в законна сила осъдителна присъда по внесени прокурорски актове от предходен период. Налице е следователно значително подобряване на ефективността в работата на наблюдаващите прокурори по този показател;

**Видове наказания на осъдените лица – относителен дял, спрямо общия брой определени от съда наказания:**

• „лишаване от свобода” с ефективно изтърпяване на наказанието – 1 наложено наказание, при 5 бр. за 2019г.; 3 бр. за 2018г. и 1 наложено наказание спрямо едно лице за 2017г.;

• „лишаване от свобода” с отлагане на изтърпяването за определен от съда изпитателен срок – 5 наложени наказания, както и за 2019г. и 2018г., при 4 бр. за 2017г.;

• „пробация“ – няма наложени наказания – за 2020г.; 2019г., 2018г., 2017г.;

• „глоба“ – 3 наказания, при 1 наказание за 2019г., 6 наложени наказания за 2018г. и 2 бр. за 2017г.;

• други – няма през отчетния период, както и през предходните 2019г.; 2018г. и 2017г.

Всички решени от прокурор ДП са били приключени в законния срок по см. на чл. 234 НПК.

Видно от гореизложеното, налице е ръст в броя на решените дела и броя на осъдените и санкционирани лица с влязъл в законна сила съдебен акт. Всички решени от прокурор ДП са били приключени в законния срок по см. на чл.234 НПК. Процентът на върнатите от съд дела е изключително и трайно подобрен /0% - за 2020г.; 2019г. и 2018г./, в сравнение с предходните 2017г. и 2016г. Няма дела, взети на СН.

**Тенденции и изводи – новообразувани ДП за 2020 г. – 962 бр.; актове в съд 615 бр.**

Обобщени данни за новообразуваните досъдебни производства за тежки престъпления и внесени в съда прокурорски актове:

Новообразуваните досъдебни производства през отчетния период са с тенденция на лек спад в сравнение с предходната 2019г., 2018г. и 2017г.

Внесените в съда прокурорски актове през отчетния период също са в тенденция на лек спад в сравнение с предходните 2019г., 2018г. и 2017г.

**Лица по внесените в съда прокурорски актове, осъдени и санкционирани лица, оправдани лица:**

Лицата по внесените в съда прокурорски актове са по-малко от предходните 2019г., 2018г. и 2017г. с връщане на нивото на 2016г., при лек ръст на оправданите лица по тези дела, отличаващи се с висока фактическа и правна сложност в сравнение с предходната 2019г. и 2018г. и спад в сравнение с 2017г. и 2016г.

**ИЗВОДИ** за движението и резултатността по ДООИ за 2020г.

(сравнение с годишния период на 2019г., 2018г., 2017г.)

• Броят на новообразуваните ДП, водени за престъпления с висок обществен интерес през 2020г. сочи на лек спад в сравнение с предходната 2019г. с 19,01%; в сравнение с 2018г. – спад с 19,3% и отново спад в сравнение спрямо 2017г. – с 23,89%.

• Внесените в съда прокурорски актове през отчетния период са с лек спад в сравнение с предходната 2019г. с приблизително 6,4%; по отношение на 2018г. – с 5,2% и същата стойност по отношение на 2017г.

• Налице е постъпателен спад в броя на дела, върнати от съда на прокуратурата – 1,3% спрямо внесените в съд актове за 2020г., при 2,76% за 2019г.; 2,02% за 2018г. и 3,7% за 2017г., което е отличен атестат за качеството на работата на наблюдаващите прокурори.

• Броят на осъдените и санкционирани лица с влязъл в законна сила съдебен акт, отчита приблизително еднакви стойности през последните четири години – 583 лица за 2020г., при 621 лица за 2019г., 651 лица за 2018г. и 610 лица за 2017г.

• В четиригодишния период на съпоставка е налице приблизително еднаква стойност в относителния дял на осъдените, спрямо лицата по внесените в съда актове – 90,51%, при 93,88% за 2019г.; 97,16% за 2018г. и 90,16% за 2017г., което е показателно за качеството на внесените в съд актове.

• Налице е ръст на броя на оправданите лица през 2020г. – 15 лица, при 4 лица за 2019г. и отново незначителен ръст в сравнение с 2018г., когато са били оправдани 13 лица. Спад е налице в сравнение с 2017г., когато са били оправдани 16 лица.

**ПРЕПИСКИ И ДОСЪДЕБНИ ПРОИЗВОДСТВА, ОБРАЗУВАНИ ЗА ПОЛИЦЕЙСКО НАСИЛИЕ ОТ СЛУЖИТЕЛИ НА МВР:**

През отчетния период в прокуратурите от района на Апелативна прокуратура гр. Бургас са наблюдавани 45 бр. преписки (при 48 бр. през 2019 г. и 28 бр. през 2018 г.), от които 38 бр. са новообразувани (при 36 бр. през 2019 г. и 25 бр. през 2018 г.), а 40 бр. преписки са решени (при 43 бр. през 2019 г. и 18 бр. през 2018 г.).

През отчетния период в прокуратурите от района на Апелативна прокуратура гр. Бургас са наблюдавани 22 бр. досъдебни производства (при 27 бр. през 2019 г. и 9 бр. през 2018 г.), от които 1 бр. са новообразувани (при 20 бр. през 2019 г. и 2 бр. през 2018 г.), а 12 бр. досъдебни производства са решени, от които 4 бр. са спрени и 7 бр. са прекратени (при 7 бр. през 2019 г., от които 3 бр. са спрени и 3 бр. са прекратени и 4 бр. през 2019 г., които са били прекратени и 2 спрени).

Приложение: таблица 4.6.

**ПРЕПИСКИ И ДОСЪДЕБНИ ПРОИЗВОДСТВА, ОБРАЗУВАНИ ЗА НАСИЛИЕ ОТ СЛУЖИТЕЛИ НА МЕСТАТА ЗА ЛИШАВАНЕ ОТ СВОБОДА И ЗАДЪРЖАНЕ ПОД СТРАЖА:**

През отчетния период в прокуратурите от района на Апелативна прокуратура гр. Бургас са наблюдавани 19 бр. преписки (при 7 бр. през 2019 г. и 18 бр. през 2018 г.), от които 17 бр. са новообразувани (при 6 бр. през 2019 г. и 11 бр. през 2018 г.), а 15 бр. преписки са решени (при 4 бр. през 2019 г. и 17 бр. през 2018 г.).

През отчетния период в прокуратурите от района на Апелативна прокуратура гр. Бургас е наблюдавано 2 досъдебни производства (през 2019 г. има 1 наблюдавано ДП, а през 2017 г. няма наблюдавани досъдебни производства), от които 1 е новообразувано (през 2019 г и 2018 г. съответно няма новоборазувани ДП) и 2 решени ДП, от които 1 спряно ДП и едно прекратено ДП (през 2019 г. и 2018 г. няма решени ДП).

Приложение: таблица 4.7.

**3. Наказателни производства, образувани за престъпления, извършени от непълнолетни лица**

През отчетния период в прокуратурите от района на Апелативна прокуратура гр. Бургас са наблюдавани 222 бр. досъдебни производства, водени срещу непълнолетни обвиняеми лица (при 273 бр. през 2019 г. и 247 бр. през 2018 г.), от които 105 бр. са новообразувани (139 бр. през 2019 г. и 123 бр. през 2018 г.) досъдебни производства.

През 2020 г. се наблюдава спад с 18,68 % на наблюдаваните досъдебни производства спрямо тези от 2019 г., докато през 2019 г. е имало ръст с 10,53%, спрямо 2018 г.През 2020 г. се наблюдава спад с 24,46 % на новообразуваните досъдебни производства спрямо същите от 2019 г. За сравнение през 2019 г. е имало ръст с 13,01 % на новообразуваните досъдебни производства спрямо тези от 2018 г.*,* докато през 2018 г. спрямо 2017 г. е имало спад с 35,6 %.Видно е, че през настоящия отчетен период престъпността сред непълнолетните лица (общо наблюдавани досъдебни производства) бележи спад, за последните последните три отчетни периода, когато същата е отбелязвала траен спад. Такава е и тенденцията при новообразуваните през 2020 г. досъдебни производства, при които също има ръст в сравнение с 2019 г., за разлика от предходния отчетен период, при който е имало спад в сравнение с 2018 г.

Данните за делата в тригодишния период по основни показатели са:

|  |  |  |  |
| --- | --- | --- | --- |
|  | **2020** | **2019** | **2018** |
| Наблюдавани ДП | 222 | 273 | 247 |
| Новообразувани ДП | 105 | 139 | 123 |
| Решени ДП | 184 | 237 | 206 |
| Прокурорски актове внесени в съда | 148 | 174 | 144 |
| Предложения до МКБППМН за налагане на възпитателни мерки/ прекратени по чл. 61 НК | 17 | 25 | 30 |
| Прекратени на друго основание | 12 | 30 | 53 |
| Върнати дела от съда | 3 | 2 | 9 |
| Осъдени непълнолетни лица с влязъл в сила съдебен акт | 132 | 177 | 159 |
| Оправдани непълнолетни лица с влязла в сила оправд. присъда | 0 | 4 | 0 |
| Задържани непълнолетни лица | 7 | 8 | 5 |

Извършваните престъпления от непълнолетните лица по наблюдаваните през 2020 г. досъдебни производства е, както следва:

Наблюдавани ДП по глави от НК и някои по-характерни престъпления:

|  |  |  |  |
| --- | --- | --- | --- |
| **Глава от НК** | **2020** | **2019** | **2018** |
| **Глава втора  Престъпления против личността** | **41** | **36** | **27** |
| Чл.115-довършени | 1 | 1 | 0 |
| Чл.115-опит | 0 | 0 | 0 |
| Чл.116-опит | 0 | 0 | 0 |
| Чл.129 | 11 | 6 | 4 |
| Чл.131 | 2 | 0 | 0 |
| Чл. 132 | 1 | 0 | 0 |
| Чл. 142 | 1 | 0 | 0 |
| Чл. 149 | 8 | 0 | 0 |
| Чл. 150 | 2 | 0 | 0 |
| Чл.151 | 11 | 12 | 7 |
| Чл.152 | 2 | 0 | 0 |
| Чл.157 | 1 | 4 | 2 |
| Чл. 159 | 1 | 0 | 0 |
| **Глава трета Престъпления против правата на гражданите** | **1** | **5** | **4** |
| **Глава четвърта Престъпления против брака и семейството** | **0** | **1** | **0** |
| **Глава пета  Престъпления против собствеността** | **139** | **162** | **135** |
| Чл.194 | 35 | 31 | 30 |
| Чл.195 | 74 | 100 | 79 |
| Чл.197 | 3 | 3 | 4 |
| Чл.198 | 15 | 20 | 19 |
| Чл.199 | 4 | 1 | 1 |
| Чл. 209 | 2 |  |  |
| Чл. 214 | 1 |  |  |
| Чл. 216 | 5 |  |  |
| **Глава шеста  Престъпления против стопанството** | **4** | **3** | **1** |
| Чл.248а | **1** |  |  |
| Чл. 249 | **3** |  |  |
| **Глава осма Престъпления против дейността на държавни органи, обществени организации и лица, изпълняващи публични функции** | **1** | **9** | **5** |
| **Глава осем „а“**  **Престъпления против спорта** | **0** |  |  |
| Чл.279 | 0 | 7 | 4 |
| Чл.280 | 0 | 0 | 1 |
| Чл.290 | 0 | 0 | 0 |
| Чл.304а | 1 |  |  |
| **Глава девета Документни престъпления** | **0** | **0** | **2** |
| **Глава девет „а“**  **Компютърни престъпления** | **0** |  |  |
| **Глава десета Престъпления против реда и общественото спокойствие** | **1** | **4** | **3** |
| **Глава единадесета Общоопасни престъпления** | **35** | **53** | **70** |
| Чл.330 | 0 | 0 | 2 |
| Чл. 331 | 1 |  |  |
| Чл.339 | 0 | 0 | 0 |
| Чл. 342 | 2 |  |  |
| Чл.343 | 2 | 5 | 4 |
| Чл.343б | 3 | 0 | 5 |
| Чл.343в | 0 | 4 | 3 |
| Чл. 345 | 4 |  |  |
| Чл.346 | 4 | 5 | 7 |
| чл.354а | 17 | 22 | 31 |
| Чл. 355 | 2 |  |  |
| **Глава дванадесета**  **Престъпления против отбранителната способност на Републиката, против информацията представляваща държавна тайна и против чуждестранната класифицирана информация** | 0 |  |  |
| **Глава тринадасета**  **Военни престъпления** | 0 |  |  |
| **Глава етиринадесета**  **Престъпления против мира и човечеството** | 0 |  |  |

Структурата на престъпността, извършена от непълнолетни лица като цяло остава непроменена. В преобладаващата си част извършените престъпления са против собствеността – 139 бр. досъдебни производства, което представлява 62,61 % (при 59,34 %през 2019 г. - 162 и 54,66% през 2018 г. – 135 бр. ) от общия брой (222 бр.) на наблюдаваните производства. По-малък е броят на общоопасните престъпления – 35 бр. досъдебни производства, което представлява 15,76 % от наблюдаваните (при и 28,34 % през 2019 г. – 53 бр. и 29,71 % през 2018 г. – 70 бр.). Налице е леко повишаване на броя на престъпленията против личността – 41 бр. досъдебни производства, което представлява 18,47% от наблюдаваните (при 13,19% през 2019 г. – 36 бр. и 10,93 % през 2018 г. – 27 бр. ). Много по-малък е броят на престъпленията против дейността на държавни органи, обществени организации и лица, изпълняващи публични функции – 1 бр. досъдебни производства, което представлява 0,45 % от наблюдаваните (при 3,30 % през 2019 г. – 9 бр. и 2,02 % през 2018 г. – 5 бр.).

Няма съществена промяна и по отношение на основните фактори, обуславящи престъпността сред непълнолетните, каквито са: неблагоприятните социално-икономически условия и безработицата в страната; тежкото семейно и материално положение; нездравата семейна и обществена среда; липсата на ефективен родителски и учителски контрол; трудовата и училищната неангажираност; злоупотребата с алкохол и наркотици.

През 2020 г. е приключено разследването по общо 180 бр. досъдебни производства (при 238 бр. през 2019 г. и 211 бр. през 2018 г.), което представлява 81,08 % от наблюдаваните през отчетния период (при 87,18 % през 2019 г. и 85,43 % през 2018 г.). Приключените досъдебни производства значително надвишават новообразуваните 105 бр. през този период.

Неприключените към края на отчетния период досъдебни производства са 26 бр. (при и 28 бр. през 2019 г. и 28 бр. през 2018 г.), което представлява 11,72% от наблюдаваните през отчетния период (при 10,26% през 2019 г. и 11,34 % през 2018 г.).

Горните данни (приключени и останали неприключени в края на отчетния период досъдебни производства) определят добри резултати при приключване на делата.

Увеличено е съотношението от решените от прокурора дела срещу непълнолетни обвиняеми да бъдат внасяни за разглеждане от съда – 80,43% (при 73,42 % през 2019 г. и 69,90 % през 2018 г.).

Върнати от съда за допълнително разследване са 3 бр. досъдебни производства (при 2 бр. през 2019 г. и 9 бр. през 2018 г.) или 2,02 % от внесените в съда прокурорски актове (при и 1,15 % през 2019 г. и 6,25 % през 2018 г.).

По осъдителните първоинстанционни присъди са наложени следните видове наказания:

- лишаване от свобода (условно) – 48 бр. (при 58 бр. през 2019 г. и 67 бр. през 2018 г.);

- лишаване от свобода (ефективно) – 12 бр. (при 39 бр. през 2019 г. и 18 бр. през 2018 г.);

- настаняване във ВУИ – няма (през 2019 г. – 1 бр., а през 2018 г. - няма такива);

- освобождаване от наказателна отговорност с налагане на административно наказание – 1 бр. (при 2 бр. през 2019 г. и 3 бр. през 2018 г.);

- други възпитателни мерки по ЗБППМН – няма (няма ­- през 2019 г. и 1 бр. през 2018 г.);

- обществено порицание / възпитателна мярка (пробация за лица над 16 год.) – 76 бр. (при 87 бр. през 2019 г. и 78 бр. през 2018 г.).

Приложение: таблица 4.5.

**ІV. МеждународнО-правно сътрудничество**

**Организация на дейността.**

Със Заповеди № 5161/17.11.2014 год., № РД-08-418/02.06.2015 год. и № РД-08-455/23.06.2015год. на главния прокурор на Република България е утвърден списък с прокурори от национална мрежа на прокурори за международно правно сътрудничество, в който бяха включени прокурори от апелативния район.

При отчитането на международното сътрудничество, следва да се има предвид, че през 2020г. прокурори от апелативния район са участвали активно в работата на „Националната мрежа от прокурори за международно правно сътрудничество“, в координационните събрания /он-лайн/, организирани от нея, както и в актуализирането на Интернет-страницата на Европейската правна мрежа, така и с оглед приетия през 2018г. Закон за европейската заповед за разследване.

През отчетната 2020г. прокурорите от апелативния район са изготвили общо 978 акта във връзка с международното сътрудничество по наказателни дела (1035 за 2019г.; 754 през 2018г.; 622 през 2017г.), съответно по окръжни региони: Бургас – 771 акта (при 761 акта за 2019г.; 373 акта за 2018г.; 279 за 2017г.), Ямбол – 144 акта (210 акта за 2019г.; 239 акта за 2018г.; 201 за 2017г.) и Сливен – 63 акта (отново 63 акта за 2019г.; 141 акта за 2018г.; 142 за 2017г.). Най-много актове са изготвили прокурорите от РП-Бургас – 467 акта /290 акта за 2019г.; 214 за 2018г.; 155 акта за 2017г./, РП-Ямбол – 43 акта /82 акта за 2019г.; 99 за 2018г.; 78 акта за 2017г./, ОП-Бургас – 266 акта /377 акта за 2019г.; 87 за 2018г.; 77 акта за 2017г./, ОП-Сливен – 18 акта /26 акта за 2019г.; 73 за 2018г.; 74 акта за 2017г./, ОП-Ямбол – 101 акта /71 акта за 2019г.; 78 акта за 2018г.; 51 акта за 2017г./, РП-Сливен – 45 акта /32 акта за 2019г.; 59 акта за 2018г.; 50 акта за 2017г./. Налице е следователно незначителен спад от 5,51% на изготвените актове във връзка с международно сътрудничество по наказателни дела през 2020г. в сравнение с миналата 2019г. Това обстоятелство може да се обясни с възникналата усложнена пандемична обстановка, свързана със заболяването COVID-19 и обективното забавяне на приключените и решени преписки в областта на международноправното сътрудничество.

През отчетната година прокурорите от апелативния район са участвали в 144 съдебни заседания по екстрадиции и във връзка с международното правно сътрудничество по наказателни дела (102 за 2019г.; 155 за 2018г.; 144 за 2017г.), съответно по прокуратури: Апелативна прокуратура-Бургас – 21 съдебни заседания (12 за 2019г.; 5 за 2018г.; 17 за 2017г.), Окръжна прокуратура-Бургас – 35 съдебни заседания /26 за 2019г.; 68 за 2018г.; 39 за 2017г.), Районна прокуратура-Бургас – 18 съдебни заседания /17 за 2019г.; 15 за 2018г.; 35 съдебни заседания за 2017г./, Окръжна прокуратура-Ямбол – 21 съдебни заседания /11 за 2019г.; 18 за 2018г.; 29 съдебни заседания за 2017г.) и Окръжна прокуратура-Сливен – 49 съдебни заседания /35 за 2019г.; 47 за 2018г.; 21 съдебни заседания за 2017г.). Налице е следователно значителен ръст от над 29% на участията на прокурори в съдебни заседания по екстрадиции и във връзка с международното правно сътрудничество по наказателни дела през 2020г. в сравнение с 2019г.

Прокурорите от апелативния район са участвали в 108 съдебни заседания по искания за признаване и изпълнение на присъди на чужд съд /80 за 2019г.; 5 през 2018г.; 10 през 2017г.), съответно: при Апелативна прокуратура – гр. Бургас – 5 съдебни заседания по този ред /2 за 2019г.; 0 през 2018г.; 1 бр. през 2017г.), Окръжна прокуратура гр. Бургас – 82 съдебни заседания /56 за 2019г.; 2 бр. за 2018г.; 8 бр. за 2017г.); Окръжна прокуратура гр. Сливен – 2 съдебни заседания /4 за 2019г.; 3 бр. за 2018г.; 1 бр. за 2017г.) и Окръжна прокуратура гр.Ямбол – 19 съдебни заседания /18 за 2019г./. И тук е налице значителен ръст на участието на прокурори в съдебни заседания по признаване и изпълнение на присъди на чужд съд през 2020г. от 25,93% в сравнение с 2019г.

Съдебни производства и заседания по тях по признаване и изпълнение на присъди на чужд съд

**Международна правна помощ по наказателни дела.**

Дейността по тази точка в апелативния район през отчетния период се е изразявала предимно във възлагането на международни следствени поръчки до съответните съдебни органи в чужбина, както и в изпълнението на получени следствени поръчки от чужбина.

През отчетния период от прокуратурите в съдебния район на Апелативна прокуратура-Бургас са изготвени и изпратени общо 96 молби за международна правна помощ (при 159 за 2019г.; 320 за 2018г.; 156 молби за 2017г.). Съответно прокуратурите от региона на ОП-Бургас – 44 молби (при 89 за 2019г.; 194 за 2018г.; 76 за 2017г.), ОП-Ямбол – 19 молби (при 39 за 2019г.; 55 за 2018г.; 50 за 2017г.) и ОП-Сливен – 33 молби (при 31 за 2019г.; 71 за 2018г.; 30 за 2017г.). Констатира се връщане на натовареността към статистиката през 2016г., за разлика от 2019г., когато е бил установен значителен ръст на броя на изготвените молби за правна помощ. Видно от гореизложеното, през отчетната година в сравнение с предходния период на 2019г. е налице спад с 39,63%.

В частност /от предходния показател/, в прокуратурите от апелативния район са получени за изпълнение общо 74 молби за международна правна помощ от страни-членки на Европейския съюз или държави, с които Република България има сключени договори за правна помощ (при 113 за 2019г.; 149 за 2018г.; 163 молби за 2017г.). Съответно прокуратурите от региона на ОП-Бургас – 32 молби (68 за 2019г.; 92 за 2018г. и 2017г.), ОП-Сливен – 24 молби (при 26 за 2019г.; 33 за 2018г.; 39 за 2017г.) и ОП-Ямбол – 18 молби (при 19 за 2019г.; 24 за 2018г.; 32 за 2017г.), като всички те са решени своевременно.

Прокурорите от апелативния район притежават необходимите знания, натрупан е необходимия опит и своевременно се изготвят нужните молби за международна правна помощ, предимно до страни-членки на Европейския съюз. Продължава да представлява проблем честото забавяне на изпълнението на изпратените молби за международна правна помощ до други държави, в продължение на много месеци, нерядко и – години. Това затруднява наблюдаващите делата прокурори, основно поради необходимостта да се иска непрекъснато удължаване на срока на разследване, без да е ясна перспективата кога ще се върне изпълнената поръчка и какво ще е качеството на нейното изпълнение.

**Производства по Екстрадиции.**

През 2020г. в апелативния район са получени за изпълнение 4 екстрадиционни преписки (ОП-Бургас – 2; ОП-Ямбол – 1 и ОП-Сливен - 1). За сравнение през 2019г. техният брой е бил 2; за 2018г. техният брой е бил 4; за 2017г. техният брой е бил 3.

През 2020г. от прокуратурите от Апелативен район гр.Бургас са изпратени за изпълнение 2 екстрадиционни преписки, които са на Окръжна прокуратура – Сливен. За сравнение през 2019г. те са били 1бр.; за 2018г. те са били 3 бр.; за 2017г. са били 2 бр. Т.е. през годините е налице сравнително постоянен брой на изпратените за изпълнение екстрадиционни преписки.

**Трансфер на наказателни производства.**

През отчетната година в апелативния район са постъпили 3 молби за трансфер на Наказателно производство: и трите в Окръжна прокуратура Бургас. За сравнение през 2019г. общо за района на АП-Бургас са постъпили 2 молби за трансфер на Наказателно производство – по една за АП-Бургас и ОП-Сливен; за 2018г. общо за района на АП-Бургас са постъпили 8 молби за трансфер на Наказателно производство: в Окръжна прокуратура-Бургас – 3, в Районна прокуратура-Несебър – 1 и в Районна прокуратура Средец - 1, в Окръжна прокуратура-Ямбол – 1, в Районна прокуратура-Ямбол – 2. През 2017г. са постъпили 12 молби за трансфер на наказателни производства.

През отчетната година от прокуратурите от Апелативен район гр. Бургас са изпратени 3 молби за трансфер на наказателно производство, от които 1 на ОП-Бургас и 2 на ОП-Сливен (за 2019г.; 2018г. и 2017г. не е имало изпратени такива).

**Производства по Европейска заповед за арест.**

През отчетния период прокурорите от окръжните прокуратури в апелативния район са участвали в 12 производства по изпълнение на получени ЕЗА по прокуратури, както следва: Окръжна прокуратура – Бургас – 7 броя, Окръжна прокуратура – Ямбол – 2 броя и Окръжна прокуратура – Сливен – 3 броя. За 2019г. тази статистика е както следва: общо 15 производства по изпълнение на получени ЕЗА, съответно: за Окръжна прокуратура – Бургас – 8 броя, за Окръжна прокуратура – Ямбол – 4 броя и за Окръжна прокуратура – Сливен – 3 броя. За 2018г. са били получени за изпълнение ЕЗА в 17 производства по прокуратури, както следва: Окръжна прокуратура – Бургас – 9 броя, Окръжна прокуратура – Ямбол – 4 броя и Окръжна прокуратура – Сливен – 4 броя. За 2017г. отново 17 производства, както следва: Окръжна прокуратура – Бургас – 12 броя, Окръжна прокуратура – Ямбол – 3 броя и Окръжна прокуратура – Сливен – 2 броя.

През 2020г. прокурорите от района на Апелативна прокуратура – Бургас са изготвили 24 ЕЗА. Тази статистика за 2019г. е била - 21 ЕЗА, а за 2018г. този брой е бил 48. За 2017г. прокурорите от района на Апелативна прокуратура – Бургас са изготвили 30 европейски заповеди за арест. Забелязва се увеличение на този брой през 2020г. в сравнение с 2019г. с 12,5%.

По окръжни прокуратури, гореизложените данни се разпределят, както следва: Окръжна прокуратура-Бургас – 10 ЕЗА (11 за 2019г.; 24 за 2018г.; 12 за 2017г.), Окръжна прокуратура-Ямбол – 7 ЕЗА (3 за 2019г.; 7 за 2018г.; 5 за 2017г.) и Окръжна прокуратура-Сливен – 7 ЕЗА (отново 7 за 2019г.; 17 за 2018г.; 13 за 2017г.). Издадените европейски заповеди за арест са, както по неприключени досъдебни производства, така и за изпълнение на наложени наказания „лишаване от свобода” по влезли в сила присъди на български съдилища, в случаите, при които осъденото лице е напуснало страната и има данни, че е на територията на страна-членка на Европейския съюз.

При работа с Европейските заповеди за арест почти не се срещат трудности. При изготвяне на исканията до съда за вземане на мярка за неотклонение „Задържане под стража”, както и при разглеждане на Европейските заповеди за арест в съдебно заседание не възникват особени проблеми и трудности за прокурорите от Апелативен район – гр. Бургас. Исканията са внасяни своевременно в съда, като последният ги е разглеждал незабавно по реда на чл.64 от НПК. Съдебните заседания за разглеждане на европейските заповеди за арест са насрочвани в установения от закона 7-дневен срок, като на практика приблизително в рамките на един месец, съдът с влязло в сила решение се е произнесъл по предаване на лицата на молещите държави по въпросните Европейски заповеди за арест, получени за изпълнение от окръжните прокуратури. Проблем единствено има, както и през предходните години, че в някои случаи липсват гаранциите по смисъла на чл.41, ал.3 от ЗЕЕЗА, поради което е необходимо технологично време да се изиска и съответно да се получи такава гаранция от компетентния орган, издал ЕЗА.

Както е констатирано и в предишни години, Европейската заповед за арест, като правен инструмент на международното правно сътрудничество, осигурява по-голяма бързина, опростеност и ефективност на процедурите по предаване на лицата, извършили престъпления на територията на европейските държави – членки на Европейския съюз.

През отчетния период, както и през предходните 2019г. 2018г. и 2017г., няма решения по субсидиарна компетентност – чл.480 НПК.

През отчетния период, както и през предходните 2019г.; 2018г. и 2017г., няма консултации по чл. 483-484 НПК.

**Производства по Европейска заповед за разследване.**

През отчетния период прокурорите от окръжните прокуратури в апелативния район са участвали в 26 производства по изпълнение на получени ЕЗР по прокуратури, както следва: Окръжна прокуратура – Бургас – 19 броя, Районна прокуратура Бургас – 1 бр.; Окръжна прокуратура – Ямбол – 3 броя; Районна прокуратура Ямбол – 1 бр. и Окръжна прокуратура – Сливен – 2 броя. За предходната 2019г. тази статистика е както следва: участие в 26 производства по изпълнение на получени ЕЗР по прокуратури, както следва: Окръжна прокуратура – Бургас – 22 броя, Районна прокуратура Бургас – 1 бр.; Окръжна прокуратура – Ямбол – 1 броя и Окръжна прокуратура – Сливен – 2 броя.

През 2020г. прокурорите от района на Апелативна прокуратура – Бургас са изготвили 125 ЕЗР, т.е. налице е активно използване от страна на прокурорите за района на АП-Бургас на този очаквано ефективен процесуален инструмент за разследване. Тази статистика за 2019г. е била съответно за изготвените ЕЗР – 134 бр.

По окръжни прокуратури, гореизложените данни се разпределят, както следва: за района на Окръжна прокуратура-Бургас – 109 бр. ЕЗР /108 ЕЗР за 2019г./, за района на Окръжна прокуратура-Ямбол – 3 бр. ЕЗР /8 ЕЗР за 2019г./ и за района на Окръжна прокуратура-Сливен – 13 ЕЗР /18 ЕЗР за 2019г./.

**Участие на прокурор в процедура по признаване и изпълнение на присъда на чужд съд.**

През отчетния период е имало 68 съдебни производства по признаване и изпълнение на присъда на чужд съд: 4 на АП-Бургас; 56 на ОП-Бургас, 7 за ОП-Ямбол и 1 за ОП-Сливен. За 2019г. техният брой е бил 59 съдебни производства, както следва: 49 на ОП-Бургас, 7 за ОП-Ямбол и 2 за ОП-Сливен. За 2018г. тази статистика е била следната – общо 5 съдебни производства по признаване и изпълнение на присъда на чужд съд, от които 2 на ОП-Бургас и 3 на ОП-Сливен. Налице е следователно значителен ръст от 17,7% на участията на прокурор в процедурата по признаване и изпълнение на присъди на чужд съд.

Признати са 56 присъди /по брой лица/ на чужд съд, както следва: 2 на АП-Бургас; 49 на ОП-Бургас; 5 на ОП-Ямбол и 0 на ОП-Сливен. За 2019г. тази статистика е следната: общо 50 присъди (по брой лица) на чужд съд са били признати, от които 1 на АП-Бургас; 41 на ОП-Бургас; 6 на ОП-Ямбол и 2 на ОП-Сливен. Отхвърлените искания за 2020г. са общо 7 бр. – непризнати присъди (по брой лица), като няма подадени протести /6 бр. за 2019г./. За 2018г. тази статистика е следната: 5 присъди (по брой лица) на чужд съд: 2 на ОП-Бургас и 3 на ОП-Сливен. Няма отхвърлени искания – непризнати присъди (по брой лица), съответно няма подадени протести. Налице е следователно ръст на броя и на признатите присъди по брой лица от 10,72%.

Общо задържаните по международно правно сътрудничество (по ЗЕЕЗА) са 15 лица / 34 е бил броят на задържаните лица през 2019г.; 2018г. и 2017г./: 6 на ОП-Бургас, 3 на РП-Бургас, 3 на ОП-Ямбол, 3 на ОП-Сливен.

Общо участията в съдебни заседания по международно правно сътрудничество (по НПК и ЗЕЕЗА) са 252 съдебни заседания /182 съдебни заседания за 2019г.; 160 съдебни заседания за 2018г.; 154 съдебни заседания за 2017г./: 26 на АП-Бургас /14 за 2019г.; 5 за 2018г./, 117 на ОП-Бургас /82 за 2019г.; 70 за 2018г./, 18 на РП-Бургас /17 за 2019г.; 15 за 2018г./, 40 на ОП-Ямбол /29 за 2019г.; 18 за 2018г./, 51 на ОП-Сливен /39 за 2019г.; 50 за 2018г./. Видно от гореизложените данни, налице е значителен ръст на участията в с.з. през 2020г. в сравнение с предходната 2019г. с над 27%.

Общо преписките с международно-правен елемент са 432 бр. /455 бр. за 2019г.; 440 бр. за 2018г.; 398 броя за 2017г./: 174 на ОП-Бургас /169 бр. за 2019г./, 8 на РП-Айтос /14 за 2019г./, 104 на РП-Бургас /86 за 2019г./, 42 на ОП-Ямбол /32 за 2019г./, 19 на РП-Ямбол /15 за 2019г./, 46 на ОП-Сливен /отново 46 за 2019г./, 39 на РП-Сливен /32 за 2019г./. Видно от гореизложените данни, налице е незначителен спад на образуваните преписки с международен елемент през 2020г. в сравнение с предходната 2019г. с 5%.

Преписки с международно-правен елемент:

**V. Административна и контролно-ревизионна дейност.**

**1. Кадрово обезпечаване на АП-Бургас.**

**Към 31.12.2020г.:**

**- по щат са 10 магистрати в Апелативна прокуратура - Бургас:**

Адм. ръководител – апелативен прокурор – 1;

Зам. на адм. ръководител – апелативен прокурор - 2;

Прокурор – 7.

Има 2 незаети щатни бройки за прокурор.

* **по щат съдебните служители в АП-Бургас са 22**, съответно:

Съдебен администратор – 1 щ. бр.

Административен секретар – 1 щ. бр.

**ОБЩА АДМИНИСТРАЦИЯ**

**Звено "Финансово-стопанска и административна дейност"**

Главен счетоводител – 1 щ. бр.

Старши специалист-счетоводител– 1 щ. бр.

Касиер – 1 щ. бр.

**Звено "Информационно и техническо обслужване"**

Експерт, връзки с обществеността – 1 щ. бр.

Системен администратор – 1 щ. бр.

Шофьор-призовкар – 1 щ. бр.

**Служба " Защита на класифицираната информация"**

Служител по сигурността на информацията – 1 щ. бр.

Завеждащ служба РНКИ – 1 щ. бр.

**СПЕЦИАЛИЗИРАНА АДМИНИСТРАЦИЯ**

Прокурорски помощник – 2 щ. бр.

Призовкар-чистач – 1 щ. бр.

**Служба "Регистратура и деловодство"**

Завеждащ служба – 1 щ. бр.

Съдебен секретар – 2 щ. бр.

Съдебен деловодител – 5 щ. бр.

**Служба "Архив"**

Завеждащ служба – 1 щ. бр.

Има 1 незаети щатна бройка за съдебен служител, за която е обявен конкурс.

**Съотношение на магистрати-служители по щат: 1:2,2**

Следва да се отбележи, че към Апелативна прокуратура – Бургас има обособена организационна единица, определена със Заповед ЛС-1045/09.04.2014г. на Главния прокурор на Р. България, която обхваща Апелативна прокуратура – Бургас, Окръжна прокуратура – Бургас и Районните прокуратури от района на Окръжната прокуратура. В секретното деловодство работят: служител по сигурността на информацията и зав. служба регистратура национална класифицирана информация. Поради големия обем работа един служител от деловодството на Апелативна прокуратура – Бургас със заповед на административния ръководител - апелативен прокурор е определен при необходимост да работи в регистратура КИ. Реално тези три бройки обслужват всички прокурори от организационната единица.

Освен това отпуснатия щат за „Експерт, връзки с обществеността” обслужва целия Апелативен район – Бургас.

**Ако се изключат тримата служители от секретното деловодство и „Експерт, връзки с обществеността”, които обслужват целия апелативен регион, реалното съотношение на магистрати към служители в АП-Бургас е 1: 1.8.**

**2. Професионална квалификация.**

През 2020 г. магистратите и съдебните служители от АП-Бургас са участвали общо в 24 семинара, работни срещи, съвещания, обучения, дискусионни форуми и квалификационни мероприятия. Прокурорите от Апелативна прокуратура – Бургас са участвали в 16 квалификационни мероприятия, като броят участия на прокурори във всички мероприятия е общо 18. Административния ръководител – Апелативен прокурор е организирал и провел 3 работни съвещания с ръководителите на Окръжна прокуратура – Бургас, Районна прокуратура – Бургас и ръководството на ОД на МВР-Бургас за обсъждане на проблеми в съвместната работа на прокуратурата и органите на МВР в региона във всички насоки, както и по конкретни дела.

Темите за обучение, в които са участвали прокурорите от АП-Бургас през 2020 г.:

Организирани от Висш съдебен съвет:

- съвместна работна среща между "Глобал Адвайзър" АД и магистрати от екипа по Дейност 1 "Разработване на модел за оптимизация на съдебната карта на българските съдилища и прокуратури";

- публичното обсъждане по изпълнение на дейност 1 „Разработване на модел за оптимизация на съдебната карта на българските съдилища и прокуратури“ по проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“;

- онлайн обсъждане, относно продължаване на процеса по оптимизиране структурата на районните прокуратури в страната.

Организирани от Апелативен съд – Бургас:

-Актуални въпроси в защитата на личните данни;

Организирани от Окръжна прокуратура – Бургас:

- Работната среща, относно обсъждане на установена противоречива практика по приложението на чл.9, ал.2 от НК по досъдебни производства, провеждани за престъпления по чл.345, ал.2, във вр. с ал.1 от НК

Организирани от ръководството на Прокуратурата и Върховна касационна прокуратура:

- 3 работни срещи с главен прокурор на Република България;

- Национално съвещание с участието на административните ръководители, прокурорите и следователите, на тема: "Отстояване на независимостта на българската прокуратура, с оглед предотвратяване на риск от тежко нарушение на върховенството на закона, съгласно чл. 7 от Договора за Европейския съюз";

- Видеоконферента връзка, относно оптимизиране структурите на районните прокуратури;

Организирани от Национален институт на правосъдието:

* "Прилагане на Закона за признаване, изпълнение и изпращане на съдебни актове за налагане на наказание ЛОС или мерки, вкл. лишаване от свобода - проблеми и предизвикателства";
* Наказателноправна защита на децата – жертва на престъпления;
* Условно предсрочно освобождаване;
* Международно правно сътрудничество между България и Обединеното Кралство;

Организирани от други институции:

- обществено обсъждане в рамките на заключителна конференция на проект „Нова концепция за наказателна политика“, организирано от Министерство на правосъдието;

- Отчет-анализ за дейността на ОД н МВР – Бургас за 2019 г.

Служителите от АП-Бургас са участвали общо в 6 квалификационни мероприятия, като общия брой на взелите участие служители във всички мероприятия е 7.

Темите за обучение, в които са участвали съдебните служители от АП-Бургас през 2020 г.:

- Актуални въпроси в защитата на личните данни;

- Работна среща на говорителите на прокуратурите, определени за контакт с медиите по прилагането на Комуникационната стратегия на съдебната власт;

* Работа с архивни дела;
* Етично поведение на съдебния служител;
* Управление на съдебната администрация в Прокуратура на Република България;
* Обсъждане на промените в организацията на деловодната дейност в Районните прокуратури с териториални отделения.

Участвалите в квалификационните мероприятия прокурори и служители от АП-Бургас дават положителна оценка на тези мероприятия, които несъмнено са допринесли за тяхното професионално израстване.

Сравнително ниският брой на магистрати и съдебни служители участвали в квалификационни мероприятия се дължи на множеството отменени обучения и отложени такива, поради разпространението на коронавирусна инфекция и обявеното с решение на Народното събрание на РБ извънредно положение на територията на цялата страна, а впоследствие и на извънредната епидемичната обстановка в страната.

**3. Проверки и ревизии.**

1. Апелативна прокуратура – Бургас през 2020 год. е извършила 144 бр. проверки, тематични ревизии на прилежащите окръжни и районни прокуратури:

* тематична ревизия в прокуратурите от района на Апелативна прокуратура – Бургас на прекратените през периода от 01.01.2020г. до 30.06.2020г. досъдебни производства с предмет наркотични вещества чл. 354а-чл. 354в от НК – 1 бр.;
* тематична проверка на преписки и досъдебни производство свързани с фотоволтаична централа край Сливен (конкретно посочени от ВКП) – 14 бр.

- тематична проверка в дейността по надзора за законност в дейността през 2018 год. на Районна прокуратура – Царево – 1 бр.;

- тематична проверка в прокуратурите от района на Апелативна прокуратура – Бургас в изпълнение на Заповед № РД-04-22 от 21.01.2020 год. на главния прокурор по прилагане на „Инструкцията за поддръжка и използване на електронният регистър на лица с неприключили наказателни производства” и на Споразумението между Прокуратурата на Република България и Министерството на вътрешните работи за взаимодействието им при разследването на две или повече досъдебни производства, образувани и водени срещу едно и също лице“ към 24.01.2020 г., към 30.06.2020 г. и към 30.09.2020 г. – 9 бр.;

- проверка за прилагането на чл.83а-е от ЗАНН в прокуратурите от района на Апелативна прокуратура – Бургас, съгласно т. 3 от плана за 2019 г. на Апелативна прокуратура- Бургас – 3 бр.;

- проверка за спазване на сроковете за извършване на проверки и за произнасянето на прокурора по чл.145, ал.2 от Закона за съдебната власт в ОП-Бургас, ОП-Ямбол и ОП-Сливен, за периода от юни 2020 г. до месец август 2020 год. и от месец септември 2020 г. до месец ноември 2020 г. – 6 бр. Към месец май 2020 г. предвид обявеното извънредно положение на територията на цялата страна, проверките не са извършени, като след този период се извършват отдалечено със средствата на УИС-3.

- проверка на внесените в съда през м. ноември 2019 г. - м. октомври 2020 г. протести срещу съдебни актове за връщане делото на прокурора и срещу постановени оправдателни присъди – 4 бр.;

- проверка на оправдателните присъди и съдебните актове за връщане на дела на прокурора за региона на Апелативна прокуратура-Бургас за 2019 г. – 3 бр.;

- проверка в дейността на прокуратурите от района на Апелативна прокуратура гр. Бургас в изпълнение на т. 5 от плана на Апелативна прокуратура-Бургас за работа по „Надзор за законност в местата за лишаване от свобода и изпълнението на пробационните мерки“ за 2020г. е извършена проверка в дейността на ОПС по изпълнение на изпълнението на пробационните мерки по чл. 42а ал. 2 т. 6 от НК „безвъзмезден труд в полза на обществото“ и по чл. 42а ал. 2 т. 5 от НК „поправителен труд“, както и за приложение на разпоредбата на чл. 43 ал. 2 и ал. 3 от НК. – 1 бр.;

- проверка на дейността на прокуратурите от района на Апелативна прокуратура гр. Бургас по привеждане в изпълнение на съдебните актове с наложено наказание ”лишаване от право да се управлява МПС” по смисъла на чл. 37 т. 7 от НК. – 3 бр.;

- проверка в дейността на прокуратурите от района на Апелативна прокуратура гр. Бургас по срочността в действията на прокуратурата при привеждане на съдебните актове (присъди, решения, споразумения и определения) в изпълнение. - 1 бр.

- проверка в дейността на прокуратурите от района на Апелативна прокуратура гр. Бургас във връзка със своевременното и законосъобразно прилагане на разпоредбите на чл. 306 ал. 1 т. 1 - т. 3 от НПК и чл. 24, 25 и 68 от НК, срочността и качеството на изготвените предложения до съответния съд, както и участието на прокурорите в съдебно заседание. – 3 бр.;

- проверка в изпълнение на т. 18 от Указания за подобряване работата на ПРБ по НСН и т.ІV от заповед № РД-04-07/04.01.2018 г. на административен ръководител - апелативен прокурор на Апелативна прокуратура- Бургас – 9 бр.;

- проверка, в изпълнение на т. V Мониторинг от Заповед № РД-04-459/27.12.2018 г. на главния прокурор на Република България, относно създаване на постоянен мониторинг върху дейността на Районна прокуратура – Ямбол, Районна прокуратура – Бургас и Районна прокуратура – Сливен - 6 бр.;

- извършване на проверка в дейността на Областна Дирекция „Земеделие и гори“ и Технически инспекторат при ДФ „Земеделие“ Разплащателна агенция Ямбол, в изпълнение на т. 5, раздел ІV от Плана на АП-Бургас за 2020 год. спазване на разпоредбите на ЗПЗП и подзаконовите актове за условията и реда по подаване на заявления за директни плащания - 80 бр. /проверени са по същество 80 броя преписки/. В случаите на констатирани данни на престъпление от общ характер по чл. 248а от НК, преписките са изпращани по компетентност на съответните окръжни прокуратури.

Освен това прокурорите от Апелативна прокуратура – Бургас по Плана на Апелативна прокуратура – Бургас за 2020год., утвърден с моя Заповед № РД-РД-04-21/31.01.2020 год., са обобщавали получените резултати от проверките по надзорите от окръжните прокуратури, за което са изготвяни доклади, които са изпращани на окръжните прокуратури от района ни за съобразяване с констатациите с тях и отправените препоръки, както и са предоставяни на Адм. ръководител-апелативен прокурор на АП-Бургас за сведение.

1. Докладите от извършваните ревизии и проверки са изготвяни в срок и са изпращани на проверяваните прокуратури с посочени в тях констатации, препоръки и извършване на допълнителни проверки от тяхна страна, за което е била уведомявана Апелативна прокуратура – Бургас. Докладите са обсъждани в проверяваните прокуратури за съобразяване.

Не са постъпили възражения по докладите от проверките и ревизии, посочени в т.1.

1. След получаване на докладите от проверките, проверяваните прокуратури са съобразили своята работа с дадените препоръки.
2. В резултат от провежданата контролно-ревизионна дейност не са констатирани нарушения и пропуски, които да налагат предприемане на дисциплинарни мерки спрямо прокурори и следователи.

5. Предвид обявеното с решение на Народното събрание на РБ извънредно положение на територията на цялата страна, както и след това извънредната епидемична обстановка в страната и съответните заповеди на Министъра на здравеопазването през 2020 г., не са извършени планираните комплексни ревизии на окръжните прокуратури от апелативния район. Същите бяха планирани да се проведат във времето на обявената извънредна епидемична обстановка в страната. Предвид регистрираните в гр. Ямбол и гр. Сливен много случаи на магистрати и съдебни служители с установена короновирусна инфекция „Kovid-19“, колегите от Апелативна прокуратура – Бургас изразиха несъгласие от извършване на ревизиите, което и аз подкрепих, за да не рискуваме здравето им. С моя заповед комплексните ревизии бяха отложени за по-късен етап през годината, но предвид увеличения брой на заразени с короновирусна инфекция „Kovid-19“, продължилата извънредната епидемична обстановка в страната и издадените заповеди на Министъра на здравеопазването, комплексните ревизии на трите окръжни прокуратури не са извършени през 2020 г. В плана на Апелативна прокуратура – Бургас за 2021 г. съм включил извършването на комплексни ревизии на окръжните прокуратури от апелативния район, като имам готовност освен за 2020 г. да бъде извършена ревизия и за 2019 г.

Планираната тематична проверка на приключените и решени през 2019 г. от прокурорите при Окръжна прокуратура гр. Бургас, гр. Ямбол и гр. Сливен, досъдебни производства и преписки с предмет на разследване – престъпления против данъчната система, не можа да приключи през 2020 г., поради заболяване на извършващия проверката колега от короновирусна инфекция „Kovid-19“. Проверката към настоящия момент е приключила.

Не единствено в резултат на контролно-ревизионната дейност, но отчитайки и нея, както и обема, срочността и качеството в работата на отделни прокурори и прокуратури, съгласно заповеди на главния прокурор са поощрени следните прокурори и прокуратури:

* Със Заповед № РД-08-1515/16.12.2020 г. на главния прокурор по предложение на г-н Иван Иванов - административен ръководител – районен прокурор на РП-Сливен е поощрена Тодорка Цончева от Районна прокуратура – Сливен с отличие – плакет „Прокуратура на Република България“. Наградата е присъдена за цялостен принос в професионалната кариера и укрепване на авторитета на Прокуратурата на Република България.
* Със Заповед № РД-08-1478/09.12.2020 г. на главния прокурор на Р. България по предложение на Любомир Петров – Административен ръководител – апелативен прокурор на АП – Бургас са наградени всички прокурори и служители от АП – Бургас с отличие „Почетен знак на ПРБ“за постигнати отлични резултати в работата на Апелативна прокуратура – Бургас през 2020 год., както и за проявен професионализъм и образцово изпълнение на служебните задължения в условията на извънредна епидемична обстановка свързана с разпространението на коронавирусна инфекция;

**4. Образувани дисциплинарни производства срещу магистрати. Наложени наказания на прокурори и следователи .**

**1. Пр. № А – 158/2019 г. на ОП – Бургас**: Преписката е образувана по повод отстраняването на Иван Боев – следовател в ОСО при ОП – Бургас, от разследването по две дела, наблюдавани съответно от РП – Бургас и РП – Царево. Със Заповед № РД- 04-83/20.05.2019 г., на Зам. адм. ръководител - Зам. окръжен прокурор М. Манев е възложено извършване на проверка с цел преценка дали са налице данни за извършени дисциплинарни нарушения от следовател Боев със срок за извършване на проверката 15 дни. Проверката е приключена с доклад от 11.06.2019 г. Със Заповед № РД- 19-05/14.06.2019 г., на ОП-Бургас срещу следователя е било образувано дисциплинарно производство. Със Заповед № РД- 19-06/01.07.2019 г. на ОП-Бургас е спряно образуваното дисциплинарно производство, на основание чл. 314, ал. 2 от ЗСВ, На 01.07.2019 г. е изпратено чрез ГП на РБ в ПК на ВСС мотивирано предложение за налагане на следователя на дисциплинарно наказание по чл. 308, ал. 1, т. 2 от ЗСВ – намаляване на основното трудово възнаграждение с 20 на сто за една година. На 18.07.2019 г. ПК на ВСС е образувала дисциплинарно дело № 6/2019 г. спрямо следователя. С решение от 16.01.2020 г. дисциплинарният състав на ВСС е решил да предложи на ПК на ВСС да приеме, че следователят е извършил дисциплинарно нарушение по чл. 307, ал. 3, т. 2 от ЗСВ, за което следва да се наложи дисциплинарно наказание по чл. 308, ал. 1, т. 2 от ЗСВ – намаляване на основното трудово възнаграждение с 20 на сто за срок от една година. Следователят е получил решението на 21.01.2020 г. На 22.01.2020 г. ПК на ВСС е отложила разглеждането на дисциплинарното дело, поради представен болничен лист. С писмо с изх.№ ВСС-8782/2019г. от 21.02.2020г. на ВСС, е определено нова дата, а именно 26.02.2020г., на която да се разгледа образуваното дисциплинарно дело № 6/2019 спрямо следователя. С Протокол № 7/26.02.2020 г. т.2 на Прокурорската колегия на ВСС на Иван Боев – следовател в ОСлО при ОП-Бургас е наложено дисциплинарно наказание по чл.308, ал.1, т.2 от ЗСВ – „намаляване на основното трудово възнаграждение с 20 на сто за срок от една година“, за допуснато нарушение по чл. 307, ал.3, т.2 от ЗСВ. Решението е влязло в сила. С писмо с изх.№ СлО-245/2020г. от 14.04.2020г. по описа на Окръжен следствен отдел при ОП-Бургас, следовател Иван Боев е депозирал Молба за освобождаването му от заеманата длъжност, считано от 14.05.2020г., като от тази дата е прекратено служебното правоотношение с него.

**2.** **Пр. № А – 355/2019г. на ОП – Бургас**: Преписката е образувана по повод писмо № Ж – 18 - 560/28.11.2019г. на главния инспектор на ИВСС, придружено със становище и сигнал с препоръки от инспектор за сведение и изпълнение на препоръките. В сигнала е изразено становище за допуснати нарушения от Борислав Кънев – следовател в ОСО при ОП – Бургас, свързани с движението на конкретно дело, наблюдавано от РП - Бургас. На 03.12.2019 г. копия от становището и сигнала са били връчени на следователя в изпълнение на резолюция на Адм. ръководител – окръжен прокурор на ОП-Бургас. Със Заповед № РД- 04-219/04.12.2019 г., на Зам. адм. ръководител - зам. окръжен прокурор Св. Маринчев е възложено извършване на проверка с цел преценка дали са налице данни за извършени дисциплинарни нарушения от следовател Кънев със срок за извършване на проверката 30 дни. Срокът за проверка е бил удължен до 04.02.2020 г. Проверката все още не е приключена. Със Заповед № РД - 04-222/11.12.2019 г. на ОП-Бургас на наблюдаващия прокурор при РП-Бургас е разпоредено да изготвя на всеки петнадесет дни писмен доклад, отразяващ последно извършените по делото процесуални и следствени действия, планираните такива и прогнозния срок за тях и за приключване на досъдебното производство, а контролът по изпълнението на разпореждането е възложен на Административен ръководител на РП-Бургас. Проверката е приключена с доклад от 13.02.2020г. – в същия е изразено становище за преценка евентуално налагане на дисциплинираща мярка по чл. 327, ал. 1 от ЗСВ, респективно образуването на дисциплинарно производство и налагане на дисциплинарно наказание. Със Заповед № РД-19-03/2020г. от 05.03.2020г., на ОП-Бургас на осн. чл. 140, ал.1, т.1 и ал. 3 от Закон за съдебната власт, както и чл. 327, ал. 1 от Закона за съдебната власт, в изпълнение р. II, т. 1, б. „б“ от Методически насоки за работата на административните ръководители на прокуратури при упражняване на правомощията по Глава шестнадесета „Дисциплинарна дейност“ от Закона за съдебната власт /утвърдени с Решение на ПК на ВСС по протокол № 30/21.11.2018г., Административният ръководител – Окръжен прокурор на ОП-Бургас, е обърнал внимание на Борислав Кънев - следовател в Окръжен следствен отдел при Окръжна прокуратура - гр. Бургас, за допуснатите от него нарушения по движението на ДП № 93/2012 г. по описа на ОСО при ОП – Бургас и по организацията на работата му по него.

**3.** **Пр. № А – 357/2019 г. на ОП – Бургас**: Преписката е образувана по повод писмо № VI – 3898/2014 г./28.11.2019 г. на ВКП, Отдел 06 „Административен“, придружено с копие от справка на прокурор в отдела, с оглед правомощията на административния ръководител по Глава шестнадесета от ЗСВ – за преценка дали са налице основания за прилагане на дисциплинарно наказание или дисциплинираща мярка по чл. 327, ал. 1 от ЗСВ, спрямо Иван Иванов – прокурор при ОП – Бургас, във връзка с работата му по конкретно дело. Със Заповед № РД- 04-221/06.12.2019 г., на ОП-Бургас на Зам. адм. ръководител - зам. окръжен прокурор Св. Маринчев е възложено извършване на проверка с цел преценка дали са налице данни за извършени дисциплинарни нарушения от прокурор Иванов, със срок за извършване на проверката 30 дни. Срокът за проверка е бил удължен до 06.02.2020 г. Проверката е приключена с доклад от 15.01.2020 г. – в същия е изразено становище за липса на основания за прилагане на дисциплинарна или дисциплинираща мярка. Със Заповед № РД-19-01/2020г. от 04.02.2020г., преписката е прекратена, с оглед липсата на данни за извършени дисциплинарни нарушения от страна на прокурор Иван Иванов.

**4.** **Пр. № А – 365/2019г. на ОП – Бургас**: Преписката е образувана по повод писмо № 1113/2019г. от 03.12.2019 г. на ВКП, Отдел 06 „Административен“, придружено с копие от справка на прокурор в отдела, с оглед правомощията на административния ръководител по Глава шестнадесета от ЗСВ – за преценка дали са налице основания за прилагане на дисциплинарно наказание или дисциплинираща мярка по чл. 327, ал. 1 от ЗСВ, спрямо Светлин Илиев – следовател в ОСО при ОП – Бургас, във връзка с работата му по конкретно дело. Със Заповед № РД- 04-226/12.12.2019 г., на Зам. адм. ръководител - Зам. окръжен прокурор Св. Маринчев е възложено извършване на проверка с цел преценка дали са налице данни за извършени дисциплинарни нарушения от следовател Илиев със срок за извършване на проверката 30 дни. Срокът за проверка е бил удължен до 12.02.2020 г. Проверката е приключена с доклад от 27.01.2020г. – в същия е изразено становище за липса на основания за прилагане на дисциплинарна или дисциплинираща мярка. Със Заповед № РД-19-02/2020г. от 17.02.2020г. на ОП-Бургас преписката е прекратена, с оглед липсата на данни за извършени дисциплинарни нарушения от страна на следовател Светлин Илиев.

**5.** **Пр. № А – 167/2020 г. на ОП – Бургас**: Преписката е образувана по повод Жалба с вх.№ А-167/20г. от 15.06.2020г., относно случай на проява на превишаване на власт и неправомерно извършени действия по разследване от страна на следовател от Окръжен следствен отдел при Окръжна прокуратура град Бургас. Със Заповед № РД- 04-135/24.06.2020г., на Зам. адм. ръководител - зам. окръжен прокурор г-жа Петя Кралева е възложено извършване на проверка с цел преценка дали са налице данни за извършени дисциплинарни нарушения от следовател Борислав Кънев, със срок за извършване на проверката два месеца. С писма с изх.№ СлО-552/20г. от 06.07.2020г. и № СлО-552/20г. от 07.08.2020г. по описа на ОСлО-Бургас, в ОП-Бургас са постъпили отговори от следовател Б.Кънев, с приложени документи, във връзка със Заповед № РД-04-135/24.06.2020г. на Адм.ръководител -Окръжен прокурор на ОП-Бургас. С писмо с изх.№ СлО-454/20г. от 03.08.2020г., в ОП-Бургас е постъпило Становище от Т.Гайдаров – завеждащ Окръжен следствен отдел в ОП-Бургас, по отношение работата на следовател Б.Кънев по преписка СП-17/27.01.2020г. по описа на ОСлО - Бургас. Проверката е приключила с доклад от 20.08.2020г. – в същия е изразено становище за липса на основания за прилагане на дисциплинарна или дисциплинираща мярка. Със Заповед № РД-19-05/2020г. от 15.09.2020г. преписката е прекратена, с оглед липсата на данни за извършени дисциплинарни нарушения от страна на следовател Борислав Кънев.

**6.** **Пр. № А – 202/2020г. на ОП – Бургас**: Преписката е образувана по повод писмо № VІ-6892/2019г. от 29.06.2020г. на прокурор при Отдел 06 „Административен“ на ВКП-София, по направление „Инспекторат“, придружено с копие от съгласувана от главния прокурор на Р. България справка за извършена проверка по преписка № VІ-6892/2019г. по описа на ВКП, с оглед правомощията на административния ръководител по Глава шестнадесета от ЗСВ – за преценка налице ли са основания за прилагане на дисциплинарно наказание или дисциплинираща мярка по ЗСВ, спрямо Анелия Яръмова – следовател при ОСлО при Окръжна прокуратура – Бургас, във връзка с работата й по конкретно дело. Със Заповед № РД- 04-155/16.07.2020г., на Зам. адм. ръководител - зам. окръжен прокурор П.Кралева е възложено извършване на проверка с цел преценка дали са налице данни за извършени дисциплинарни нарушения от следовател Яръмова, със срок за извършване на проверката 30 дни. Проверката е приключена с доклад от 17.09.2020г. – в същия е изразено становище за липса на основания за прилагане на дисциплинарна или дисциплинираща мярка. Със Заповед № РД-19-06/2020г. от 15.10.2020г.на За Адм.ръководител-Окръжен прокурор на ОП-Бургас г-н М.Манев преписката е прекратена, с оглед липсата на данни за извършени дисциплинарни нарушения от страна на следовател Анелия Яръмова.

**7.** **Пр. № А – 288/2020г. на ОП – Бургас**: Преписката е образувана по повод отстраняването на Драгомир Георгиев – следовател в ОСО при ОП – Бургас от разследването по три дела, наблюдавани съответно от ОП-Бургас и РП – Бургас. Със Заповед № РД- 04-231/29.10.2020 г., на Зам. адм. ръководител - Зам. окръжен прокурор М. Манев е възложено извършване на проверка, с цел преценка налице ли са данни за извършени дисциплинарни нарушения от следовател Георгиев, със срок за извършване на проверката един месец. Проверката е приключила с доклад от 20.11.2020 г. и в същия е изразено становище за липса на основания за прилагане на дисциплинарна или дисциплинираща мярка. Със Заповед № РД-19-01/2021г. от 26.01.2021г.на Адм.ръководител-Окръжен прокурор на ОП-Бургас преписката е прекратена, с оглед липсата на данни за извършени дисциплинарни нарушения от страна на следовател Драгомир Георгиев.

**8.** **Пр. № А – 332/2020г. на ОП – Бургас**: Преписката е образувана по повод писмо № 14181/2020г. от 09.12.2020г. на прокурор при Отдел 06 „Административен“ на ВКП-София, по направление „Инспекторат“, придружено с копие от справка изпратена до г-жа Красимира Филипова – Заместник на главния прокурор при ВКП за извършена проверка по преписка № 14181/2020г. по описа на ВКП, с оглед правомощията на административния ръководител по Глава шестнадесета от ЗСВ – за предприемане на действия по реда на чл. 327 от ЗСВ спрямо Стойчо Желязков – следовател в ОСО при ОП-Бургас. Със Заповед № РД- 04-279/29.12.2020г., на Зам. адм. ръководител - зам. окръжен прокурор Св. Маринчев е възложено извършване на проверка с цел преценка дали са налице данни за извършени дисциплинарни нарушения от следовател Стойчо Желязков, със срок за извършване на проверката 30 дни, Със Заповед РД-04-16/26.01.2021 г. срока на проверката е удължен до 28.02.2021 г.

**9. Пр. № ВСС-5525/10.06.2020 г.,** образувана по предложение на главния прокурор на Република България за налагане на дисциплинарно наказание на Стойко Иванов – прокурор в Районна прокуратура – Ямбол. С решение по Протокол № 11, т.1/17.06.2020 г. Комисията по „Дисциплинарни производства и взаимодействие с ИВСС“ към Прокурорската колегия на ВСС предлага на Прокурорската колегия на ВСС да образува дисциплинарно производство. С решение по Протокол № 22/17.06.2020 г. на Прокурорската колегия при ВСС е образувано дисциплинарно производство ДД № 9/2020 г. срещу Стойков Иванов.

С решение по Протокол от 17.02.2021 г. прокурорската колегия на Висшия съдебен съвет, взе решение временно да отстрани от длъжност Стойко Иванов – прокурор в Районна прокуратура – Ямбол за период от 9 месеца, считано от датата на вземане на решението. Той е обвиняем по досъдебно производство № 160/2020 г. по описа на Следствения отдел към Специализираната прокуратура, пр. № 772/2020 г. по описа на Специализираната прокуратура.

**5. Поощрения и наложени наказания на съдебни служители от района на Апелативна прокуратура – Бургас:**

* Със Заповед № РД-08-1478/09.12.2020 г. на главния прокурор на Р.България по предложение на Любомир Петров – Административен ръководител – Апелативен прокурор на АП – Бургас са наградени всички прокурори и служители от АП – Бургас с отличие „Почетен знак на ПРБ“за постигнати отлични резултати в работата на Апелативна прокуратура – Бургас през 2020 год., както и за проявен професионализъм и образцово изпълнение на служебните задължения в условията на извънредна епидемична обстановка свързана с разпространението на коронавирусна инфекция;
* Със Заповед № РД-08-1479/09.12.2020 г. на главния прокурор на Р.България по предложение на Любомир Петров – Административен ръководител – Апелативен прокурор на АП – Бургас е поощрен съдебният администратор в АП-Бургас, с отличие „Служебна благодарност“ за проявен висок професионализъм и безупречно изпълнение на служебните задължения като съдебен служител в АП-Бургас
* Със Заповед № РД-08-1480/09.12.2020 г. на главния прокурор на Р.България по предложение на Любомир Петров – Административен ръководител – Апелативен прокурор на АП – Бургас е поощрен гл. счетоводител в АП-Бургас, с отличие „Служебна благодарност“ за проявен висок професионализъм и безупречно изпълнение на служебните задължения като съдебен служител в АП-Бургас;
* Със Заповед № РД-08-1481/09.12.2020 г. на главния прокурор на Р.България по предложение на Любомир Петров – Административен ръководител – Апелативен прокурор на АП – Бургас е поощрен административният секретар в АП-Бургас, с отличие „Служебна благодарност“ за проявен висок професионализъм и безупречно изпълнение на служебните задължения като съдебен служител в АП-Бургас
* Със Заповед № РД-08-1482/09.12.2020 г. на главния прокурор на Р.България по предложение на Любомир Петров – Административен ръководител – Апелативен прокурор на АП – Бургас е поощрен завеждащ служба „ Регистратура и деловодство“ в АП-Бургас, с отличие „Служебна благодарност“ за проявен висок професионализъм и безупречно изпълнение на служебните задължения като съдебен служител в АП-Бургас;
* Със Заповед № РД-08-1483/09.12.2020 г. на главния прокурор на Р.България по предложение на Любомир Петров – Административен ръководител – Апелативен прокурор на АП – Бургас е поощрен призовкар-чистач в АП-Бургас, с отличие „Служебна благодарност“ за проявен висок професионализъм и безупречно изпълнение на служебните задължения като съдебен служител в АП-Бургас;

**В Окръжна прокуратура – Бургас е образувана Пр. № А – 177/2020г.** по повод постъпил доклад от Валентина Чакърова – прокурор в ОП-Бургас, за преценка налице ли са основания за прилагане на дисциплинарно наказание или дисциплинираща мярка спрямо съдебен деловодител в деловодство „Преписки“ при ОП – Бургас, във връзка с работата й по конкретно гражданско дело. По предложение на Съдебния администратор при ОП-Бургас, е образувано дисциплинарно производство със Заповед № РД- 04-139/25.06.2020г. срещу съд.деловодител, като на съдебния администратор е разпоредено извършване на проверка, с цел преценка дали са налице данни за извършени дисциплинарни нарушения от съд. деловодител, със срок за извършване на проверката 7 дни. Във връзка с Докладна записка от съд. администратор със Заповед № РД-04-152/15.07.2020г., срокът за проверка е бил удължен с още 7 дни. Проверката е приключила с Предложение от 19.08.2020г. – в същото е изразено становище за липса на основания за прилагане на дисциплинарна отговорност или дисциплинираща мярка. Със Заповед № РД-19-04/2020г. от 21.08.2020г., преписката е прекратена, с оглед липсата на данни за извършени дисциплинарни нарушения от страна на съдебния деловодител.

Няма налагани наказания на съдебни служители от Апелативна прокуратура - Бургас.

**6. Прием на граждани. Преписки по ЗДОИ. Преписки на контролно звено „Инспекторат“ при АП-Бургас. Преписки на Етичната комисия при АП-**Бургас. Преписки на ПАК при АП-Бургас.

Прием на граждани:

Приема на граждани от Административния ръководител – Апелативен прокурор на Апелативна прокуратура – Бургас през 2020 год. се осъществи, съгласно Правилата за прием на граждани в ПРБ, утвърдени със Заповед № РД-02-29/31.10.2016 г. на главния прокурор и Заповед № РД-04-108/09.12.2019 г., на Адм. ръководител – апелативен прокурор, с които е утвърден график за приема на граждани с приемни дни и часове на Административния ръководител –Апелативен прокурор на Апелативна прокуратура – Бургас в Апелативна прокуратура – Бургас, но само за м. януари и м. февруари.

**В изпълнение на заповед РД-04-84 от 09.03.2020 г. на главния прокурор на Прокуратура на Република България се преустанови приемът на граждани от Административния ръководител – Апелативен прокурор на Апелативна прокуратура – Бургас, до последващо нареждане.**

Предоставяне на достъп до обществена информация:

През 2020 год. в Апелативна прокуратура – Бургас е постъпило едно заявление за достъп до обществена информация, като в законоустановения срок Административния ръководител – Апелативен прокурор е уведомил лицето за решението си.

Преписки на контролно звено „Инспекторат“ и на Етичната комисия при АП-Бургас:

През отчетната година не са постъпвали материали и не са разглеждани преписки от Комисията по професионална етика при АП-Бургас.

През отчетната година в контролно звено „Инспекторат“ са разпределени 3 бр. преписки, както следва:

1. Пр. № 243/2020 г. по описа на АП-Бургас, образувана по повод постъпил сигнал от адвокат, относно неправомерни и вероятно корупционни действия на прокурор от РП-Бургас. Прокурорът от Апелативна прокуратура – Бургас, на когото е разпределена преписката на случайния принцип е извършил проверка по случая и е изпратил сигнала до Специализираната прокуратура гр. София, по компетентност.
2. Пр. № 373/2020 г. по описа на АП-Бургас, образувана по повод получена жалба от отдел „Инспекторат“ при Върховна касационна прокуратура от лице, с оплакване срещу наблюдаващия прокурор и следователя водещ разследването по следствено дело по описа на ОСлО при ОП-Бургас. Прокурора от Апелативна прокуратура – Бургас, на когото е разпределена преписката на случайния принцип е извършил проверка по случая и е изпратил доклад до ВКП.
3. Пр. № 523/2020 г. по описа на АП-Бургас, образувана по повод получена жалба от отдел „Аналитичен“ при Върховна касационна прокуратура от лице, срещу наблюдаващия прокурор от ОП-Ямбол по конкретна преписка. Прокурора от Апелативна прокуратура – Бургас, на когото е разпределена преписката на случайния принцип е извършил проверка по случая и е изпратил справка, както до лицето така и до ВКП.

Постоянна атестационна комисия към Апелативна прокуратура – Бургас:

През 2020 г. Постоянна атестационна комисия към Апелативна прокуратура – Бургас е изготвила 15 бр. Единен формуляр за атестиране, съдържащ извършената проверка на дейността на прокурори от окръжните и районните прокуратури от апелативния район и предложение за комплексна оценка, които са изпратени чрез главния прокурор до Висшия съдебен съвет.

**VІ. ОБЩА Натовареност на прокурорските и на следствените органи.**

**1.Обем на прокурорската дейност, съобразно възведените критерии на „Указание за организация на информационната дейност на Прокуратурата на Република България“:**

Видно от представените статистически данни, обемът на прокурорска дейност в региона на Апелативна прокуратура гр.Бургас за изминалата година бележи лек спад спрямо 2019 г. с 1.78 %, при наблюдавано преди това увеличение с 1.72 % спрямо 2018 г.

По прокуратури данните са следните:

в Апелативна прокуратура гр.Бургас обемът на прокурорска дейност е спаднал с 3.75 % в сравнение с предходната 2019 г. и с 3.15 % спрямо 2018 г.;

в прокуратурите от района на Окръжна прокуратура гр.Бургас, обаче, е на лице ръст от 3.59 % в сравнение с 2019 г. и 5.77 % спрямо 2018 г.;

в прокуратурите от района на Окръжна прокуратура гр.Ямбол намалението е значително - с 19.92 % в сравнение с 2019 г. и с 22.36 % в сравнение с 2018 г.;

в прокуратурите от района на Окръжна прокуратура гр.Сливен наблюдаваният спад е минимален спрямо 2019 г. – с 6.84 % и още по-малък спрямо този за 2018 г. – с 1.89 %.

Съпоставката по този показател на дейността между прокуратурите на отделните окръжни райони от региона на Апелативна прокуратура гр. Бургас показва, че и през 2020 г. традиционно най-голям е бил обемът на прокурорската дейност в прокуратурите от района на Окръжна прокуратура гр.Бургас – 126 506 единици (при 122 121 единици за 2019 г. и 119 601 единици за 2018 г.). От посочените цифри се налага извода, че тенденцията за нарастване на този показател в тези прокуратури през миналата година също бележи значителен годишен ръст. Докато общият обем на прокурорската дейност за районите на Окръжните прокуратури в градовете Ямбол и Сливен са с много близки и почти сходни показатели, съотв.: 22 494 – за района на първата (при 28 090 – за 2019 г.) и 26 029 – за района на втората (при 27 941 – за 2019 г.). Сравнението на статистическите данни от предходните години, обаче, говори за едно сравнително голямо намаление на обема на дейността за прокуратурите от района на Окръжна прокуратура гр.Ямбол, докато при дейността на тези от района на Окръжна прокуратура гр.Сливен, се наблюдава трайна тенденция на задържане.

**1.1.Прокурорски актове внесени в съд:**

През 2020 г. прокуратурите от региона на Апелативна прокуратура гр.Бургас са внесли в съответните съдилища общо 3759 прокурорски актове (при 3642 бр. през 2019 г. и 4002 бр. през 2018 г.). Съпоставката на тези цифри показва наличие на леко завишение в сравнение с предходната 2019 г. с 3.21 % и спад – по отношение 2018 г. с 6.07 %.

През отчетният период най-много прокурорски актове са внесени в съда от прокуратурите от района на Окръжна прокуратура гр.Бургас – общо 1963 бр. (при 1971 бр. за 2019 год. и 2127 бр. за 2018 г.), т.е. може да се говори за налична намаляваща тенденция на спад (с 0.40 % в сравнение с предходната година и с 7.71 % в сравнение с 2018 г.) За 2020 г. прокуратурите от района на Окръжна прокуратура гр.Ямбол са внесли общо 726 бр. прокурорски актове при 640 бр. за 2019 г. и при 734 бр. за 2018 г., което е с 13.43 % повече в сравнение с предходната година и с 1.08 % по-малко в сравнение с 2018 г. А за прокуратурите от района на Окръжна прокуратура гр.Сливен - тези цифри са: 1070 бр. за 2020 г. (при 1031 бр. за 2019 г. и при 1141 бр. за 2018 г.), т.е. повишение с 3.78 % в сравнение с 2019 г. и спад с 6.02 % в сравнение с 2019 г.

От тези резултати могат да бъдат направени следните изводи:

На първо място – макар и с налично минимално намаление по гореописаните показатели, все пак най-големия брой на внесени прокурорски актове в съдилищата се пада на прокуратурите от района на Окръжна прокуратура гр.Бургас, което се обяснява със спецификата на самия район, обхващащ площ и население (около два пъти по-големи в сравнение с останалите два окръжни района), както и с факта, че на тази територия са разположени международно летище, пристанище, най-голямата в страната митница, големи курортни комплекси, множество търговски фирми (с техните значителни производствени мощности), които пък са предпоставка за извършване на престъпления против собствеността, контрабанда, трафик на наркотици, престъпления по чл.279 и сл. НК, данъчни и корупционни престъпления, общоопасни престъпления и др. Специфична характеристика на този район е и трайното, значимо активизиране на криминогенната обстановка през летните месеци, което е резултат от насочване на множество извършители на престъпления към морските ни курорти, находящи се на територията на Окръжна прокуратура гр.Бургас. Тази характерна особеност е била наблюдавана и през изтеклата календарна година, независимо от въведените от 13.03.2020 год. ограничения, свързани с „извънредната епидемиологична обстановка“ от „ковид“-кризата у нас.

На следващо място – затвърждава се трайно (за последните пет години) тенденцията на относително еднакъв брой (за всяка календарна година) внесени в съда актове от страна на прокуратурите от района на Окръжните прокуратури в градовете Ямбол и Сливен.

**1.2.Общо участия в съдебни заседания:**

През 2020 г. прокурорите от региона на Апелативна прокуратура гр. Бургас са участвали общо в 12018 съдебни заседания, при 13275 – през 2019 г. и 14424 - през 2018 г., което сочи спад от 9.46 % в сравнение с предходната година и с 16.68 % в сравнение с 2018 г.

За 2020 г. прокурорите от Апелативна прокуратура гр.Бургас са участвали общо в 347 съдебни заседания в сравнение с 333 съдебни заседания през 2019 г. и при в 317 – за 2018 г., т.е. налице е увеличение с 4.20 % в сравнение с предходната година и с 9.46 % в сравнение с 2018 г. Затова и тези цифрови данни, следва да се приеме наличие на очертаващата се трайна тенденция на увеличение на натовареността на прокурорите по този показател.

През отчетният период прокурорите от района на Окръжна прокуратура гр.Бургас са участвали в общо в 6771 съдебни заседания при 6919 съдебни заседания през 2019 г. и при 7129 - за 2018 г., което показва лек спад с 2.13 % в сравнение с предходната година и с 5.02 % в сравнение с 2018 г. За миналата година прокурорите от района на Окръжна прокуратура гр. Ямбол са участвали в общо 2094 съдебни заседания, което бележи намаление с 8.59 % спрямо предходната година (при 2291 съдебни заседания) и с 33.20 % (при 3135 съдебни заседания за 2018 год.). През миналата година прокурорите от региона на Окръжна прокуратура гр. Сливен са участвали общо в 2806 съдебни заседания при 3732 съдебни заседания – през предходната 2019 г. (т.е. с 24.81 % по-малко) и при 3843 съдебни заседания за 2018 г. (т.е. с 26.98 % по-малко).

**1.3.Средна натовареност на един прокурор:**

Статистическите данни установяват, че средната натовареност на един прокурор от прокуратурите от региона на Апелативна прокуратура гр.Бургас за 2020 г. е била 1390.8 единици, при 1369.0 единици – за 2019 г. и при 1297.0 единици за 2018 г., което ще рече, че увеличението е с: 1.59 % в сравнение с предходната година и с 7.23 % в сравнение с 2018 г.).

Тази средна натовареност на прокурорите при отделните прокуратури е била, както следва:

В Апелативна прокуратура гр.Бургас през 2020 г. – 256.5 единици, при 261.2 единици – за 2019 г. и при 274.4 единици – за 2018 г. (т.е. на лице е лек спад от 1.79 % в сравнение с 2019 г. и от 6.52 % в сравнение с 2018 г.);

В прокуратурите от района на Окръжна прокуратура гр.Бургас през 2020 г. – 1699.0 единици, при 1618.8 единици – през 2019 г. и при 1491.5 единици през 2018 г. (т.е. на лице е вече оформена тенденция на завишение с 5.00 % в сравнение с 2019 г. и с 13.91 % в сравнение с 2018 г.);

В прокуратурите от района на Окръжна прокуратура гр.Ямбол през 2020 г. – 1071.1 единици при 1221.3 единици през 2019 г. и при 1317.0 единици през 2018 г. (т.е. на лице е тенденция на значителен спад с 12.29 % в сравнение с 2019 г. и с 18.67 % в сравнение с 2018 г.);

В прокуратурите от района на Окръжна прокуратура гр.Сливен през 2020 г. - 1162.0 единици при 1183.9 единици за 2019 г. и при 1046.2 единици за 2018 г. (т.е. затвърждава се тенденция на задържането на ръста на натоварване, тъй като спадът в сравнение с предходната година е с минималните 1.84 %, а преди това е имало завишение от 11.06 % в сравнение с 2018 г.).

Всички тези цифри нагледно потвърждават констатираната за последните години все по-голяма натовареност на прокурорите от района на Окръжна прокуратура гр.Бургас в сравнение с тези от районите на другите две окръжни прокуратури, както и това, че натовареността на отделния прокурор от прокуратурите от районите на Окръжните прокуратури на градовете Ямбол и Сливен е приблизително еднаква.

**2.Натовареност в Окръжните следствени отдели (ОСлО) при Окръжните прокуратури от региона на Апелативна прокуратура гр.Бургас:**

**2.1.Общ обем на дейност на следователите в ОСлО:**

През отчетния период общият обем на натовареност на следователите от региона на Апелативна прокуратура гр.Бургас е 1509 единици при 1616 единици през 2019 г. и при 1633 единици за 2018 г., което спад от 6.62 % в сравнение с 2019 г. и с 7.59 % в сравнение с 2018 г.

През 2020 г. общата натовареност на следователите при Окръжните прокуратури е била, съотв.: 959 единици – за района на Окръжна прокуратура гр.Бургас (при 1089 единици за 2019 г. и при 1109 единици за 2018 г.); 285 единици – за района на Окръжна прокуратура гр.Ямбол (при 280 единици за 2019 г. и при 245 единици за 2018 г.); 265 единици за района на Окръжна прокуратура гр.Сливен (при 247 единици за 2019 г. и при 279 единици за 2018 г.).

От гореизложеното става ясно, че през отчетния период се констатира задържане в обема на общата натовареност на следователите от региона на Апелативна прокуратура гр.Бургас, както и на отделните такива в районите на Окръжните прокуратури в Бургас, Ямбол и Сливен.

**2.2.Средна натовареност на следователите в ОСлО от региона на Апелативна прокуратура гр.Бургас:**

През изминалата 2020 г. средната натовареност на един следовател за региона на Апелативна прокуратура гр.Бургас е била 50.4 единици, при 49.7 единици за 2019 г. и при 49.8 единици през 2018 г., което очертава една тенденция на леко увеличение (с 1.40 % в сравнение с предходната 2019 г. и с 1.20 % в сравнение с 2018 г.).

Този показател по райони има следния вид:

За следовател от ОСлО на Окръжна прокуратура гр.Бургас за измината година натовареността е 50.7 единици, при 54.5 единици – за 2019 г. и при 55.5 единици за 2018 г.;

За следовател от ОСлО на Окръжна прокуратура гр.Ямбол през 2020 г. - е 40.7 единици, при 43.1 единици за 2019 г. и при 35.9 единици за 2018 г.;

За следовател от ОСлО на Окръжна прокуратура гр.Сливен - е 66.3 единици, при 41,2 единици - за 2019 г. и при 46,5 единици – за 2018 г., тук има съществен ръст.

**3.За диспропорциите в натовареността на магистратите:**

По отношение на средната натовареност на прокурор от състава на отделните окръжни прокуратури в региона на Апелативна прокуратура гр. Бургас и през изминалата 2020 г. се запазва тенденцията на значително по-голяма такава на прокурорите, работещи в Окръжна прокуратура гр. Бургас (с 1090.3 единици) в сравнение с тези, работещи в Окръжните прокуратури в градовете Ямбол и Сливен, където тя е почти равна между тях (619.0 единици - за първата и 717.1 единици - за втората).

Независимо от факта, че изминалата отчетна година е първата, през която се отчитат резултатите от изпълнението на Решението на Пленума на Висшия съдебен съвет (ВСС) за оптимизиране на структурата на районните прокуратури в Република България (прието с Протокол № 20/29.07.2019 год.), по отношение на натовареността на магистратите може още от сега да се заключи, че отново се откроява (макар и в смекчен вид) съществуващата от години диспропорция в средната натовареност на прокурорите, работещи в отделните районни прокуратури от региона на Апелативна прокуратура гр.Бургас. От събраните статистически данни за всяка от тях, могат да се направят следните изводи:

На първо място – през 2020 г. прокурорите и от трите „окрупнени“ след преобразуването районни прокуратури са имали по-голяма отсредната натовареност (от 1390.8 единици на прокурор от региона на Апелативна прокуратура гр.Бургас), както следва: 1899.6 единици за Районна прокуратура гр.Бургас; 1410.3 единици за Районна прокуратура гр.Ямбол; 1409.2 единици за Районна прокуратура гр.Сливен. В същото време – натовареността на всеки прокурор, работещ в състава на останалите да съществуват отделно през миналата година две районни прокуратури (наред с тази в гр.Бургас) в района на Окръжна прокуратура гр.Бургас е съотв.: 2053.5 единици за Районна прокуратура гр.Айтос и 2097.5 единици – за Районна прокуратура гр.Карнобат, т.е. значително над средната за региона;

На следващо място - от изследваните статистически данни се налага извода, че средната натовареност в районните прокуратури от района на Окръжна прокуратура гр.Бургас в сравнение с тази в районните прокуратури на градовете Ямбол и Сливен, си остава пак значително по-висока, както това е било констатирано и през предходните години;

На трето място – без съмнение констатираната по-горе диспропорция ще се запази и след 01.01.2021 г. (т.е. след закриването на районните прокуратури в градовете Айтос и Карнобат), тъй като този последен етап от „преобразуване“-то на Районна прокуратура гр.Бургас ще доведе само до намаляване на натовареността на прокурорите, работещи в двете „закрити“ прокуратури, сега „Териториални отделения“ към същата.

**4.Натовареност, изчислена съобразно въведените от ВСС критерии по „Правила за измерване на натовареността на прокуратурите и на индивидуалната натовареност на всеки прокурор и следовател“** **(„Правила“), прилагани от 01.01.2015 г., т.е. от преди пет отчетни години**:

**4.1.Индивидуална натовареност на прокурор, съобразно „Правила“-та:**

*Средна натовареност на един прокурор в Окръжните прокуратури (на ден)*

*Средна натовареност на един прокурор в Районните прокуратури (на ден)*

В горните графики са представени данните за натовареността на прокуратурите по нива – окръжни и районни, определена за един прокурор на ден – по реално отработените дни за отчетния период. Така средната натовареност на ден на прокурор (от състава на всички прокуратури, общо) от региона на Апелативна прокуратура гр.Бургас, според действително отработените дни през 2020 г. – 2.60 точки (при е 2.75 точки – за предходната 2019 г. и при е 2.96 точки за 2018 г.). Средната натовареност на ден на прокурор от състава на Апелативна прокуратура гр.Бургас за 2020 г. е 0.44 точки, а тази - в отделните Окръжни прокуратури е: 1.20 точки за Бургас (при 1.19 точки за предходната година и при 1.28 точки за 2018 г.); 1.38 точки за Сливен (при 1.31 точки за 2019 г. и при 1,13 точки през 2018 год.); 0.83 точки – за Ямбол (при 1.08 точки за 2019 г. и при 1,39 точки през 2018 г.). Както и при предходни години – така и през изминалата година, се констатира по-голяма от средната за региона на Апелативна прокуратура гр.Бургас, натовареност на прокурорите от всички Районни прокуратури, а именно: най-голяма – тази в гр.Айтос с 4,29 точки, следват – тези от Районните прокуратури в гр.Карнобат – 3.97 точки, в гр.Ямбол - с 3,89 точки, в гр.Сливен – с 3,71 точки и в гр.Бургас - с 3,32 точки.

**4.2.Индивидуална натовареност на следовател, съобразно „Правила“-та:**

За отчетната 2020 г. средната дневна натовареност на следовател от съставите на ОСлО при Окръжните прокуратури от региона на Апелативна прокуратура гр.Бургас, има следния вид: за ОСлО гр. Бургас – 1.61 точки; за ОСлО гр.Сливен – 1.38 точки; за ОСлО гр.Ямбол – 1.11 точки. Това подреждане е лесно обяснимо с оглед на изложените по-горе съображения за криминогенната характеристика на района на Окръжна прокуратура гр.

**4.3.Натовареност с административно-ръководната дейност, изчислена съгласно т.IX на „Правила“-та** (по отношение на административните ръководители и техните заместници за извършваната административно-ръководната дейност не се извежда средна натовареност за един ден на всеки от тях, а се изчислява по общ брой на точки - брой актове и действия, умножени по съответния им коефициент)**:**

През изминалата 2020 г. общата натовареност с административно-ръководна дейност на прокуратурите от региона на Апелативна прокуратура гр.Бургас, е 6752.8 точки. За Апелативна прокуратура гр.Бургас тя е 133.3 точки (при 185.1 точки – през предходната отчетна година и при 186,6 точки за 2018 г.). От цифрите за целия шестгодишен период на отчитане по „Правила“-та следва извода, че констатираната преди тенденция на увеличение на натовареността, а след това (на петата отчетна година) – на известно задържане, следва - спад. Нарастването през годините бе обусловено най-вече на големия брой актове по администриране, следвани от справки и писма до други институции и граждани, както и заповеди (без такива по кадрови въпроси и за командироване) и разпореждания, като наред с това – достигнатото високо ниво на натовареност се дължи и на провеждането, и на участието в голям брой обучителни и работни съвещания. А спадът през изминалата година – може обективно да се обясни преди всички като последица от намалената дейност по обучение, на работни срещи и съвещания и пр. след 13.03.2020 год., поради „ковид-кризата“.

**4.3.1.**Натовареност с административно-ръководна дейност в Окръжните прокуратури:

При администрирането на Окръжните прокуратури от региона на Апелативна прокуратура гр.Бургас, за отчетния период на първо място е тази на гр.Бургас – с 1184.0 точки (при 1136,2 точки за 2019 г. и при 333,80 точки за предходната 2018 г.), на следващо място – тази на гр.Ямбол с 446.8 точки (при 310.4 точки за 2019 г. и при 407.30 точки за 2018 г.) и на последно място отново се нарежда тази на гр. Сливен – с 152.4 точки (при 200.0 точки за 2019 г. и при 1393 точки за 2018 г.).

**4.3.2.**Натовареност с административно-ръководна дейност в Районните прокуратури:

Видно от представената графика и статистика към нея, за 2020 г. сред Районните прокуратури в региона на Апелативна прокуратура гр. Бургас, отново най-голяма е натовареността на тази в гр.Бургас с 3856.20 точки (при 2559.7 точки за предходния отчетен период и при 619.40 точки за 2018 г.), следвана от тази на гр.Ямбол с 629.00 точки (при 730.7 точки за 2019 г. и при 532.3 точки за 2018 г.) и накрая: гр.Сливен – с 202.10 точки, гр.Айтос – 96.10 точки и гр.Карнобат – с 52.90 точки.

**4.3.3.**Натовареност с административно-ръководна дейност на завеждащите в ОСлО при Окръжните прокуратури от региона на Апелативна прокуратура гр.Бургас за 2020 г. има следния вид: на ОСлО при Окръжна прокуратура гр.Бургас – 217.4 точки; на ОСлО при Окръжна прокуратура гр.Ямбол – 21.9 точки; на ОСлО при Окръжна прокуратура гр.Сливен – 24.7 точки.

**РАЗДЕЛ ІІІ.**

**ДЕЙНОСТ НА ТЕРИТОРИАЛНИТЕ ПРОКУРАТУРИ ПО АДМИНИСТРАТИВНОСЪДЕБНИЯ НАДЗОР И НАДЗОРА ЗА ЗАКОННОСТ.**

**1. Състояние и организация на дейността по административно съдебния надзор за законност по прилагането на закона**

**1.1 Кадрово обезпечаване, квалификация на прокурорите, натовареност по видове надзори и средно на един прокурор.**

**1.1 Кадрово обезпечаване, квалификация на прокурорите, натовареност по видове надзори и средно на един прокурор.**

**1.1.1 Кадрово обезпечаване:**

Дейността по административния надзор за законност през 2020 г. в Апелативен район- Бургас е осъществявана основно от прокурорите, включени в създадените в изпълнение на Заповед № ЛС-6899/30.10.2007 г. на Главния прокурор на Република България административни отдели в окръжните прокуратури и определените поименно с нарочни заповеди на административните ръководители- в районните прокуратури.

Съобразно Заповед на Административен ръководител Апелативен Прокурор на за дейността по административния надзор за законност отговарят прокурор Жанет Красимирова /до м. октомври, предвид кончината й/, Емил Христов и Георги Ханджиев. За отчетния период прокурорите от АП – Бургас са решили общо 120 преписки.

**1.1.2 Натовареност по видовете надзори и средно на един прокурор:**

През отчетния период в Отдел ”Административен” при ОП- Бургас са работили, според Заповед на адм. ръководител - ОП Бургас, трима прокурори, в ОП- Ямбол- двама, в ОП- Сливен- трима /1.5 реално работили./

Тримата прокурори от ОП-Бургас, работили през 2020 г., са Андрей Червеняков /Ръководител на отдела/, Христо Колев и командированият от СГП в окръжната прокуратура в Бургас прокурор Дарин Христов. Тримата прокурори са решавали преписките по административно съдебния надзор за законност и НЗ, участвали са в заседания по административни дела. Извършвали или възлагали извършването на планови и извънпланови проверки по надзора на низовите прокуратури.

В ОП-Сливен Завеждащият отдел прокурор Христо Куков е отговарял за административно съдебния надзор за законност, а прокурор М. Радева за надзора за законност. В отдела е включен и прокурор Маринов.

В ОП- Ямбол Зам. окръжният прокурор Димитринка Георгиева е и завеждащ Отдела, а прокурор Рени Лефтерова е включена в Отдела, като изпълнява тези функции основно в отсъствията на прокурор Георгиева.

В Апелативна Прокуратура Бургас са определени трима прокурори по щат, за отговарящ в районните прокуратури по НЗ е определен по един прокурор, а в Районна Прокуратура - Бургас общо 23 прокурори. За РП – Айтос по Надзора са работили 4-ма прокурори, а в РП – Карнобат – 2-ма прокурори. В РП – Ямбол – общо 8 прокурори са работили по този вид преписки, а в РП – Сливен – общо 2-ма прокурори.

По административно - съдебният надзор най- висока е средната натовареност на прокурорите от Отдела при ОП- Бургас - 377.7 /382/, следвани от прокурорите от ОП- Сливен- 182.7 /210/. ОП - Ямбол – 105.

Средната натовареност бележи: намаление в сравнение с 2019 г. за ОП Бургас, ОП – Ямбол и ОП – Сливен и АП Бургас.

Тенденцията към намаление на натовареността по административно съдебния надзор в Апелативния район е трайна.

По Надзора за законност най- висока е средната натовареност в ОП Бургас, ОП Сливен и ОП Ямбол.

Квалификацията на прокурорите от различните нива на прокуратурите в Апелативен район- Бургас е много добра.

Редки са случаите на формално изпълнение на плановите задачи по надзора за законност, за което се предприемат мерки, както по осъществяване на текущ контрол от по- горната прокуратура, така и по даване на методически указания и оказване на методическа помощ. Прави впечатление, че прокурорите са в значителна степен съвестни, както в качеството на дейността си, така и в срочността на извършваните проверки.

**1.2 Проблеми при прилагането на законовата и подзаконовата нормативна уредба и предложения за законодателни промени.**

С оглед Плана на прокуратурата по надзора за законност за 2021 г. не е наложителна редукция на натовареността на прокурорите от РП- Бургас, работещи по административния надзор за законност, тъй като са им вменени по- малко проверки от предходните години.

Съзнавайки необходимостта от ограничението на средствата за мероприятия, свързани с обучение и обмяна на опит на прокурорите по административния надзор за законност, като се имат предвид параметрите на бюджета на съдебната власт и в частност- на прокуратурата, мнението на колегите е, че освен че са изключително полезни, подобен род мероприятия са крайно недостатъчни и за да участват повечето от прокурорите, работещи по надзора, може да се помисли за регионални семинари, за запознаване на прокурорите с важни законодателни промени и практики, имащи значение за ефективност в работата по административния надзор за законност. Това, впрочем са предлага в не един годишен доклад на апелативната прокуратура, като надеждата е да се има предвид. През тази година ограниченията са наложени и от пандемията.

В същото време, категорично е становището на колегите от необходимост от организиране на семинари в почивните бази на прокуратурата. Счита се определено, че в неформална обстановка прокурорите по- спокойно и задълбочено поставят въпроси, които ги вълнуват и получават обоснован отговор.

В годишните доклади на трите окръжни прокуратури не са отразени проблеми във връзка си прилагането на нормативната уредба по административния надзор за законност. Във връзка с пандемичната обстановка не беше извършена комплексна ревизия по Надзора от прокурорите в АП – Бургас, но комуникацията между отделните прокурори беше регулярна.

**2.1 Участие по закон в съдебни заседания по административни дела:**

През отчетната 2020 г. прокурорите от Апелативен район- Бургас са участвали общо в 1826 /2033/ съдебни заседания по разглеждането на 1617 /1655/ административни дела, решени от които са 1536 /1617/. Отчита се незначително намаление

По прокуратури разпределението на съдебните заседания е, както следва: ОП- Бургас – 1326 /1392/; ОП- Ямбол - 218 /253/; ОП- Сливен – 282 /388/. И тук отчитаме тенденция за намаляване на броя на съдебните заседания.

Разпределението на административните дела по прокуратури е, както следва: ОП- Бургас – 1133 /1146/; ОП- Ямбол – 210 /236/; ОП Сливен - 274 /273/.

Решените дела през 2020 г. са 1536 /1617/, през 2018 г. са 2067. Разпределението на решените дела по прокуратури е, както следва: ОП- Бургас – 1069 /1123/; ОП- Ямбол – 198 /233/; ОП Сливен – 269 /261/.

Продължава тенденцията почти всички административни дела да се решават в отчетната календарна година.

Броят решени дела сочи на убедително повишаване ефективността от административното съдопроизводство, част от която е бързината при решаване на делата, изискваща и на практика реализирана компетентна намеса от страна на прокуратурата.

Участие на прокурор от района на АП-Бургас в съдебни заседания по административни дела**:**

Първоинстанционните административни дела са 306 /452/, от които за Окръжен район - Бургас – 218 /320/, ОП Ямбол – 33 /72/ и ОП Сливен – 55 /60/. Отчита се трайна тенденция за намаляване.

За сравнение през 2018 г. те са 437, а за 2017 г.- 426.

По дела по подзаконови нормативни актове са 48 /135/ОП Бургас – 32 /86/, ОП Ямбол – 8 /32/, ОП Сливен – 8 /17/. Налице е трайна тенденция за намаляване.

Други по закон са 201 /264/ на ОП Бургас, 136, ОП Ямбол 25 /40/ ОП Сливен 40.

Касационните дела за 2020 г. са 1290 /1184/, от които на ОП Бургас – 896 /813/, ОП Ямбол – 176 /164/ и ОП Сливен – 218 /207/.Тук отчитаме ръст за всички прокуратури

За сравнение през 2018 г. те са 1653, а за 2017г. – 1662.

Частните производства през 2020 г. са 8 /8/, за 2018 г. те са 11. За 2017 г. - 7.

**2.2 Участие по преценка в дела, представляващи важен държавен или обществен интерес съгласно Заповед № ЛС- 4496/ 13.10.2014 г на Главен Прокурор на Прокуратурата на Република България и по лична преценка на прокурора.**

През отчетния период прокурорите от Апелативен район-Бургас са участвали в общо 29 /29/ административни дела, съгласно посочената заповед. ОП Бургас- 22 /26/ , ОП Ямбол- 0/0, ОП Сливен- 7/3/.

За 2018 г. те са 38, а за 2017 г.- 53.

Абсолютните числа сочат на тенденция на намаление на административни дела с участие на прокурор по силата на цитираната заповед, която макар и датираща от края на 2014 година, повлия на участието на прокурорите от административния отдел на ОП Бургас в дела по жалби срещу ревизионни актове за данъчни задължения през този отчетен период.

Голямата разлика между броя на делата на Окръжна Прокуратура- Бургас и останалите две окръжни прокуратури се дължи на обстоятелството, че в Административен съд- Бургас се разглеждат делата по ДОПК, с оглед седалището на ТД на НАП.

Това не само натоварва прокурорите от отдела количествено, но следва да се отчете и необходимостта от добро познаване на данъчно осигурителната нормативна уредба, отличаваща се с обем и сложност. Броят дела в Административен съд Бургас и месечният график на заседанията налага включването и на колеги извън отдела, за да се осигури участието на прокурор в административните дела, изискващи такова участие по закон или съобразно цитираната заповед на Главен Прокурор на РБ.

Делата, освен данъчни за ОП- Бургас, в които прокурорите са участвали с оглед наличието на значим обществен и държавен интерес са такива по ЗБЛД, ЗОБВВПИ, Закон за МВР, ЗМСМА и ЗОДОВ. Освен по тях е налице участие в административни дела, образувани по повод оспорване на подзаконови административни актове на общинските съвети/ по- голяма част от прокурорските протести са във връзка с такива казуси/.

Участието на прокурорите от ОП Ямбол е основно по административни дела във връзка със ЗОДОВ, ЗМСМА, ЗМДТ, ЗСПЗЗ.

По лична преценка прокурорите са участвали в разглеждането на 28 /24 дела/ при 46 за 2018 г. и 44 за 2017 г./.

По прокуратури разпределението е съответно 28 за Окръжен район Бургас, 0 за ОП Ямбол и 0 за ОП Сливен.

2.3 Подадени прокурорски актове до Съда и резултати по тях.

През отчетния период прокурорите от Апелативен район Бургас са изготвили общо 17 /10/ протеста срещу незаконосъобразни административни актове до съда и предложения за възобновяване по ЗАНН.

От общият брой актове 15 са подадени от прокурори от ОП Бургас, 2 от ОП Сливен, 0 от окръжен район Ямбол.

Уважени са 16 /17/ прокурорски акта.

Абсолютните числа показват, че следва да се работи във връзка с добрата подготовка на прокурорите, мотивираност и обоснованост на протестите, с които се атакуват незаконосъобразни административни актове.

Общият брой откази за възобновяване на административно наказателни производства е 13 /8/, от които 3 /1/ е обжалван пред Апелативна прокуратура Бургас. Обжалвани откази пред ВАП няма. За отчетния период има подадени 3 /1/ касационни протеста срещу 3 за 2019 г. и 1 за 2018 г. Протестите са на ОП Бургас.

Разгледани в Съда общо 8, от тях уважени – 3.

Наред с изложеното до тук следва да се отчете броят на образуваните преписки - 1578 /971/, които за 2018 г. са 732, а за 2017 г. - 699. Налице е съществено увеличение.

От общия брой новообразувани са 1441 /912/, а останалите от предходен отчетен период – 137 /59/.

Общият брой решени преписки е 1433 /835/. Решени по същество са 1433 /823/. Изпратени по компетентност са 3 /12/. Неприключените са 142 /136/, всички в срок.

**3. Дейност на прокуратурите от Апелативен район Бургас по надзора за законност**

**3.1 Създадена организация на работата по надзора за законност, обем и основни области, в които е осъществяван надзорът за законност през 2020 г. в сравнение с 2019 г.**

Както през предходните две години, така и през отчетната 2020 г. дейността по Надзора за законност бе насочена главно към изпълнение на плановите и извънплановите задачи, както и в извършване на проверки по сигнали на граждани, организации и др. и такива след самосезиране.

Основните области бяха тези, свързани с охрана на държавни и общински интереси и правата на отделни граждани, в случаите, когато нарушаването им рефлектира и на обществените отношения и дава отражение на същите.

През отчетния период са получени и образувани общо 1700 /1422/ преписки срещу 1291 преписки за 2018 г. и срещу 1169 за 2017 г.

От общия брой преписки новообразувани са 1619 /1341/, а останали от предходен отчетен период 81 пр..

Решени са 1647 /1365/ преписки. От решените преписки 1606 /1333/ са по същество, а 41 /32 /преписки са изпратени по компетентност.

За АП-Бургас през отчетния период са образувани 121 /190/, от които решени 120 или 99,17%.

Общо за района на ОП-Бургас са образувани 1097 бр. преписки, от тях решени 1062, за ОП-Ямбол са образувани 308 бр. преписки, от които решени са 299, а за ОП-Сливен са образувани 174, а са решени 166 бр. преписки.

Делът на решените спрямо неприключилите преписки по надзора за законност в района на всяка една окръжна прокуратура и АП налага извод за срочност от страна на прокурорите при произнасянето им.

Относителен дял на решените преписки към наблюдаваните по години и окръжни райони:

От общия брой 1700 /1422/ преписки 1236 /1262/ са по инициатива на прокурора, а 464 /160/ – по искане на граждани и организации.

За 2018 г. по инициатива на прокурор те са 1179, а за 2017 г. – 1065. Преписките по сигнали на граждани и организации за 2018 г. са 112, за 2017 г. са 104.

Общият брой проверени актове е 10599 /9058/ срещу 8203 за 2018 г. и срещу 7318 за 2017 г. – тенденция за трайно увеличение.

Това увеличение на проверените актове е резултат от изключително задълбочената дейност на надзорните прокурори. С годините професионалната квалификация на всеки един от тях е повишена многократно и това дава позитивен резултат в тяхната дейност.

Отделно от горното следва да се отрази и изключителната задълбоченост на указанията на колегите от отдела при ВАП, изискваща от своя страна пълни и качествени проверки по планови и извънпланови задачи.

Общият брой установени закононарушения за 2020 г. е 298 /776/ срещу 367 за 2018 г. и 512 за 2017 г.

**3.2 Планирани и извършени проверки за законност - ефективност на проверките, в т.ч. на различните способи за проверка, проблеми при прилагането на закона.**

Традиционното ранно изпращане на плана на Отдел „НЗ” при ВАП и този на Апелативна Прокуратура Бургас е повод своевременно да се включат всички задачи в плановете на низовите прокуратури, за да се разпредели правилно времето за проверките и последните да не са изненадващи за натоварените прокуратури. Това обстоятелство от своя страна предполага по–добра организация и задълбочено проучване на нормативната база за всяка една проверка, с цел установяване на нарушенията, допуснати от проверяваните органи и реагиране посредством способите на чл. 145 от ЗСВ.

Планът на Апелативен район- Бургас е изпълнен в почти максимален обем, предвид пандемичната обстановка.

През отчетния период са извършени не малко планови, а и значително количество извънпланови проверки, продиктувани от конкретни събития и установени факти, изискващи задълбочена проверка и своевременна намеса.

Не малко бяха назначените извънпланови проверки по надзора за законност: проверка относно процесуалната законосъобразност на подзаконовите нормативни актове; от особено значение са постоянните проверки на общинските наредби, издадени по силата на специален закон и имащи характер на подзаконов нормативен акт.

**3.3 Взаимодействие със специализираните контролни на дейността по надзора спрямо тези органи в краткосрочен и по- дългосрочен план.**

Взаимодействието с контролните органи традиционно е добро. Най-често това са РДНСК, РИОКОЗ, РИОСВ.

Основната форма на взаимодействие с контролните органи е по реда на чл. 145, ал. 1, т. 3 от ЗСВ, чрез възлагателни проверки.

Действащата в отчетния период Методика за взаимодействие на прокуратурата с контролните органи при противодействие на закононарушенията и престъпленията в защита на обществения интерес и правата на гражданите е била полезна в работата на прокуратурата и взаимодействието с контролните органи.

**3.4 Анализ на резултатите от дейността по надзора за законност въз основа на изготвените прокурорски актове /уважени и неуважени/- протести срещу незаконосъобразни административни актове, предложения по чл. 145, ал. 1, т. 6, ЗСВ, предложения по реда на чл. 102, във вр. с чл. 99, т. 1, АПК. Образувани досъдебни производства в резултат на извършени проверки за законност.**

Общият брой подадени предложения е 267 /292/ срещу 79 за 2018 г. и 62 за 2017 г.

По окръжни райони броят предложения са, както следва: за Окръжен район Бургас – 217 /245/, срещу 35 за 2018 г. и 15 за 2017 г. За Окръжен район Ямбол – 2 /7/, срещу 4 за 2018 г. и 3 за 2017 г. За Окръжен район Сливен – 48 /40/, срещу 40 за 2018 г. и 44 за 2017 г.

Предложения:

Предложения по реда на чл. 99- 102 няма.

Уважените 227 спрямо подадените предложения /267/, а неуважените са 2. Висящи са 38.

Уважените по окръжни райони са: за Бургаски район – 197 от 217; за Ямболски район – 2 от 2; за Сливенски район – 28 от 48.

Подадените протести през 2020 г. са 75 /149/, срещу 154 за 2018 г. и 203 за 2017 г. Отчита се намаление.

По прокуратури разпределението е: район на ОП Бургас – 56 /92/, район на ОП Ямбол – 6 /34/ и район на ОП Сливен – 13 / 23/.

От разгледаните протести за целия апелативен район 59 /105/ са уважени, а 1 /3/ – неуважени. Останалите 15 /41/ са висящи в края на отчетния период.

**4. Приоритети в дейността на административно съдебния надзор и надзора за законност с оглед направения анализ на ефективността и резултатността на работата по посочените прокурорски надзори, проблеми в дейността им и предложения за тяхното отстраняване.**

**4.1 Административно съдебен надзор**

Приоритет в дейността по административно съдебния надзор за законност и през настоящата година ще бъде участието на прокурорите от административните отдели при окръжните прокуратури в съдебни заседания по административни дела и касационни административно наказателни производства, като се засили активността на прокурорите при подаване на протести в случаите, когато не споделят мотивите в решенията на съда по административните дела и се проучват задълбочено касационните административно наказателни дела, изхождайки от обстоятелството, че това е последната инстанция по тях.

Това от своя страна изисква задълбочено проучване на всяко едно дело с прокурорско участие и запознаване с правната уредба и съдебна практика.

Проблемите на прокурорите от отделите са свързани главно с динамичността на правната уредба.

Участието по закон не следва да омаловажава участието в делата с обществен и държавен интерес, по силата на новата заповед на Главния прокурор на РБ.

Показателите, изнесени по- горе в доклада сочат на голяма натовареност на прокурорите от административния отдел на ОП Бургас, където има седалище на ТД на НАП, независимо от облекчението им, съобразно заповедта на административен ръководител окръжен прокурор на Окръжна прокуратура Бургас.

**4.2 Надзор за законност**

Приоритет в дейността на прокурорите от Апелативен Район Бургас отново следва да бъде изпълнение на плановите задачи, залегнали в Плана за 2021 год. и възложени такива от Върховната Административна прокуратура. От голямо значение ще бъде своевременното и качествено изпълнение на извънплановите задачи.

Проблемите при осъществяване на двата надзора се свеждат главно до изключително специфичната, а в някои случаи сложна материя, по която работят прокурорите по Надзора. В същото време се очаква активност от страна на всеки един от тях за обективно отчитане на дейността на всеки прокурор във връзка с неговата индивидуална натовареност.

Всички прокуратури на окръжно ниво определят семинари или други форми за обучение и повишаване на квалификацията като най-удачни, с оглед преодоляване на невъзможността за пълното профилиране.

В заключение, видно от отчетените показатели на Апелативен район Бургас за 2020 г. се налага извод за много добри резултати, която тенденция следва да се запази и през 2021 г.

**ПРИЛОЖЕНИЕ:** Таблици 7.1 и 7.2.

**РАЗДЕЛ ІV.**

**ДЕЙНОСТ ПО ИЗПЪЛНЕНИЕ НА**

**КОМУНИКАЦИОННАТА СТРАТЕГИЯ НА СЪДЕБНАТА ВЛАСТ**

**2014-2020 г., ПРИЕТА С РЕШЕНИЕ НА ВСС ПО ПРОТОКОЛ №10/05.03.2015 г., т.3.**

През 2020 година пресцентърът на Апелативна прокуратура – Бургас е изготвил и разпространил до медиите общо 373 прессъобщения. Проведените брифинги са общо 19. Преките включвания за участие в сутрешни блокове на национални телевизии са 2, а с предварително записани репортажи те стават над 10. Има и множество предварително записани видеоматериали и звукови репортажи, използвани в новинарските емисии на националните телевизии и радиостанции. Целта на тази медийна активност беше да бъде уведомена обществеността за добрата работа на Прокуратурата по обществено важни дела и като цяло да бъде подобрен имиджа на Държавното обвинение пред гражданите.

Основните теми на предадената информация включват – привличане на обвиняеми лица, задържането на обвиняеми лица за срок до 72 часа, внасяне на искания за вземане на мерки за неотклонение „задържане под стража“, резултати от заседания по разглеждания на искания за вземане на мерки за неотклонение „задържане под стража“, присъди по внесени обвинителни актове на отделните прокуратури от апелативния район, започване на определено досъдебно производство, започване на определена проверка по преписка или по Надзора за законност на прокуратурата, резултати от такива проверки, участие на прокурорите в различни инициативи, популяризиране на наградени прокурори, такива встъпващи в системата на прокуратурата и на пенсионирани магистрати.

Видовете престъпления, по които се изпращат прессъобщения са – убийства, грабежи, кражби, ПТП с настъпили след тях смърт или съществени материални щети, документни престъпления, причинени телесни повреди, хулигански действия, унищожаване и повреждане на имущество, палежи, противозаконно лишаване от свобода, отвличане, противозаконно отнемане на превозни средства, измами, държане и държане с цел разпространение на наркотични вещества, унищожаване и повреждане на защитени територии – плажове, шофиране след употреба на наркотични вещества или алкохол, нарушаване на съдебна ограничителна заповед за домашно насилие, подкупи и опити за подкупи на длъжностни лица, контрабандно пренасяне на наркотични вещества или стокова контрабанда, нарушаване на противоепидемичните мерки .

През 2020 година прокурори, следователи и служители от Апелативен район – Бургас организираха компании за дарения на парични средства на болнични заведения за закупуване на медикаменти и различни апарати за лечение на ковид 19. През годината бяха дарени над 35 000 лева, като в тази сума не са включени множество еднолични дарения, направени от прокурорите като частни лица. През годината много прокурори, следователи и служители се включиха в инициативата и дариха кръв на болничните заведения.

**РАЗДЕЛ V.**

**Приоритети в дейността на прокуратурата и НА разследващите органи**

**Приоритети на прокуратурите и разследващите органи от региона на Апелативна прокуратура-Бургас за 2021г.**

През 2021 г. прокурорите от апелативния район следва продължат да работят за повишаване на качеството на прокурорската дейност, при спазване на следните основни задачи, приоритети и принципи:

1. Основен приоритет в прокурорската дейност за 2021г. е повишаването на резултатността и ефективността в противодействието на всички престъпления и правонарушения.

Това следва да се постигне чрез подобряване на качеството и срочността на провеждане на разследването и разширяването на възможностите за прилагане на екипния принцип на работа.

Тясно взаимодействие и сътрудничество с органите на МВР, ДАНС, КПКОНПИ, митническите, финансовите и останалите контролни административни органи, както и с международните структури, призвани да се борят с престъпността и другите правонарушения.

2. Професионално и ефективно изпълнение на служебните задължения от прокурорите и разследващите органи.

Следва да бъдат предприети мерки за активизиране на дейността на разследващите органи и наблюдаващите прокурори за своевременно и качествено приключване на разследването при спазване на изискванията на закона. Стриктно да се спазва законния срок за разследване на досъдебните производства и се положат усилия за приключване на разследването по делата от предходни години с прекомерно дълъг срок на разследване.

Прокурорите следва да изпълняват ефективно, своевременно и в пълен обем правомощията си по чл. 196 от НПК, чрез изготвяне на пълни, ясни, подробни и конкретни указания до разследващите органи за провеждане на разследването по досъдебните произвводства, както и чрез упражняване на действен контрол за изпълнение на дадените указания.

Да се предприемат всички законови мерки при констатирано бездействие на разследващи органи и неизпълнение на указанията на наблюдаващите прокурори, включително и чрез търсене на дисциплинарна отговорност при неизпълнение на задължителните указания на наблюдаващите прокурори.

3. Да се предприемат мерки за активизиране на дейността на следователите при ОСО към Окръжните прокуратури и максимално използване на опита им като разследващи органи, чрез възлагане на повече дела с фактическа и правна сложност. Да се организира участието им в сформираните специализирани екипи за разследване на тежки умишлени престъпления и дела с особена важност.

4. Усилията на прокуратурите да бъдат насочени към приоритетно приключване на делата, взети на специален надзор и повишаване на резултатността в борбата с престъпленията с особена важност и значим обществен интерес, като организираната престъпност, корупцията, прането на пари, злоупотреби с евро-фондове, данъчни и финансови престъпления, трафик на хора, трафик на наркотици и др.

Да се анализират и обобщят проблемите и трудностите при разследването на горепосочените престъпления, както и да се стимулира творческото прилагане на утвърдените вече методики за разследване.

За повишаване на резултатността в борбата с корупцията да се активизира работата по делата за корупционни престъпления, като стриктно се изпълняват дадените в тази насока заповеди и указания на главния прокурор на Р. България.

5. Апелативна прокуратура-Бургас да завиши своята активност по оказване на методическа помощ на прокурорите от окръжните прокуратури по делата от предходни години, делата с по-голяма фактическа и правна сложност, по делата за корупционни и други престъпления от особен обществен интерес и значимост, както и по делата на специален надзор. Стриктно да се преценят основанията за взимане на досъдебните производства на специален надзор. Такава активна методическа помощ следва да се оказва и на районните прокуратури от страна, както на прокурорите от окръжните прокуратури, така и от прокурорите от АП-Бургас.

6. Активизиране на работата по досъдебните производства срещу лица с две и повече наказателни производства, като необходим акцент в борбата с битовата престъпност. Това включва периодични проверки от прокурорите от АП-Бургас на тези дела в апелативния район, изготвяне на доклади, оказване на методическа помощ на наблюдаващите делата прокурори и набелязване на мерки за срочното и законосъобразно приключване на разследването, включително и искане на адекватни мерки за неотклонение на извършителите на престъпленията. В тази насока следва стриктно да се изпълнява Заповед № РД – 04 – 22/21.01.2020 г. на главния прокурор.

7. Подобряване на качеството на изготвяните и внасяни в съдилищата прокурорски актове и на активността на прокурорите в хода на съдебното производство, с цел избягване връщането на дела от съда и постановяване на оправдателни присъди.

Периодично да се анализират причините за връщане на делата от разпоредителното заседание на съда, както и причините, довели до постановяване на оправдателни присъди.

Мотивирано и в законов срок да се протестират необоснованите и незаконосъобразни съдебните актове.

8. Активно да се работи и по спазване на разпоредбите на чл.83а-е от ЗАНН, които се прилагат винаги, когато са налице законовите основания за това, като се извърши и годишна проверка в тази насока.

9. Да се систематизира, анализира и прилага утвърдената съдебната практика по процесуални и материално правни въпроси.

При констатирано противоречие при приложението на материалните и процесуални закони, както и непоследователност в дейността на прокурорите, да се предприемат мерки за анализиране на проблемите и уеднаквяване на прокурорската практика, както и за инициирането на законодателни промени, насочени към повишаване на резултатността и ефективността на работа на прокуратурата и разследващите органи.

Утвърждаване на добрите прокурорски практики и поощряване на прокурори и служители при показани високи резултати в работата.

10. Непрекъснато повишаване на професионалната подготовка на магистратите.

Провеждане на обучителни мероприятия за запознаване с промените в законодателството с цел правилното и ефикасно прилагане на държавната санкционна политика.

Своевременно запознаване на прокурорите с утвърдени нови методики на разследване и добрата прокурорска и съдебна практика чрез участие в квалификационни програми, семинари и обучения организирани от НИП, Прокуратура на РБ, АП-Бургас, АС-Бургас и други организации, за повишаване нивото на професионална подготовка.

11. Оказване на съдействие от страна на АП-Бургас и окръжните прокуратури при продължаващата и през настоящата година реорганизация на съдебната карта на районните прокуратури в апелативния район и създаване на териториални отделения, както и проверки и указания при констатирани слабости в тази дейност.

12. Да се активизира дейността по самосезиране на прокуратурите от региона на АП-Бургас и проява на инициативност за извършване на проверки по информация в медиите за важни обществени проблеми.

13. Спазване на принципите на прозрачност, отчетност и публичност в работата на прокуратурата.

Планиране и предприемане на действия, имащи за цел повишаване доверието на гражданите и институциите към прокуратурата, чрез провеждане на ден на отворените врати, изнасяне на лекции от прокурори пред ученици и студенти по важни за младите хора проблеми, публикации в местните и централни медии, запознаване на гражданите с функциите на прокуратурата и със задълженията на контролните органи, съобразно специалните закони, представяне на наградени прокурори. Да се предприемат действия, спомагащи за ограмотяването и социализацията на лишените от свобода, чрез даряване на книги на Затворите в гр.Бургас и гр.Сливен и организиране на изложба на картини на лишените от свобода.

Стриктно изпълнение на Комуникационната стратегия на съдебната власт и спазване на Правилата за медийна комуникация в системата на ПРБ. Ежедневен мониторинг на медийната информация.

Активен и коректен контакт със средствата за масово осведомяване, като се издават прессъобщения и се организират брифинги по важни информационни събития, особено по дела с особена обществена значимост и интерес, делата със задържани под стража лица, приключени дела с влязла в сила присъда, резултатите от проверки по надзора за законност, резултати от подадени протести срещу незаконосъобразни актове, както и при отчитане на дейността на прокуратурата.

14. Активна работа с неправителствените организации, като коректив на работата на прокурорите, и обмяна на информация и опит с тях.

Активизиране и на взаимодействието с професионалните организации на магистратите.

15. Утвърждаване принципите за равнопоставеност и еднакво прилагане на законите спрямо всички граждани.

Да се предприемат действия за своевременна и реална защита на правата и законните интереси на гражданите. Стриктно съблюдаване на правата на пострадалите от престъпления лица.

Продължаване на активната работа на органите на МВР и Прокуратурата в апелативния район за борба с битовата престъпност.

16. Активизиране на дейността по надзора за законност в защита на обществения интерес и правата на гражданите чрез извършване на проверки за законосъобразност на актовете на местните органи на власт и по-специално тези, свързани с разпореждане с недвижимо общинско и държавно имущество, както и на дейността по управление на отпадъците, замърсяване на почви и водни басейни, правомерност на усвоените средства от еврофондове, състоянието на язовири и пътища, незаконното строителство и др.

17. Стриктно спазване на указанията на главния прокурор относно прилагането на принципа за случайно разпределение на преписките и делата със съответния програмен продукт.

18. Максимално използване на предимствата на информационните технологии за осигуряване на гъвкавост и оперативност в ежедневната работа на прокуратурата и разследващите органи, както и за подобряване на статистическата отчетност.

Утвърждаване на електронния обмен на документи между прокуратурите в апелативния район (заповеди, справки, анализи, доклади и материалите по СН и др.).

Активно използване от всички прокурори и служители на възможностите на УИС-3 и на въведените електронни регистри.

Стриктно спазване на Правилата на електронен документооборот и предоставяне на електронните услуги в ПРБ, издадени на основание Заповед № РД-02-11/29.06.2020г. на главния прокурор. Своевременно обсъждане и анализ на възникналите проблеми с цел тяхното разрешаване.

19. Спазването на Кодекса за етично поведение на българските магистрати и Етичния кодекс на съдебните служители.

Недопускане на действия, които да уронват престижа на прокуратурата на Р. България и такива, които вредят на законността в цялост и в частност на съдебната власт.

20. Утвърждаване на независимостта в работата на прокурорите и създаване на условия за работа без вътрешно и външно вмешателство.

Решаването на преписките и досъдебните производства единствено по вътрешно убеждение, основано на обективното, всестранно и пълно изследване и анализ на събраните по предвидения в закона ред доказателства.

Недопускане на конфликт на интереси.

21. Активизиране на контролно-ревизионната дейност на прокуратурата. Извършване както на цялостни ревизии в дейността на окръжните и районните прокуратури за изминалата година по всички надзори, така и извършване на тематични проверки по различни насоки на дейността, като например на преписките и делата за корупционни престъпления, престъпления, свързани с евро-фондовете, данъчните престъпления и др. Цялостно изпълнение на Плана на АП-Бургас за 2021г. по надзорите и на предвидените в него задачи.

Провеждане на съвещания по докладите от ревизиите и проверките, за анализиране на възникналите проблеми и допуснатите слабости и грешки и даване на конкретни указания за преодоляването им. Извършване на контролни проверки за спазване на дадените указания.

22. Обективна и законсоъобразна преценка при провеждане на дисциплинарни производства и налагане на дисциплинарни наказания на прокурори и служители.

23. Стриктно спазване на законовите изисквания и указанията на ръководството на Прокуратурата на Р. България при провеждане на обществени поръчки, строга финансова дисциплина при разходване на средствата.

**В заключение следва да се посочи, че изминалата 2020 г. е била много успешна за прокурорите, следователите и служителите в региона на Апелативна прокуратура-Бургас, за което изказвам благодарност за всеотдайния труд на всички прокурори, следователи и служители от апелативния регион!**

**АДМ. РЪКОВОДИТЕЛ-**

**АПЕЛАТИВЕН ПРОКУРОР:**

**/Л. ПЕТРОВ/**